Some random notes: March 2016\nപബ്ലിക്ഗുഡു.സിപ്പീപ്പി, ലിനക്സ്പ്ലസ്‌പ്ലസ്സാനന്ദഗുഡുഗുഡു.സി വക രഹസ്യ സന്ദേശം ഫെഡോറാദേശത്തിലെ കേഡി‌ഈ ഗ്രൂപ്പ് നേതാക്കന്മാർക്ക് എത്തിക്കാൻ ആവശ്യപ്പെട്ടിരിക്കുന്നു. എല്ലാവർക്കും എത്തിക്കുമല്ലോ? രഹസ്യമായതിനാൽ വായിച്ചു മനസ്സിലാക്കിയ ശേഷം ഡെലീറ്റ് ചെയ്യണം. കഴിഞ്ഞ പ്രാവശ്യത്തെപ്പോലെ ഫോട്ടോകോപ്പിയെടുക്കാൻ പോയിട്ട് ഒറിജിനൽ കടയിൽ ഇട്ടിട്ടുവരികയോ ഡ്രോപ് ബോക്സിൽ പബ്ലിക് ഫോൾഡറിൽ ബാക്കപ്പെടുത്ത് വയ്ക്കുകയോ ചെയ്യരുത്, പ്ലീസ്. സന്ദേശം താഴെ:\nപ്രിയപ്പെട്ട കെഡീ‌ഈ ഗ്രൂപ്പ് ഫെഡോറദേശവാസികളേ,\nവളരെ കഷ്ടപ്പെട്ട് ബുദ്ധിമുട്ടിയാണ് നമ്മൾ കെഡിഈക്കാർ ഫെഡോറയിലെ ഇത്രയും നിയന്ത്രണം കൈക്കലാക്കിയതെന്ന് ഓർമ്മയുണ്ടല്ലോ? എല്ലാ ഡെസ്ക്ടോപ്പുകൾക്കും തുല്യ പരിഗണന, കോഡ് എഡിറ്റ് ചെയ്യാൻ വിഐയും ഈമാക്സും ഒരുപോലെ ഉപയോയിക്കാനുള്ള അനുമതി, ഇടയ്ക്കിടെ സ്വാപ്പിലേക്ക് എഴുതപ്പെടാതിരിക്കാൻ മെമ്മറി അപ്‌ഗ്രേഡ് എന്നൊക്കെ പറഞ്ഞാണ് നമ്മൾ ഇതുവരെ എത്തിയത്. പിന്നെ എല്ലാവരേയും ഓർമ്മിപ്പിക്കാൻ വേണ്ടി വീണ്ടും പറയുന്നു. ഈ വാഗ്ദാനങ്ങളൊക്കെ നമ്പരാണ്, കെഡീ‌ഈ മാത്രമേ ഡസ്ക്ടോപ്പ് ആയി ഉപയോഗിക്കാവൂ, വിഐ അല്ലെങ്കിൽ വിം അല്ലാതെ ഈമാക്സ് വല്ലതും ഉപയോഗിച്ചാൽ ഉപയോഗിക്കുന്നവന്റെ ഡിസ്ക് മുഴുവനും ഡിഡി കമാന്റ് കൊണ്ട് സീറോ അഞ്ചു പ്രാവശ്യം എഴുതിനിറച്ചിട്ട് /dev/nullലേക്ക് തട്ടും, ഓർമ്മയിരിക്കട്ടെ. ആ യൂണിറ്റിക്കാരെയും, മേറ്റ് കാരെയും, എല്ലെക്സ്ഡി‌ഈ (ഹൊ, എന്തൊരു അലമ്പ് പേര്) ക്കാരെയും, എല്ലാത്തിനെയും അടിച്ചു വെളിയിൽ കളഞ്ഞ് ഫെഡോറയിൽ കെഡിഈയും വിഐയും മാത്രം ആക്കുക എന്നതാണ് നമ്മുടെ ലക്ഷ്യം. കെഡീഈ മാത്രം ഓടുന്ന വിധത്തിൽ കെർണൽ മോഡിഫൈ ചെയ്താൽ ലക്ഷ്യം പൂർത്തിയായി. ഈ ലക്ഷ്യം നേടാൻ നമ്മളോരോരുത്തരും കഠിന പ്രയത്നം ചെയ്യേണ്ടതാണ്. ആയതിലേക്ക് പുതിയ പദ്ധതി തയ്യാറാക്കിയിട്ടുണ്ട്. അതിൻപ്രകാരമുള്ള ചുമതലകളും നടപടികളും ഇനി പറയുന്നു.\nകെറൈറ്റുകാർ, കാലിഗ്രക്കാർ, അമറോക്കുകാർ, കൺസോളുകാർ, പിന്നെ മറ്റനേകം സമാന ചിന്താഗതിക്കാരായ ഗ്രൂപ്പുകൾ ചേർന്നതാണ് കെഅലവലാതി ഗ്രൂപ്പ്. വിവരദോഷിഗുഡു.ലിബ്, വിവരമില്ലാഗുഡു.ലിബ്, തലയിൽആൾതാമസമില്ലാഗുഡു.എച്, മസ്തിഷ്കപ്രക്ഷാളൻ.എച്, കണ്ണടച്ച്‌വിശ്വസിക്കൻ.സിപ്പിപ്പി, പരദ്രോഹഗുഡു.ലിബ്, ക്ലൂലെസ്ഗുഡു.എച്, കിംവദന്തിഗുഡു.ലിബ് എന്നിവരൊക്കെയാകും ഈ ഗ്രൂപ്പിന്റെ പ്രധാനികൾ. ഗ്രൂപ്പിന്റെ പ്രധാന പരിപാടികൾ ഇവയാണ് :\n- ഫെഡോറയല്ലാത്ത മറ്റ് ഡിസ്റ്റ്രോകളെയും കെഡി‌ഈ അല്ലാത്ത ഡെസ്ക്ടോപ്പുകളേയും ദ്രോഹിക്കുക, അവയെക്കുറിച്ച് എല്ലാവിധത്തിലുള്ള കള്ളങ്ങളും, ഇല്ലാത്ത ബഗ് റിപ്പോർട്ടുകളും, ഊഹാപോഹങ്ങളും പരത്തുക, മറ്റു പ്രോസസ്സുകൾ ഉപയോഗിക്കുന്ന റിസോഴ്സുകൾ പരമാവധി ബ്ലോക് ചെയ്യുക, മറ്റ് ഡെസ്ക്ടോപ്പുകളുടെ പ്രോസസ്സുകൾക്ക് സിഗ്‌ബസ്, സിഗ്സെഗ്‌വ്, സിഗ്കിൽ എന്നീ സിഗ്നലുകൾ അയക്കുക എന്നിങ്ങനെയുള്ള പരിപാടികളാണ് ചെയ്യേണ്ടത്. ടെസ്റ്റർമാർ ആരെങ്കിലും ബ‌ഗ് റിപ്പോർട്ട് ചെയ്താലോ, ഡെവലപ്പർമാർ ഡീബഗ് ചെയ്യാൻ നോക്കിയാലോ ഇപ്പറഞ്ഞ സബ് ഗ്രൂപ്പുകൾക്ക് ഒന്നും കെഅലവലാതിഗ്രൂപ്പുമായി ഒരു ബന്ധവും ഇല്ലെന്നും, ബഗ് മറ്റേ ഡസ്ക്ടോപ്പ് പ്രോഗ്രാമിന്റെ പ്രശ്നമാണെന്നും പറഞ്ഞേക്കണം. അതുപോലെ തന്നെ സബ്‌ഗ്രൂപ്പുകൾ തമ്മിലും ഒരു ബന്ധവുമില്ലെന്നും കൂടി കാച്ചിക്കോണം. നമ്മളൊക്കെ ഒരേ ഗ്രൂപ്പിന്റെ ഭാഗമാണെങ്കിലും അതൊന്നും വെളിയിൽ സമ്മതിച്ചു കൊടുക്കരുത്. നമ്മളൊക്കെ ഒന്നാണെന്നറിഞ്ഞാൽ ബാക്കി എല്ലാം കൂടി കേറി മേഞ്ഞ് നമ്മുടെ സോഴ്സ് കോഡിൽ കമന്റുപോലും ബാക്കിയുണ്ടാവില്ല. പറഞ്ഞേക്കാം.\nബാക്കി പ്രോസസ്സുകളുടെ ചുമതലകളും മറ്റും വിവരിക്കുന്നു:\nഫെഡോറയെക്കുറിച്ചും, കെഡി‌ഈയെക്കുറിച്ചും, അവയുപയോഗിക്കുന്ന യൂസർമാരെക്കുറിച്ചും, അങ്ങേ അറ്റം പുകഴ്ത്തുന്ന തരത്തിലുള്ള മെയിലുകളും പോസ്റ്റുകളും നിർമ്മിക്കുക. ഇതൊക്കെ കണ്ട് ഇതൊന്നും കണ്ടിട്ടില്ലാത്തവർ അതൊക്കെ എന്തോ വലിയ സംഭവമാണെന്ന് വിചാരിക്കണം.\nഡിസ്ക്കഷൻ ഫോറങ്ങളിലും മെയിലിങ് ലിസ്റ്റുകളിലും എമണ്ടൻ ലേഖനങ്ങൾ എഴുതുക. പ്രോസസ് ഷെഡ്യൂളിങിൽ പ്രീഎംപ്റ്റീവ് ടൈം ഷെയറിങ്ങിന്റെ പ്രാധാന്യം, ഇനിറ്റ് വേണോ സിസ്റ്റംഡി വേണോ, ഡിഫാൾട്ട് ഫയൽസിസ്റ്റം ഇഎക്സ്റ്റി ഫോർ വേണോ, സെഡ്‌എഫ്‌എസ് വേണോ എന്നിങ്ങനെ കൊമ്പത്തെ കാര്യങ്ങൾ മാത്രമേ എഴുതാവൂ. ബാക്കി ഡെസ്ക്ടോപ്പുകളും ഡിസ്റ്റ്രോകളുമായി നല്ല സുഹൃദ്ബന്ധത്തിലാണെന്ന് കാണുന്നവർക്ക് തോന്നുകയും വേണം. പക്ഷേ തരം കിട്ടിയാൽ അതിനൊക്കെ നല്ല പണിയും കൊടുക്കേണ്ടതാണ്. ഫെഡോറയും കെഡീഇയും എല്ലാത്തിലും ഒളിച്ചു കടത്തണം എന്നു പ്രത്യേകിച്ചു പറയണ്ടല്ലോ? ഫെഡോറയിൽ അംഗമായതുകൊണ്ട് കെഅലവലാതിഗ്രൂപ്പുകളുടെ അക്രമങ്ങളെക്കുറിച്ച് മറ്റു ഡിസ്റ്റ്രോക്കാരും ഡെസ്ക്ടോപ്പുകാരും പലതും ചോദിച്ചെന്നിരിക്കും. അതൊക്കെ എവിടെയും തൊടാതെ ഒഴിഞ്ഞു മാറുകയോ, കൂടുതൽ വിവരങ്ങൾക്ക് കാത്തു നില്ക്കുയാണെന്നോ പറയണം. അല്ലെങ്കിൽ അവന്മാർ നമ്മുടെ ഗ്രൂപ്പിലല്ലെന്നും പറഞ്ഞാലും മതി. നമ്മുടെയിടയിൽപ്പെട്ട വിവരദോഷികളാരെങ്കിലും ലോഗ് ഡിസേബിൾ ചെയ്യാതെയോ യുലിമിറ്റ് ഡിസേബിൾ ചെയ്യാതെയോ വല്ലതും കാണിച്ച് നാട്ടുകാരറിഞ്ഞാൽ എതിർ കക്ഷികൾക്ക് അവസരം കിട്ടുന്നതിനുമുമ്പ് അത് മോശമായിപ്പോയി എന്നും ഇത്തരം ആന്റിലിനക്സ് എലമെന്റുകൾ കെഡി‌ഈക്കും, ഫെഡോറക്കും എല്ലാത്തിനുപരിയായി ലിനക്സിനും പേരുദോഷമുണ്ടാക്കും എന്നുപറഞ്ഞ് തടിയൂരിക്കൊള്ളണം.\nവിവരദോഷിഗുഡു.ലിബ്, വിവരമില്ലാഗുഡു.ലിബ് എന്നിവർ ഒരു കാര്യവും എതെങ്കിലും തെളിവ് അവശേഷിപ്പിച്ചിട്ടേ ചെയ്യൂ. അങ്ങനെ ലോഗ് മെസ്സേജും, സ്റ്റാക്‌ട്രേസുമൊക്കെയായി പിടിക്കപ്പെട്ടാൽ അപലപാനന്ദഗുഡു.ലിബ് അതൊക്കെ അങ്ങ് നീറ്റായി അപലപിച്ചുകൊള്ളണം. ഇതൊക്കെ കാണുന്ന മറ്റു ഡിസ്റ്റ്രോക്കാർ നിങ്ങൾ പറയുന്നതൊക്കെ കാര്യമായിട്ടാണെന്നു വിചാരിച്ചുകൊള്ളും.\nമറ്റു ഡിസ്റ്റ്രോകളും ഡെസ്ക്ടോപ്പുകളും കൊള്ളാവുന്ന ഫീച്ചറുകൾ വല്ലതും കൊണ്ടുവന്നാൽ അതൊക്കെ നമ്മുടെ മാനുവലിലിൽ പണ്ടേ ഉള്ളതാണെന്നു പറഞ്ഞ് നില്ക്കണം. തെളിവു ചോദിച്ചാൽ പണ്ടത്തെ ഏതെങ്കിലും മാനുവലിൽ നിന്ന് റോഫ്/ട്രോഫ്/എൻറോഫ് ഫോർമാറ്റിലുള്ള എന്തെങ്കിലും കണ്ട്രോൾ ക്യാരകറ്ററുകൾ ഉൾപ്പെടെ എടുത്തുകാച്ചി വ്യാഖ്യാനിച്ചു കൊടുക്കണം. ഇക്കാലത്ത് ഒരുത്തനും റോഫും ട്രോഫുമൊന്നും അറിയില്ലന്നേ. അപലപഗുഡു.ലിബ് എതിർചേരിക്കാരുടെ പ്രവർത്തിയെ അപലപിക്കേണ്ടതാണ്. തമ്മിൽഷെയറൻഗുഡു.സിപ്പിപ്പി ഇതൊക്കെ ബാക്കിയെല്ലാവരും ഷെയർ ചെയ്യുന്നുണ്ടെന്നു ഉറപ്പു വരുത്തേണ്ടതാണ്.\nനമ്മുടെ വ്യത്യസ്ഥഗ്രൂപ്പുകളുടെ അക്രമവും കുത്തിത്തിരിപ്പുകളും കാരണം നാട്ടുകാരെല്ലാം കലിപ്പ് മോഡിലിരിക്കുമ്പോൾ നല്ല ഭംഗിയുള്ള ഡെസ്ക്ടോപ്പ് സ്ക്രീ‌ൻഷോട്ടുകളിട്ട് ആൾക്കരുടെ ശ്രദ്ധമാറ്റുക. മറ്റ് ഡെസ്ക്ടോപ്പ്/ഡിസ്റ്റ്രോകളുടെ സ്ക്രീൻഷോട്ടുകൾ ഇടുന്നത് ഇത്തരുണത്തിൽ അനുവദനീയമാണെങ്കിലും ഫെഡോറയിലെ കെഡീഈ സ്ക്രീൻഷോട്ടുകൾ കൂടുതൽ പോസ്റ്റ് ചെയ്യേണ്ടതാണ്.\nഗ്രുപ്പ് മെമ്പറന്മാരുടെ പോസ്റ്റുകളും പ്രസംഗങ്ങളും മറ്റ് മെമ്പറന്മാർ റീഷെയർ ചെയ്യുന്നുണ്ടെന്ന് ഉറപ്പുവരുത്തുക. അടിച്ചുമാറ്റെഡാക്രെഡിറ്റ്ഗുഡുഗുഡു.സിയുടെ പോസ്റ്റുകൾ ഒരു കാരണവശാലും ഷെയർ ചെയ്യപ്പെടാതിരിക്കരുത്.\nമറ്റ് ഡിസ്റ്റ്രോകളുടെ ഉള്ലതും ഇല്ലാത്തതുമായ ബഗ്‌റിപ്പോർട്ടുകൾ മെയിലിങ് ലിസ്റ്റിലും ഡിസ്ക്കഷൻ ഫോറത്തിലും പോസ്റ്റുകയും ആ ബഗ്ഗുകൾ കാരണം യൂസർമാരുടെ ഒരു ജോലിയും നടക്കുന്നില്ലെന്നും പറയേണ്ടതാണ്. നമ്മുടെ ഡിസ്റ്റ്രോയിലെ ബഗ്ഗുകൾ ഫിക്സ് ചെയ്തെന്നും മറ്റും പറഞ്ഞ് പരത്തുകയും വേണം. പുതിയ ഫീച്ചറുകൾ പലതും നമ്മുടെ ഡെവലപ്മെന്റ് ബ്രാഞ്ചിൽ ടെസ്റ്റ് ചെയ്തുകൊണ്ടിരിക്കുകയാണെന്നും പറയണം. മറ്റു ഡിസ്റ്റ്രോക്കാർ വീബിയിലാണ് കോഡെഴുതുന്നതെന്നും പറയണം.\nനമ്മളെക്കുറിച്ച് ആരെങ്കിലും എന്തെങ്കിലും പറഞ്ഞാൽ അവർ വിൻഡോസിന്റെ ഡെവലപ്പർമാരാണെന്നും, അവന്മാർ ലിനക്സൊക്കെ വിട്ട് വിൻഡോസിലേക്ക് പോകണമെന്നും, സോഴ്സ് റെപ്പോയിലേക്കുള്ള അവന്മാരുടെ ആക്സസും,സുഡു പ്രിവിലേജസും, എസ്സെസ്സെച് സർട്ടിഫിക്കേറ്റുമൊക്കെ റിവോക്ക് ചെയ്യണമെന്നും വയലന്റായി ആവശ്യപ്പെടണം. പറ്റുമെങ്കിൽ അവന്മാരുടെ ഹോംഡയറക്റ്ററിയിൽ കയറി സുഡു ഉപയോഗിച്ച് ഫയലുകൾ ഡെലിറ്റ് ചെയ്യുകയും വേണം. അപലപഗുഡു.ലിബും, സ്യൂഡോസ്റ്റ്രാറ്റജിസ്റ്റ്ഗുഡു.സിപ്പീപ്പിയും വിൻഡോസിൽപോഡാ.എച്ചിന്റെ ഈ പ്രവർത്തികൾ ഒന്ന് ചെറുതായി തള്ളിപ്പറയേണ്ടതാണ്.\nമറ്റ് ഡിസ്റ്റ്രോയുടെ ആൾക്കാർ നമ്മളെ ചോദ്യം ചെയ്താൽ കെർണലിനെ അപകീർത്തിപ്പെടുത്തി എന്നുപറഞ്ഞ് വൻബഹളമുണ്ടാക്കണം. ഈ സന്ദർഭത്തിൽ വിൻഡോസിൽപോഡാ.എച് വന്ന് കെർണ്ണലപകീർത്തിഗുഡു.സിയ്ക്ക് ആവശ്യമുള്ള സഹായങ്ങൾ ചെയ്തുകൊടുക്കേണ്ടതാണ്. അപലപഗുഡു.ലിബ്, സ്യൂഡോസ്റ്റ്രാറ്റജിസ്റ്റ്ഗുഡു.സിപ്പീപ്പി, ഐകാൻഡി.എസ്സെച്ച്, കിംവദന്തിഗുഡു.ലിബ് ഒക്കെ തങ്ങളാലാവും വിധം പ്രശ്നത്തിൽ ഇടപെട്ട് നമ്മുടെ മറ്റ് കുതന്ത്രങ്ങളിൽ നിന്ന് എല്ലാവരുടെയും ശ്രദ്ധതിരിക്കേണ്ടതാണ്.\nമറ്റു ഡിസ്റ്റ്രോകളേയും ഡെസ്ൿടോപ്പുകളെയും കുറിച്ച് തെറ്റിദ്ധാരണ പരത്തി പരമാവധി യൂസർമാരെ നമ്മുടെ കൂട്ടത്തിലേക്ക് എത്തിക്കാൻ നമ്മൾ പരിശ്രമിക്കേണ്ടതാണ്. അടുത്തറിലീസോ അതിനടുത്ത റിലോസോ കൂടി മറ്റവന്മാരെ എല്ലാം നമ്മുടെ ഡിസ്റ്റ്രോയിൽ നിന്ന് എടുത്ത് വെളിയിൽ കളഞ്ഞേ പറ്റൂ.\nമെയിലിങ് ലിസ്റ്റിലും ഡിസ്കഷൻ ഫോറങ്ങളിലും മറ്റവന്മാർ സിസ് ലോഗും സ്റ്റാക്ക് ട്രേസും ഒക്കെയായി വന്ന് നമുക്കെതിരെ തെളിവുകൾ നിരത്തും. അങ്ങനുയുള്ള അവസരങ്ങളി അബദ്ധവശാൽ പോലും അവിടെയൊന്നും ലോഗിൻ ചെയ്യരുത്. തലയിൽആൾതാമസമില്ലാഗുഡു.എച്, കണ്ണടച്ച്‌വിശ്വസിക്കൻ.സിപ്പിപ്പി എന്നിവരെക്കൊണ്ട് വല്ല മണ്ടത്തരവും അവിടെ വിളമ്പിച്ചാൽ മതി. പ്രതിയോഗികളെല്ലാം പൊങ്കാല അവന്മാരുടെ നെഞ്ചത്തോട്ടിട്ടോളും. ആരെങ്കിലും മെയിലയക്കുകയോ ഐഎം ചെയ്യുകയോ ചെയ്താൽ ഉടൻ മറുപടി കൊടുക്കരുത്. പ്രശ്നങ്ങളൊക്കെ ആറിത്തണുത്തശേഷം സിസ്റ്റം ബാക്കപ്പെടുക്കുകയായിരുന്നു എന്നോ, ഡെവലപ്പർ കോൺഫറൻസിനു പോയിരുന്നെന്നോ, കെർണൽ പാരായണം നടുത്തുകയായിരുന്നു എന്നോ, അയൽവാസിയുടെ വകയിലെ കസിന്റെ കല്യാണത്തിനു പോയിരുന്നെന്നോ മറ്റോ പറയണം. കൂട്ടത്തിൽ അങ്ങനെ സംഭവിച്ചെങ്കിൽ അത് മോശമായിപ്പോയി എന്ന് പറയണം. ഒരിക്കലും അതു സംഭവിച്ചെന്ന് സമ്മതിച്ചുകൊടുക്കരുത്.\nനമ്മുടെ ഡിസ്റ്റ്രോയിൽ ബഗ്ഗുണ്ടെന്നു പറഞ്ഞാൽ പറഞ്ഞവന്മാരുടെ ഡിസ്റ്റ്രോയിൽ അതിനേക്കാൾ വലിയ ബഗ്ഗുണ്ടെന്നു പറയുക. ബഗ്സില്ലയിൽ കയറി ഏതെങ്കിലും ഹൈസിവിയറിറ്റി ബഗ് എടുത്ത് കാണിച്ചാൽ മതി. അതെങ്ങാനും ഫിക്സ് ചെയ്തതാണെന്നവന്മാർ പറഞ്ഞാൽ ഫിക്സ് ചെയ്താലും ബഗ് ബഗ്ഗാല്ലാതാവുമോ എന്നൊക്കെ ചോദിക്കണം. കെർണ്ണലപകീർത്തിഗുഡു.സിയും വിൻഡോസിൽപോഡാ.എച്ചും അവരാൽ കഴിയുന്ന വിധത്തിൽ പ്രതിയോഗികളെ നേരിടേണ്ടതാണ്. കിംവദന്തിഗുഡു.ലിബിന്റെ സേവനം യഥേഷ്ടം ഉപയോഗിക്കാവുന്നതാണ്. ഒരു രക്ഷേമിലെങ്കിൽ അവന്മാർ വിൻഡോസ് ഡെവലപ്പർമാരാണെന്നും, അവന്മാർ വിഷ്വൽ ബേസിക്കിലാണ് കോഡെഴുതുന്നത് എന്നുമൊക്കെ പറയാവുന്നതാണ്.\nഹോം ഡയറക്റ്ററിയിൽ വിബി കോഡ് ഉണ്ടെന്നു പറഞ്ഞ് മറ്റേ ഡിസ്റ്റ്രോക്കാരുടെ ഡെവലപ്പർമാരുടെ ഹോം ഫോൾഡർ ഇടയ്ക്ക് കത്തിക്കണം. ഇനിയിപ്പോ വിബി കോഡ് ഉണ്ടെങ്കിൽ തന്നെ എന്താ പ്രശ്നം എന്നാരെങ്കിലും ചോദിച്ചാൽ സി & സിപ്ലസ്‌പ്ലസ് ബേസ്ഡ് ആയ ലിനക്സിൽ ഒരുത്തനും വിബിയിൽ കോഡെഴുതെണ്ടെന്നു പറയണം. അങ്ങനെ വല്ലവനും വിബിയിൽ കോഡെഴുതണമെന്നു തോന്നിയാൽ അങ്ങ് വിൻഡോസിൽ പോയി എഴുതിയാൽ മതി എന്നും പറയണം.\nമെമ്മറിയുസേജ് കുറയ്ക്കാൻ പറ്റുമെന്ന് പറഞ്ഞ് നമ്മുടെ ഡെസ്ക്ടോപ് മാനേജറിലേക്ക് മാറിയിട്ട് മെമ്മറിയൂസേജ് കൂടിയെന്നും, നമ്മുടെ ഡിസ്റ്റ്രോയിലേക്ക് മാറിയാൽ എല്ലാ പ്രോസസ്സുകൾക്കും 16എംബി കൂടുതൽ റാം അലോക്കേറ്റു ചെയ്യുമെന്ന് പറഞ്ഞിട്ടുണ്ടെന്നുമൊക്കെ വല്ലവന്മാരും വന്നു ചോദിച്ചെന്നിരിക്കും. അങ്ങനെയെങ്ങാനും ഉണ്ടായാൽ അവന്മാരുടെ പ്രോഗ്രാമുകൾ കൂടുതൽ റാമെടുക്കുന്നതാണ് പ്രശ്നമെന്ന് പറയണം. 16 എംബി റാം കൂടുതൽ കൊടുക്കുമെന്ന് നമ്മൾ ഒരിക്കലും പറഞ്ഞിട്ടില്ലെന്നും പറയണം.\nവിവരദോഷിഗുഡു.ലിബ്, വിവരമില്ലാഗുഡു.ലിബ്, തലയിൽആൾതാമസമില്ലാഗുഡു.എച് എന്നിവന്മാരെക്കൊണ്ട് എന്തെങ്കിലുമൊക്കെ മണ്ടത്തരങ്ങൾ എഴുന്നള്ലിച്ചുകൊണ്ടിരിക്കണം. നാട്ടുകാരെല്ലാം ഇവന്മാരുടെ പുറകേ നടന്ന് സമയം കളയുമ്പോൾ നമുക്ക് നമ്മുടെ പരിപാടികൾ മറ്റാരുടെയും ശ്രദ്ധയിൽ പെടാതെ ചെയ്യാൻ പറ്റും. ഇവന്മാർക്ക് ഏതെങ്കിലും മാനുവലോ, കോഡോ കൊടുത്തിട്ട് അതിനെക്കുറിച്ച് എന്തെങ്കിലും പറയാൻ പറഞ്ഞാൽ മതി, വരുന്നത് മുഴുവൻ നല്ല ഒന്നാന്തരം വിവരക്കേടും മണ്ടത്തരങ്ങളുമായിരിക്കും. ഒരു കാരണവശാലും നമ്മുടെ സ്റ്റ്രാറ്റജി മെയിലുകൾ ഇവന്മാർ കാണാനിടയാകരുത്, അതൊക്കെ ഇവന്മാർ എപ്പോ പബ്ലിക്കാക്കി എന്നു ചോദിച്ചാൽ മതി. ഇനി അഥവാ നമ്മുടെ വല്ല സ്റ്റ്രറ്റജിയും ഇവന്മാർ പബ്ലിക്കായി വിളിച്ചു പറഞ്ഞാൽ അതൊക്കെ അവന്മാരുടെ സ്ഥിരം മണ്ടത്തരങ്ങളാണെന്നു പറഞ്ഞാൽ മതി, ആളുകൾ വിശ്വസിച്ചോളും. രണ്ടുദിവസം കഴിയുമ്പോൾ ലിവന്മാരിതൊക്കെ മറന്ന് വീണ്ടും നമ്മുടെ അടുത്തു തന്നെ വന്നോളും.\nഅപ്പോൾ എല്ലാം പറഞ്ഞതുപോലെ.\nജയ് ഫെഡോറ, ജയ് കെഡി‌ഈ\nPosted by Prime Jyothi at 3/20/2016 12:30:00 PM No comments:\nLabels: തമാശ, മലയാളം, ലിനക്സ്


പിണറായി വിജയനെ രൂക്ഷമായി വിമര്‍ശിച്ച് പ്രതിപക്ഷ നേതാവ് രമേശ് ചെന്നിത്തല\nFri Aug 14 2020 11:04:01 GMT+0530 (India Standard Time)\nഅന്താരാഷ്ട്ര കള്ളക്കടത്ത് ഏജന്‍സികളെ സഹായിക്കുന്ന പ്രിന്‍സിപ്പല് സെക്രട്ടറിയെ വാനോളം പുകഴ്ത്തുകയും സംരക്ഷിക്കുകയും ചെയ്യുന്ന മുഖ്യമന്ത്രിക്ക് ആ സ്ഥാനത്ത് ഇരിക്കാന് അര്‍ഹതയില്ല. മുഖ്യമന്ത്രിയും സര്‍ക്കാരും രാജിവെച്ച് ജനവിധി തേടണമെന്നും ചെന്നിത്തല ആവശ്യപ്പെട്ടു.\nAPH9 July 2020 7:40 AM GMT\nതിരുവനന്തപുരം: മുഖ്യമന്ത്രി പിണറായി വിജയനെ രൂക്ഷമായി വിമര്‍ശിച്ച് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രി ശിവശങ്കറിനെ ഭയപ്പെടുന്നുവെന്ന് ചെന്നിത്തല ആരോപിച്ചു. അതുകൊണ്ടാണ് ശിവശങ്കര് ഒരു തെറ്റും ചെയ്തിട്ടില്ലെന്ന് മുഖ്യമന്ത്രി പറഞ്ഞതെന്നും അദ്ദേഹം പറഞ്ഞു.\nസര്‍വീസ് റൂള് അനുസരിച്ച് ഒരു ഐഎഎസ് ഉദ്യോഗസ്ഥന് പ്രവര്‍ത്തിക്കണ്ട രീതിയിലാണോ ശിവശങ്കര് പ്രവര്‍ത്തിച്ചതെന്നും ചെന്നിത്തല ചോദിച്ചു. സര്‍വീസ് റൂള് അനുസരിച്ചാണെങ്കില്, ശിവശങ്കറിന്റെ പേരില് കേസ് എടുത്ത് അദ്ദേഹത്തെ സസ്‌പെന്‍ഡ് ചെയ്ത് അറസ്റ്റ് ചെയ്യുകയാണ് വേണ്ടത്. നിഷ്പക്ഷമായ അന്വേഷണം നടക്കുകയാണെങ്കില് കാര്യങ്ങള് അങ്ങോട്ടേക്ക് എത്തുമെന്നും ചെന്നിത്തല പറഞ്ഞു.


ജീവിത്തിൽ പരാജയങ്ങളെ എങ്ങനെ നേരിടും? - Real News Kerala\nHome HEALTH ജീവിത്തിൽ പരാജയങ്ങളെ എങ്ങനെ നേരിടും?\nജീവിത്തിൽ പരാജയങ്ങളെ എങ്ങനെ നേരിടും?\nജീവിതത്തിൽ പലപ്പോഴായി പല കാര്യങ്ങളിൽ പരാജയങ്ങൾ നമ്മെ തേടി എത്തിയിട്ടുണ്ട്. ഇങ്ങനെ ചെറിയ പരാജയങ്ങൾ ഏറ്റുവാങ്ങാത്തവരായി ആരും തന്നെ ഉണ്ടാവുകയില്ല. ഇങ്ങനെ ഏറ്റുവാങ്ങിയ പരാജയങ്ങൾ നമ്മെ നിയന്ത്രിക്കാറുണ്ട്. ഓർമകളായി നിന്നു ഭയപ്പെടുത്തി പിറകിൽനിന്നു വലിച്ച് നമുക്ക് തടസ്സം സൃഷ്ടിക്കും, നമ്മെ നിയന്ത്രിക്കും. അതിനാൽ തന്നെ ഈ ഓർമ്മകളുടെ കെട്ട് പൊട്ടിക്കേണ്ടത് അവിശ്യമാണ്.\nഒരിക്കൽ ഒരു സഞ്ചാരി യാത്രയ്ക്കിടയിൽ ഒരാൾ ആനകളെ പരിശീലിപ്പിക്കുന്നത് കണ്ടു. ഈ ആനകളെ കാലില് ഒരു ചെറിയ കയറു കൊണ്ടാണ് ബന്ധിച്ചിരിക്കുന്നത്. ഈ കയറുകൾ ആന വിചാരിച്ചാൽ എളുപ്പത്തിൽ പൊട്ടിക്കാൻ കഴിയുമല്ലോ എന്നാണ് സഞ്ചാരി ചിന്തിച്ചത്. ആന കയർ പൊട്ടിച്ചാൽ അത് വലിയ അപകടത്തിൽ കലാശിക്കുകയും ചെയ്യും. സഞ്ചാരി തന്റെ സംശയവും ആനകളെ ഒരു ഇരുമ്പ് കൂട്ടിലിട്ട് പരിശീലിപ്പിച്ചു കൂടെ എന്നും ആ പരിശീലകനോട് ചോദിച്ചു\nഎന്നാൽ ഇതിനു മറുപടിയായി പരിശീലകൻ പറഞ്ഞത് “ഇതിനെ കുഞ്ഞായിരിക്കുമ്പോൾ തന്നെ കാലിൽ കയറിട്ടാണ് കെട്ടുന്നത്. അപ്പോഴെല്ലാം കയറ് പൊട്ടിക്കാൻ ആന ശ്രമിക്കുമെങ്കിലും അതിന് സാധിക്കില്ല. കാരണം ആനക്കുട്ടിക്ക് അതിന് ആവശ്യമായ ശക്തിയില്ലല്ലോ. പലതവണ ശ്രമിച്ച് ആനക്കുട്ടി പരാജയപ്പെടും. തന്നെകൊണ്ട് ഒരിക്കലും ഇത് പൊട്ടിക്കാനവില്ല എന്ന ചിന്ത ആനയിൽ ഉണ്ടാകുന്നു. ആന വളർന്ന് ശക്തനായ ഗജവീരനായിത്തീരുമ്പോഴും അന്ന് പരാജയപ്പെട്ടതിന്റെ ഓർമകളാൽ തനിക്ക് കയർ പൊട്ടിക്കാൻ സാധിക്കില്ല എന്ന് കരുതുന്നു. പിന്നീട് ഒരിക്കലും ആന അതിനുവേണ്ടി ശ്രമിക്കില്ല.അതുകൊണ്ട് തന്നെ ആ ആനയ്ക്ക് ഈ കയർ ധാരാളമാണ്.’’\nഇവിടെ കാലിൽ ബന്ധിച്ച കയറിനേക്കാൾ വലുതാണ് പരാജയത്തിന്റെ ഓര്‍മകളും മനസ്സിലുറച്ച വിശ്വാസങ്ങളും. ഇതുപോലെ എന്നോ പരാജയപ്പെട്ടതിന്റെ ഓർമകളാലും തെറ്റായ വിശ്വാസങ്ങളാലും നിങ്ങളെ ബന്ധിച്ച കെട്ടുകൾ പൊട്ടിക്കേണ്ട സമയമായിരിക്കുന്നു. അന്നുള്ള വ്യക്തിയല്ല നിങ്ങളിപ്പോൾ. അതിനേക്കാൾ അറിവും അനുഭവവും ഉള്ള കരുത്തുള്ള വ്യക്തിയാണ്. അതുകൊണ്ട് അന്ന് പരാജയപ്പെട്ട മേഖലകളിൽ വിജയിക്കാൻ ഇന്ന് സാധിക്കും. അതിനായി ആത്മവിശ്വാസത്തോടെ പരാജയത്തിന്റെ ഓർമകളെ പൊട്ടിച്ചെറിഞാൽ മതി.\nPrevious articleസർക്കാർ ഓഫിസുകൾക്ക് ശനിയാഴ്ച പ്രവൃത്തി ദിവസമാക്കിക്കൊണ്ടുള്ള ഉത്തരവ് പുറത്തിറങ്ങി\nNext articleസംസ്ഥാനത്ത് 15,876 പുതിയ രോഗികൾ, 129 മരണം; ടെസ്റ്റ് പോസിറ്റിവിറ്റി നിരക്ക് 15.12\nന്യൂഡൽഹി: ബഹിരാകാശയാത്രികരുടെ രക്തം, വിയർപ്പ്, കണ്ണുനീർ എന്നിവയ്‌ക്കൊപ്പം അന്യഗ്രഹ പൊടി കൊണ്ട് നിർമ്മിച്ച കോൺക്രീറ്റ് പോലുള്ള മെറ്റീരിയൽ സൃഷ്ടിക്കാനുള്ള ഒരു മാർഗ്ഗം മാഞ്ചസ്റ്റർ സർവകലാശാലയിലെ ഒരു സംഘം ശാസ്ത്രജ്ഞർ വികസിപ്പിച്ചെടുത്തു. ചൊവ്വയിലെ കോളനികൾ സ്ഥാപിക്കുന്നതിൽ...\nഅത്ഭുതം! മുപ്പത് വർഷങ്ങൾക്ക് ശേഷം, ഈ വെള്ളച്ചാട്ടം വീണ്ടും ഒഴുകാൻ തുടങ്ങി, മനോഹര ദൃശ്യം കാണാൻ ആളുകൾ...\nഇന്ത്യയിലെ മൊത്തം കോവിഡ് കേസുകളുടെ 68% റിപ്പോര്‍ട്ട് ചെയ്യുന്നത് കേരളത്തില്; ആരോഗ്യ മന്ത്രാലയം\nഅമ്മയുടെ ജന്മദിനം ആഘോഷമാക്കി നയൻസും വിഘ്നേഷും\nലോകത്ത് കോവിഡ് ബാധിതരുടെ എണ്ണം 26 ലക്ഷം പിന്നിട്ടു; കൊറോണ വൈറസ് മനുഷ്യരില് ദീര്‍ഘകാലം നിലനില്‍ക്കുമെന്ന് മുന്നറിയിപ്പ്\nടിക് ടോക്കിലൂടെ ശ്രദ്ധ നേടിയ ഫുക്രു പ്രധാനവേഷത്തില് എത്തുന്ന തല്ലുംമ്പിടിയിലെ ഗാനം പുറത്തിറങ്ങി\nശബരിമല സ്ത്രീപ്രവേശനം; 28 വർഷം നീണ്ടു നിന്ന ചരിത്ര പോരാട്ടത്തിന്റെ നാൾവഴിയിലൂടെ; വീഡിയോ കാണാം


തിരുവനന്തപുരം: ഓഖി മുന്നറിയിപ്പ് കിട്ടിയത് നവംബര് 30ന് ഉച്ചയ്ക്ക് 12 മണിക്കാണെന്ന് പറഞ്ഞ കേന്ദ്രമന്ത്രി അല്‍ഫോന്‍സ് കണ്ണന്താനം, ഒറ്റ മണിക്കൂറിനുള്ളില് സ്വന്തം വാചകം വിഴുങ്ങി. മുന്നറിയിപ്പ് നേരത്തെ നല്‍കിയിരുന്നുവെന്നു വിഴിഞ്ഞത്തെത്തിയ കണ്ണന്താനം പറഞ്ഞു. നേരത്തേ, മുഖ്യമന്ത്രിക്കൊപ്പം മാധ്യമങ്ങളെ കണ്ടപ്പോഴാണു മുന്നറിയിപ്പ് നേരത്തേ നല്‍കാന് സാധിച്ചില്ലെന്ന് കേന്ദ്രമന്ത്രി വ്യക്തമാക്കിയത്. കേന്ദ്രമന്ത്രിയുടെ മലക്കംമറിയല് കണ്ട ജനം, എന്ത് വിശ്വസിക്കണം എന്നറിയാതെ ആശയക്കുഴപ്പത്തിലായി. ന്യൂനമര്‍ദമുണ്ടെന്നും മുന്‍കരുതലെടുക്കണമെന്ന് 29ന് അറിയിച്ചിരുന്നു. മല്‍സ്യതൊഴിലാളികള്‍ക്കു മുന്നറിയിപ്പ് നല്‍കണമെന്നു കേന്ദ്രം അറിയിച്ചിരുന്നു. ചുഴലിക്കാറ്റിന്റെ വിവരങ്ങളാണ് 30ന് ഉച്ചയ്ക്ക് കൈമാറിയതെന്നും കണ്ണന്താനം വിശദീകരിച്ചു.\nമുഖ്യമന്ത്രിയുടെ അധ്യക്ഷതയില് ചേര്‍ന്ന ഉന്നതതല യോഗത്തിനുശേഷം മാധ്യമങ്ങളോട് സംസാരിക്കുമ്പോഴാണ്, മുന്നറിയിപ്പ് നല്‍കാന് സാധിച്ചില്ലെന്ന വിവരം കണ്ണന്താനം വെളിപ്പെടുത്തിയത്. മുന്നറിയിപ്പ് കിട്ടിയത് നവംബര് 30ന് ഉച്ചയ്ക്ക് 12 മണിക്കാണ്. അരനൂറ്റാണ്ടിനിടെ ആദ്യമായാണു കേരളത്തില് ചുഴലിക്കാറ്റു വീശുന്നത്. കാറ്റിന്റെ ഗതി അതിവേഗം മാറിക്കൊണ്ടിരുന്നു. അതിനാല് എവിടെയൊക്കെ കാറ്റുവീശുമെന്നു നിര്‍ണയിക്കാനായില്ല. കേരളത്തിന് ആവശ്യമുള്ള പണം കേന്ദ്രം നല്‍കിയിട്ടുണ്ട്. വേണ്ടിവന്നാല് കൂടുതല് തുക അനുവദിക്കും. ദേശീയ ദുരന്തമായി പ്രഖ്യാപിക്കാനാകില്ല. അങ്ങനെയൊരു നടപടിക്രമം നിലവിലില്ലെന്നുമാണ് കണ്ണന്താനം പറഞ്ഞത്. അതേസമയം ചുഴലിക്കാറ്റില് സര്‍ക്കാറിന് വീഴ്ച്ച പറ്റിയെന്ന് ബിജെപി സംസ്ഥാന അധ്യക്ഷന് കുമ്മനം രാജശേഖരന് പ്രതികരിച്ചു.\nചുഴലിക്കാറ്റില് ഇന്ന് രണ്ട് മരണംകൂടി സംഭവിച്ചു. ഇതോടെ സംസ്ഥാനത്ത് 17 പേരാണ് ഓഖി ചുഴലിക്കാറ്റില് മരണപ്പെട്ടത്. കടലില് അകപ്പെട്ട മറ്റ് മത്സ്യത്തൊഴിലാളികളെ രക്ഷപ്പെടുത്താന് സുരക്ഷയെ അവഗണിച്ച് മറ്റ് തൊഴിലാളികളും കടലിലേക്ക് ഇറങ്ങി. തിരച്ചിലിന്റെ പേരില് സര്‍ക്കാര് തങ്ങളെ പറ്റിക്കുകയാണെന്ന് മത്സ്യത്തൊഴിലാളികള് ആരോപിച്ചു. തിരുവനന്തപുരത്ത് പൂന്തുറയില് നിന്നും നാല്‍പതും വിഴിഞ്ഞത്തു നിന്നു പതിനഞ്ചും വള്ളങ്ങളിലായി നൂറിലേറെ മത്സ്യത്തൊഴിലാളികളാണ് കടലിലേക്ക് പുറപ്പെട്ടത്. നേവിയും കോസ്റ്റ് ഗാര്‍ഡും നടത്തിവരുന്ന തിരച്ചില് ദിവസങ്ങള് പിന്നിട്ടിട്ടും രക്ഷാപ്രവര്‍ത്തനം പൂര്‍ത്തിയാകാത്ത സാഹചര്യത്തിലാണ് മത്സ്യത്തൊഴിലാളികള് നേരിട്ടിറങ്ങിയത്.


What is happening in Padmanabhaswamy Temple | ശ്രീ പത്മനാഭസ്വാമിക്ഷേത്രത്തില് നടക്കുന്നതെന്ത്? - Malayalam Oneindia\n25 min ago നിവാര് ചുഴലിക്കാറ്റിന്ന് കരതൊടും; തമിഴ്‌നാടും പുതുച്ചേരിയും കനത്ത ജാഗ്രതയില്\n34 min ago നിലമ്പൂരിൽ പ്രളയബാധിതര്‍ക്കായി രാഹുല് ഗാന്ധി നൽകിയ ഭക്ഷ്യകിറ്റുകള് പുഴുവരിച്ച് നശിച്ച നിലയില്\n46 min ago സര്‍ക്കാരിനെ പുകഴ്ത്തി നടി എസ്തര്; കന്നിവോട്ട് വയനാട്ടില് രേഖപ്പെടുത്തും, രാഷ്ട്രീയം കേട്ടറിവ്\nശ്രീ പത്മനാഭസ്വാമിക്ഷേത്രത്തില് നടക്കുന്നതെന്ത്?\nUpdated: Sun, Apr 20, 2014, 12:52 [IST]\nതിരുവനന്തപുരം: എല്ലാം ശ്രീ പത്മനാഭന്റെ കാല്‍ക്കല് സമര്‍പ്പിച്ചു എന്ന് അവകാശപ്പെടുന്ന തിരുവിതാംകൂര് രാജവംശത്തെക്കുറിച്ച് ഇപ്പോള് കേള്‍ക്കുന്നതെന്താണ്. പത്മനാഭസ്വാമി ക്ഷേത്രത്തിലെ സ്വത്ത് അനധികൃതമായി പുറത്തേക്ക് കടത്താന് രാജകുടുംബം കൂട്ടുനിന്നോ, അല്ലെങ്കില് തന്നെ രാജകുടുംബത്തിന് അതിന്റെ ആവശ്യമുണ്ടോ...\nപത്മനാഭസ്വാമി ക്ഷേത്രത്തിലെ സ്വത്തിനെ കുറിച്ച് വിവരങ്ങള് പുറത്ത് വന്ന നാള് മുതല് ഇത്തരം ചില സംശയങ്ങള് ഉയര്‍ന്നുവന്നിരുന്നു. എന്നാല് ഇപ്പോള് ആ സംശയങ്ങളെ അരക്കിട്ടുറപ്പിക്കുന്ന തെളിവുകളുമായി അമിക്കസ് ക്യൂറി ഗോപാല് സുബ്രഹ്മണ്യം അന്വേഷണം നടത്തി ദില്ലിയിലേക്ക് പറന്നത്.\nഞെട്ടിപ്പിക്കുന്ന വിവരങ്ങളാണ് ഗോപാല് സുബ്രഹ്മണ്യത്തിന്റെ റിപ്പോര്‍ട്ടിലുള്ളത്. അടുത്തിടെ അന്തരിച്ച മാര്‍ത്താണ്ഡവര്‍മ്മ രാജാവിനെ പോലും ഗോപാല് സുബ്രഹ്മണ്യം തന്റെ റിപ്പോര്‍ട്ടില് കുറ്റക്കാരനാക്കിയിരിക്കുന്നു. എന്തെക്കൊയാണ് പത്മനാഭസ്വാമി ക്ഷേത്രത്തില് നടക്കുന്നത്....\nസുപ്രീം കോടതി നിയോഗിച്ച അമിക്കസ് ക്യൂറി ഗോപാല് സുബ്രഹ്മണ്യമാണ് ഇപ്പോള് ഞെട്ടിപ്പിക്കുന്ന വിവരങ്ങള് കണ്ടെത്തിയിരിക്കുന്നത്. രാജാകുടുബത്തേയും സംസ്ഥാന സര്‍ക്കാരിനേയും പ്രതിസ്ഥാനത്ത് നിര്‍ത്തുന്നതാണ് അമിക്കസ് ക്യൂറിയുടെ റിപ്പോര്‍ട്ട്.\nമാര്‍ത്താണ്ഡവര്‍മയും സ്വര്‍ണം കടത്തി?\nമാസങ്ങള്‍ക്ക് മുമ്പ് അന്തരിച്ച മാര്‍ത്താവണ്ഡ വര്‍മയും സ്വര്‍ണം കടത്തിയതായാണ് സുപ്രീം കോടതിയല് സമര്‍പ്പിച്ച റിപ്പോര്‍ട്ടിലുള്ളത്. ക്ഷേത്രത്തിലെ സ്വര്‍ണപ്പണിക്കാരന്റെ മൊഴിയെ അടിസ്ഥാനമാക്കിയാണ് ഇത്തരത്തില് റിപ്പോര്‍ട്ട് ചെയ്തിരിക്കുന്നത്.\nസ്വര്‍ണം തഞ്ചാവൂരിലേക്ക് കടത്തി\nതഞ്ചാവൂരിലെ ഒരു ജ്വല്ലറിയിലേക്ക് ക്ഷേത്രത്തില് നിന്ന് കണക്കില് പെടാത്ത സ്വര്‍ണം കടത്തിയിട്ടുണ്ട്. ഇതിന് രാജകുടുംബം കൂട്ട് നിന്നു. മണലില് കലര്‍ത്തി, ലോറികളിലാണ് സ്വര്‍ണം കടത്തിയത്.\n17 കിലോ സ്വര്‍ണം രാജാവില് നിന്ന് തനിക്ക് ലഭിച്ചിട്ടുണ്ടെന്നാണ് ക്ഷേത്രത്തിലെ സ്വര്‍ണപ്പണിക്കാരന് രാജുവിന്റെ മൊഴി. ഇതുകൂടാതെ മൂന്ന് കിലോ ശരപ്പൊലി മാലയും കിട്ടിയിട്ടുണ്ടത്രെ.\nക്ഷേത്ര സ്വത്ത് രാജകുടുംബം സ്വകാര്യ സ്വത്ത് പോലെയാണ് കൈകാര്യം ചെയ്യുന്നത്. ക്ഷേത്ര ഭരണത്തിന് പുതിയ ഭരണ സമിതി വേണം.\nബി നിലവറ തുറക്കണം\nബി നിലവറ തുറന്ന് കണക്കെടുക്കണം എന്ന സുപ്രീം കോടതി ഉത്തരവിനെതിരെ ദേവപ്രശ്‌നത്തിന്റെ പേര് പറഞ്ഞ് രാജകുടുംബം എതിര്‍ത്തു. എന്നാല് 2007 ല് നിലവറ തുറക്കുകയും ചിത്രങ്ങള് എടുക്കുകയും ചെയ്തിട്ടുണ്ട്.\nസ്വര്‍ണം പൂശുന്ന യന്ത്രം\nക്ഷേത്രത്തിനുള്ള സ്വര്‍ണം പൂശുന്ന യന്ത്രം കണ്ടെത്തി. ക്ഷേത്രത്തിലെ അസ്സല് സ്വര്‍ണം പുറത്ത് കടത്തി വ്യാജ സ്വര്‍ണം വക്കാനുള്ള നീക്കമാണിതെന്നാണ് സംശയിക്കുന്നത്.\nവിദേശ കറന്‍സികളിലും വെട്ടിപ്പ്\nക്ഷേത്രത്തിന് ലഭിക്കുന്ന വിദേശ കറന്‍സികളിലും വെട്ടിപ്പ് നടക്കുന്നുണ്ട്. ക്ഷേത്ര ഭരണസമിതിക്കും ഇതില് പങ്കുണ്ട്.\nക്ഷേത്ര സ്വര്‍ണം കടത്തിക്കൊണ്ടുപോയി എന്ന് പറയപ്പെടുന്ന തഞ്ചാവൂരിലെ ജ്വല്ലറിക്കാരുടെ വകയാണ് പത്മനാഭസ്വാമി ക്ഷേത്രത്തിലെ കാണിക്കപ്പെട്ടി. ഇത് ഉപകാര സ്മരണയോ, അതോ ഭയം കൊണ്ടുള്ള പ്രത്യുപകാരമോ\nരാജകുടുംബത്തിന് ഇതിന്റെ ആവശ്യമുണ്ടോ\nസ്വന്തമായി ഒരുപാച് വ്യാപാര സംരംഭങ്ങള് തിരുവിതാംകൂര് രാജകുടുംബത്തിന് ഉണ്ട്. സാമ്പത്തികമായി നല്ല സ്ഥിതിയില് തന്നെയാണ് അവര്. ക്ഷേത്രത്തില് നിന്ന് സ്വര്‍ണം കടത്തി പണമുണ്ടാക്കേണ്ട കാര്യം രാജകുടുംബത്തിനില്ലെന്നാണ് ഒരു വിഭാഗത്തിന്റെ വാദം.\npadmanabhaswamy temple treasure gold royal family government thiruvananthapuram നിധി സ്വര്‍ണം\nWhat is happening in Padmanabhaswamy Temple.


Dec 10, 2021, 10:29 pm IST\nഓരോ മനുഷ്യനുള്ളിലും ഒരു ചെറിയ പ്രത്യേകത പ്രകൃതി ഒളിപ്പിച്ചു വയ്ക്കും. ചിലർക്ക് അത് കണ്ടെത്താനാകും, ചിലരാകട്ടെ അത് അറിയാതെ മുന്നോട്ട് പോകും. മറ്റ് ചിലരാകട്ടെ അത് ജീവിക്കാനായി പ്രയോജനപ്പെടുത്തുകയും ചെയ്യും. ശാരീരികമായി വ്യത്യസ്തമായി കാണപ്പെട്ട ആളുകളെ പല പാശ്ചാത്യരാജ്യങ്ങളും സർക്കസ് ഷോകളിൽ ഉപയോഗിച്ചിരുന്നതും ഇതിനു ഉദാഹരണമാണ്. അതിലൊരാളായിരുന്നു റോബർട്ട് വാഡ്‍ലോയും. ഉയരത്തിന്റെ പേരിലാണ് അദ്ദേഹം അറിയപ്പെട്ടത്. ഇതുവരെ ജീവിച്ചിരുന്നവരില് ലോകത്തിലെ ഏറ്റവും ഉയരം കൂടിയ വ്യക്തിയായിട്ടാണ് റോബര്‍ട്ട് വാഡ്‍ലോ അറിയപ്പെടുന്നത്.\n1918 ഫെബ്രുവരി രണ്ടിന് ഹാരോള്‍ഡ് ഫ്രാങ്ക്ലിന് വാഡ്ളോയുടെയും ആഡി ജോണ്‍സണിന്‍റെയും മകനായാണ് വാഡ്ലോ ജനിച്ചത്. അഞ്ചു മക്കള് ഉള്ള ഫ്രാങ്ക്ലിന്‍റെ കുടുംബത്തിലെ മൂത്ത മകന് ആയിരുന്നു വാഡ്ളോ.\nആരോഗ്യമുള്ളൊരു കുഞ്ഞായി തന്നെയായിരുന്നു അവന്‍റെ ജനനം. എന്നാൽ, കുറച്ച് വർഷങ്ങൾ കഴിഞ്ഞപ്പോൾ തന്നെ അവനിൽ മറ്റ് കുട്ടികളിൽ നിന്നും വിഭിന്നമായി ചില മാറ്റങ്ങൾ ഉണ്ടായി തുടങ്ങി. വളരെ പെട്ടെന്നാണ് അവന്റെ ഉയരം കൂടാൻ തുടങ്ങിയത്. വെറും അഞ്ച് വയസുള്ളപ്പോള് തന്നെ റോബര്‍ട്ടിന്‍റെ ഉയരം അഞ്ചടി നാലിഞ്ചായിരുന്നു. ഫ്രാങ്ക്ലിന്‍റെ മറ്റുള്ള മക്കള്‍ക്കെല്ലാം സാധാരണ ഉയരമേ ഉണ്ടായിരുന്നുള്ളൂ.\nഅഞ്ചാമത്തെ വയസില് പതിനേഴുവയസുകാരന് ധരിക്കുന്ന വസ്ത്രങ്ങൾ വേണ്ടി വന്നു അവന് ധരിക്കാൻ. വാഡ്ളോക്ക് പതിനൊന്ന് വയസ്സുള്ളപ്പോള് ആണ് രോഗം തിരിച്ചറിഞ്ഞത്. ഡോക്ടര്‍മാര് അവന്‍റെ അവസ്ഥയെ വിശദീകരിച്ചത് പിറ്റ്യൂട്ടറി ഗ്രന്ഥിയിലെ ഹൈപ്പർപ്ലാസിയ എന്നാണ്. അത് മനുഷ്യരില് അനിയന്ത്രിതമായി ഉയരം കൂട്ടും എന്ന് പറയുന്നു.\nആ കാലത്ത് ആ രോഗത്തിന് ചികിത്സയും ഇല്ലായിരുന്നു. എട്ട് വയസ്സ് ആകുമ്പോഴേക്കും വാഡ്ളോ തന്‍റെ അച്ഛനേക്കാള് ഉയരമുള്ള കുട്ടിയായി മാറിയിരുന്നു. വാഡ്ളോയുടെ അമിതമായ വളര്‍ച്ചയെക്കുറിച്ചുള്ള വാര്‍ത്തകള് പല പത്രങ്ങളിലും അച്ചടിച്ച് വന്നു. അതുകൊണ്ടുതന്നെ വാഡ്ളോ ചെറുപ്പത്തില് തന്നെ പ്രസിദ്ധി നേടിയിരുന്നു. ശാന്തശീലനായായിരുന്നു വാഡ്ളോ സ്കൂളില് അറിയപ്പെട്ടിരുന്നത്.\nപതിനെട്ടാമത്തെ വയസില് അവന് ലോകത്തിലെ തന്നെ ഉയരമുള്ള വ്യക്തിയായി അറിയപ്പെട്ടു. അവനായി പ്രത്യേകം പണിയിപ്പിച്ച 37 AA സൈസ് ഷൂവാണ് അവന് ധരിച്ചിരുന്നത്. ബിരുദവും,നിയമബിരുദവും നേടിയ വാഡ്ളോ പിന്നീട് ഇല്ലിനോയ്സിലെ അതികായന് എന്നറിയപ്പെട്ടു തുടങ്ങി. വാഹനങ്ങളില് സഞ്ചരിക്കുവാനും,വസ്ത്രങ്ങളും ഷൂസും എല്ലാം തെരഞ്ഞെടുക്കുവാനും വാഡ്ളോ ഏറെ പാടുപെട്ടു.\n1936 -ല് റിംഗ്ലിങ് സഹോദരന്മാര് റോബര്‍ട്ടിനെ ശ്രദ്ധിച്ചു. അത് അവന്റെ ജീവിതത്തെ വേറൊരു രീതിയിലേക്ക് മാറ്റി. അവരുടെ ട്രാവലിംഗ് സര്‍ക്കസിലേക്ക് അവനെ റിംഗ്ലിങ് സഹോദരന്മാർ ക്ഷണിച്ചു. അങ്ങനെ അവനും അതിലെ ഒരു അംഗമായി. അതവനെ അറിയപ്പെടുന്നവനാക്കി. തന്‍റെ അതികായ ശരീരം കൊണ്ട് സര്‍ക്കസ്സിലേക്ക് ജനങ്ങളെ ആകര്‍ഷിക്കുക എന്നതായിരുന്നു വാഡ്ളോയുടെ ജോലി.\nരണ്ടുവര്‍ഷത്തോളം അവിടെ ജോലി ചെയ്തെങ്കിലും വെറുമൊരു പ്രദര്‍ശനവസ്തു മാത്രമായി മാറാന് വാഡ്ളോ ആഗ്രഹിച്ചിരുന്നില്ല. ആളുകള്‍ക്ക് റോബര്‍ട്ടിനെ വലിയ ഇഷ്‍ടമായിരുന്നു. അവരവന് ‘ജെന്‍റില് ജയന്റ്’ എന്ന ഓമനപ്പേരിട്ടു. എന്നാല്, അവന്‍റെ കാലുകള്‍ക്കും പാദങ്ങള്‍ക്കും അപ്പോഴേക്കും ബലക്ഷയം അനുഭവപ്പെട്ട് തുടങ്ങിയിരുന്നു. അവനെപ്പോഴും നടക്കാന് ഒരു ലെഗ്ബ്രേസിന്‍റെയും ചൂരല്‍വടിയുടേയും സഹായം വേണ്ടിവന്നു.\n1940-ജൂണ് മാസത്തില് ആണ് വാഡ്‌ളോയുടെ ഉയരം അവസാനമായി അളന്നത്. 8 അടി 11.1 ഇഞ്ച് ഉയരമുണ്ടായിരുന്നു വാഡ്ളോക്ക്. ഇന്ന് ജീവിച്ചിരിക്കുന്ന ഏറ്റവും ഉയരം കൂടിയ മനുഷ്യനായ സുല്‍ത്താന് കൊസന് എന്ന ആളുടെ ഉയരം 8.3 ഇഞ്ചുമാത്രമാണ്.\n1940 -ല് ബ്രേസ് ഇറുകി നിന്നതിനെ തുടര്‍ന്ന് കാലുകളില് അസ്വസ്ഥത ഉണ്ടായി. പൊട്ടലുകളുണ്ടായി. ആ പരിക്ക് പിന്നീട് രക്തസംക്രമണത്തിലേക്കും ശസ്ത്രക്രിയയിലെക്കും നീണ്ടു. കടുത്ത അണുബാധയേറ്റ റോബര്‍ട്ട് പെര്‍ഷിംഗ് വാഡ്ളോ ഇരുപത്തിരണ്ടാമത്തെ വയസ്സില് മരണമടഞ്ഞു.\nഅവന് വേണ്ടി പ്രത്യേകം തയ്യാറാക്കിയ ശവപ്പെട്ടിയില് അവനെ അടക്കി. പത്തടി ഒമ്പതിഞ്ചായിരുന്നു അപ്പോള് അവന്‍റെ നീളം, ആയിരം പൗണ്ട് തൂക്കവും. 12 പേര് ചേര്‍ന്നാണ് അവന്‍റെ ശവപ്പെട്ടി ചുമന്നത്. അങ്ങനെ ലോകത്തിലേക്കും വലിയവനായ അവൻ വേദനിപ്പിക്കുന്ന ഓർമ മാത്രമായി.\nവാഡ്ളോയോടുള്ള ആദരസൂചകമായി ആള്‍ട്ടണ് നഗരത്തില് ഉള്‍പ്പെടെ പലയിടത്തും റോബര്‍ട്ട് വാഡ്ളോയുടെ പ്രതിമകള് സ്ഥാപിക്കപ്പെട്ടു. ചില സംഗീത സംഘങ്ങള് വാഡ്ളോയെക്കുറിച്ച് പാട്ടുകളും പുറത്തിറക്കുകയുണ്ടായി.\nTags: videoRobert Wadlow


ജയിലില് ആത്മഹത്യാശ്രമം: ബണ്ടിചോറിനെതിരെ കോടതി കുറ്റം ചുമത്തി - BIGNEWSLIVE | Latest Malayalam News\nതിരുവനന്തപുരം: ജയിലില് ആത്മഹത്യക്ക് ശ്രമിച്ച കേസില് ഹൈടെക് മോഷ്ടാവ് ബണ്ടിചോറെന്ന ദേവേന്ദ്ര സിംഗിനെതിരെ കോടതി കുറ്റം ചുമത്തി.\nആത്മഹത്യാ ശ്രമം, സര്‍ക്കാര് മുതല് നശിപ്പിക്കല്, ജയില് അച്ചടക്കം ലംഘിക്കുക എന്നീ വകുപ്പുകളാണ് ചുമത്തിയിട്ടുള്ളത്. കേസിന്റെ വിചാരണ ഈ മാസം തിരുവനന്തപുരം അഡിഷണല് ചീഫ് ജുഡീഷ്യല് മജിസ്ട്രേറ്റ് കോടതിയില് തുടങ്ങും.\nതിരുവനന്തപുരം സെന്‍ട്രല് ജയിലില് വിചാരണ തടവുകാരനായിരുന്ന ബണ്ടി ചോര് 2017 സെപ്റ്റംബര് 12ന് സിഎഫ്എല് ബള്‍ബ് പൊട്ടിച്ച് ചില്ലുകള് വിഴുങ്ങി ആത്മഹത്യക്ക് ശ്രമിച്ചു എന്നാണ് കേസ്.\nTags: Bandi Chhorthief\nപാര്‍ക്ക് ചെയ്ത വാഹനത്തില് കുഞ്ഞുങ്ങളെ തനിച്ചാക്കരുത്, ശിക്ഷാര്‍ഹം: മുന്നറിയിപ്പുമായി കേരളാ പോലീസ്\nട്വിറ്റര് ഫോളോ വിനയായി; വിവാദങ്ങള്‍ക്കൊടുവില് ബൂമ്ര അനുപമ പരമേശ്വരനെ അണ്‍ഫോളോ ചെയ്തു\nമഴ കളിച്ചു: ഇന്ത്യാ-ന്യൂസീലന്‍ഡ് സെമി നാളെ തുടരും\nസ്‌കൂള് ഓഫ് ഭഗവത് ഗീതയ്ക്ക് ഗേള്‍ഡ് ഹൗസ് കാറ്റഗറി അംഗീകാരം; കുണ്ടമണ്‍കടവിലെ സാളാഗ്രാം ആശ്രമത്തിനുള്ളത് ഹോം സ്റ്റേ രജിസ്‌ട്രേഷന്; ഫൈവ് സ്റ്റാര് സൗകര്യമുള്ള ആശ്രമക്കഥകള് ഇങ്ങനെ… സ്വാമി സന്ദീപാനന്ദഗിരിയ്‌ക്കെതിരെ ആരോപണം\nചെല്‍സിക്ക് മുന്നില് തട്ടി വീണ് മാഞ്ചസ്റ്റര് സിറ്റി; കുതിപ്പിന് വിരാമം


ഏറ്റുമാനൂർ മഹാദേവക്ഷേത്രം-ETTUMANOOR MAHADEVA TEMPLE KOTTAYAM – Byline News Kelakam | kerala Latest news | Kannur\nഏറ്റുമാനൂർ മഹാദേവക്ഷേത്രം-ETTUMANOOR MAHADEVA TEMPLE KOTTAYAM\nETTUMANOOR MAHADEVA TEMPLE KOTTAYAM\nBy rintujoy\t Last updated May 12, 2020\nകോട്ടയം ജില്ലയിൽ ഏറ്റുമാനൂർ നഗരഹൃദയത്തിൽ എം.സി. റോഡിന്റെ കിഴക്കുവശത്ത് സ്ഥിതിചെയ്യുന്ന ശിവക്ഷേത്ര മാണ് ഏറ്റുമാനൂർ മഹാദേവ ക്ഷേത്രം. രൗദ്രഭാവത്തിലുള്ള പരമശിവനാണ് മുഖ്യ പ്രതിഷ്ഠ. രാവിലെ അഘോരമൂർ ത്തിയായും ഉച്ചയ്ക്ക് ശരഭമൂർത്തിയായും വൈകീട്ട് അർദ്ധനാരീശ്വരനായും സങ്കല്പിച്ചാണ് ആരാധന.\nഈ ക്ഷേത്രത്തിന്റെ ഉത്പത്തി യെക്കുറിച്ച് നിരവധി ഐതിഹ്യങ്ങളും, പ്രാദേശിക കഥകളും പുരാണ വസ്തുതകളുമുണ്ടെങ്കിലും വ്യക്തമായ ചരിത്രരേഖകളുടെ കുറവുകാണുന്നുണ്ട്. ഖരപ്രതിഷ്ഠയാണന്നു വിശ്വസിക്കുമ്പോഴും പരശുരാമൻ സ്ഥാപിച്ച കേരളത്തിലെ 108 ശിവക്ഷേത്രങ്ങളിൽ ഒന്നാണന്നും കരുതിപോരുന്നു. നാലേക്കറിൽ കൂടുതൽ വരുന്ന സ്ഥലത്ത് പടിഞ്ഞാറോട്ട് ദർശനമായിട്ടാണ് ഏറ്റുമാനൂർ ക്ഷേത്രം സ്ഥിതിചെയ്യുന്നത് . ദക്ഷിണാമൂർത്തി, ഗണപതി, ശാസ്താവ്, ദുർഗ്ഗാദേവി, നാഗദൈവങ്ങൾ, യക്ഷി എന്നിവരാണ് ക്ഷേത്രത്തിലെ ഉപദേവതകൾ. കൂടാതെ ക്ഷേത്രത്തിനടു ത്തായി അന്തിമഹാകാ ളൻ ക്ഷേത്രവും ശ്രീകൃഷ്ണ ക്ഷേത്രവുമുണ്ട്. കുംഭമാസത്തിൽ തിരുവാതിര ആറാട്ടായുള്ള പത്തുദിവസത്തെ ഉത്സവമാണ് ക്ഷേത്രത്തിലെ പ്രധാന ആണ്ടുവിശേഷം. കൂടാതെ കുംഭമാസത്തിൽ തന്നെയുള്ള ശിവരാത്രി, ധനുമാസത്തിലെ തിരുവാതിര എന്നിവയുംവിശേഷദിവസങ്ങളാണ്. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.\nഖരൻ എന്ന അസുരൻ മുത്തച്ഛനായ മാല്യവാനിൽ നിന്ന് ശൈവവിദ്യ ഗ്രഹിച്ച് ചിദംബരത്തുപോയി ശിവനെ പ്രീതിപ്പെടുത്താനായി തപസ്സാരംഭിച്ചു. ഭക്തന്റെ തപസ്സിൽ സംപ്രീതനായ ഭഗവാൻ അവന് മൂന്ന് ജ്യോതിർലിംഗങ്ങൾ സമ്മാനിച്ചു. തുടർന്ന്, ആകാശമാർ ഗ്ഗേണ യാത്ര ആരംഭിച്ച ഖരൻ ശിവലിംഗങ്ങളുടെ ഭാരം കാരണം അല്പനേരം വിശ്രമിയ്ക്കാ നായി വൈക്കത്തെത്തി. തുടർന്ന്, തന്റെ വലതുകയ്യിലെ ശിവലിംഗം അവിടെ ഇറക്കിവച്ച് ഖരൻ വിശ്രമം ആരംഭിച്ചു. ഉണർന്നെഴുന്നേറ്റ് ശിവലിംഗം എടുക്കാൻ നോക്കിയപ്പോൾ അത് എടുക്കാൻ സാധിയ്ക്കുന്നില്ല. താൻ താമസിയ്ക്കാൻ ഏറ്റവും ആഗ്രഹിയ്ക്കുന്ന സ്ഥലമാണ തെന്ന് തത്സമയം ശിവഭഗവാന്റെ അശരീരിയും മുഴങ്ങി. തുടർന്ന്, ശിവലിംഗം അവിടെ തപസ്സിരുന്ന വ്യാഘ്രപാദൻ എന്ന മഹർഷിയെ ഏല്പിച്ച് ഖരൻ മുക്തിയടഞ്ഞു. തുടർന്ന് തന്റെ ഇടതുകയ്യിലെ ശിവലിംഗം ഖരൻ ഏറ്റുമാനൂർ മഹാദേവക്ഷേത്രത്തിലും വായ കൊണ്ട് കടിച്ചുപിടിച്ച ശിവലിംഗം കടുത്തുരുത്തി തളി മഹാദേവക്ഷേത്രത്തിലും പ്രതിഷ്ഠിച്ചു. ഇന്നും മൂന്ന് ക്ഷേത്രങ്ങളിലും ഉച്ചപ്പൂജയ്ക്ക് മുമ്പ് ദർശനം നടത്തുന്നത് പുണ്യകരമായി വിശ്വസിച്ചുവരുന്നു.\nഏറ്റുമാനൂർ ക്ഷേത്രത്തിന് ഏകദേശം ആയിരത്തിലധികം വർഷം പഴക്കമുണ്ടെന്നാണ് പറയ പ്പെടുന്നു. എന്നാൽ, അത് തെളിയിയ്ക്കുന്ന രേഖകളൊന്നും ക്ഷേത്രത്തിലില്ല. ക്ഷേത്രം ആദ്യം വടക്കും കൂർ രാജ്യത്തായിരുന്നു. ക്ഷേത്രത്തിന്റെ ഊരായ്മക്കാർ എട്ട് മനക്കാരായിരുന്നു. ഇതുവഴി ‘എട്ടുമനയൂർ’ എന്ന പേര് സ്ഥലത്തിന് വന്നുവെന്നും അതാണ് ഏറ്റുമാനൂർ ആയ തെന്നും പറയപ്പെടുന്നു. എട്ട് മനക്കാർക്കിടയിലെ ആഭ്യന്തരകലഹവും മറ്റുമായപ്പോൾ ക്ഷേത്രം തകർന്നുപോയി. പിന്നീട് കൊല്ലവർഷം 929-ൽ ക്ഷേത്രം തിരുവിതാംകൂർ ഏറ്റെടുത്തു. തിരുവി താംകൂർ ദിവാനായിരുന്ന മൺറോ പ്രഭുവിന്റെ ആശയമായിരുന്നു ഇത്. ഇപ്പോൾ ക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലാണ്.\nക്ഷേത്രത്തിലെ അതിപ്രസിദ്ധമായ രണ്ട് പ്രത്യേകതകളാണ് ക്ഷേത്രത്തിലെ വലിയ വിളക്കും ഏഴരപ്പൊന്നാനയും. ഇവയുടെ വരവും വളരെ രസകരമായ സാഹചര്യങ്ങളിലാണ്. ക്ഷേത്ര ത്തിലെ ബലിക്കൽപ്പുരയിൽ സ്ഥാപിച്ചിട്ടുള്ള വലിയ വിളക്ക് അഞ്ചുതിരികളോടുകൂടിയ ഒരു കെടാവിളക്കാണ്. നാല് പ്രധാന ദിക്കുകളിലേയ്ക്കും (കിഴക്ക്, തെക്ക്, പടിഞ്ഞാറ്, വടക്ക്) വടക്കുകിഴക്കുഭാഗത്തേയ്ക്കുമാണ് അഞ്ചുതിരികളിട്ടിരിയ്ക്കുന്നത്. 1540-ലാണ് ഈ ദീപം സ്ഥാപിച്ചത്. പിന്നീട് ഇതുവരെ ഇത് കെട്ടിട്ടില്ല. സ്ഥലത്തെ ഒരു മൂശാരിയാണ് ഈ വിളക്ക് തീർത്തത്. തുടർന്ന് ക്ഷേത്രത്തിൽ സ്ഥാപിയ്ക്കാൻ ശ്രമിച്ചപ്പോൾ ക്ഷേത്ര അധികാരികൾ അദ്ദേഹത്തെ തടഞ്ഞു. ചിലർ മൂശാരിയോട് ഇങ്ങനെ ചോദിച്ചു: ‘ഇത്രയും വലിയ വിളക്ക് ഞങ്ങളാരും എവിടെയും കണ്ടിട്ടില്ല. ഇതെവിടെ സ്ഥാപിയ്ക്കും?’ മൂശാരിയ്ക്ക് ഉത്തരം കിട്ടിയില്ല. ആ സമയത്ത് ക്ഷേത്രത്തിനകത്തുനിന്നൊരാൾ തുള്ളിവന്ന് മൂശാരിയുടെ കയ്യിൽ നിന്ന് വിളക്ക് വാങ്ങി ദീപം ബലിക്കൽപ്പുരയിൽ കൊണ്ടുപോയി സ്ഥാപിച്ചു. ആ സമയത്ത് ഒരു വൻ ഇടിമിന്നലുണ്ടാകുകയും വിളക്ക് എണ്ണയില്ലാതെ കത്തുകയും ചെയ്തു. മൂശാരിയെയും വിഗ്രഹം തറച്ച വിദ്വാനെയും പിന്നീടാരും കണ്ടിട്ടില്ല. ആ വിദ്വാൻ സാക്ഷാൽ ഏറ്റുമാനൂരപ്പൻ തന്നെയാണെന്ന് വിശ്വസിച്ചുവരുന്നു. മൂശാരി അങ്ങനെ ഭഗവാനിൽ ലയിച്ചുചേർന്നുവത്രേ!\nക്ഷേത്രത്തിലെ മറ്റൊരു വലിയ ആകർഷണമാണ് ഏഴരപ്പൊന്നാന. പേര് സൂചിപ്പിയ്ക്കുന്നതു പോലെ ഏഴ് വലിയ ആനകളും ഒരു ചെറിയ ആനയും അടങ്ങുന്ന ഒരു ശില്പരൂപമാണിത്. തേക്കിൻതടിയിൽ തീർത്ത് സ്വർണ്ണം പൂശിയ വിഗ്രഹങ്ങളാണ് ഇവ. ആനകൾക്കൊപ്പം ഒരു സ്വർണ്ണ പഴക്കുലയും ഉണ്ടാക്കിയിരുന്നു. കുംഭ മാസത്തിൽ ഉത്സവത്തിനിടയ്ക്ക് എട്ടാം നാളിൽ നടക്കുന്ന ആസ്ഥാനമണ്ഡപദർശനത്തിൽ ഭഗവാന്റെ തിടമ്പിനൊപ്പം ഏഴരപ്പൊന്നാ നകളും പ്രദർശനത്തിനുവയ്ക്കും. ആറാട്ടുദിവസം തീവെട്ടികളുടെ വെളിച്ചത്തിൽ നാലുപേർ ചേർന്ന് ഇവയെ ശിരസ്സിലേറ്റുന്ന പതിവുമുണ്ട്. 1972-ലിറങ്ങിയ അക്കരപ്പച്ച എന്ന ചിത്ര ത്തിൽ ഏഴരപ്പൊന്നാനപ്പുറത്തെഴുന്നള്ളും ഏറ്റുമാനൂരപ്പാ എന്ന പ്രശസ്തമായ ഒരു ശിവഭക്തി ഗാനമുണ്ട്. വലിയ ആനകൾക്ക് രണ്ടടിയും ചെറിയ ആനയ്ക്ക് ഒരടിയുമാണ് ഉയരം. ഇത് തിരുവിതാംകൂറിന്റെ സ്ഥാപകനായിരുന്ന അനിഴം തിരുനാൾ വീരമാർത്താണ്ഡവർമ്മ നേർന്ന വഴിപാടായിരുന്നു. എന്നാൽ, അത് നേരും മുമ്പ് അദ്ദേഹം നാടുനീങ്ങിപ്പോയതിനാൽ അദ്ദേഹ ത്തിന്റെ അനന്തരവനും പിൻഗാമിയുമായ കാർത്തിക തിരുനാൾ രാമവർമ്മയാണ് (ധർമ്മരാജ) ഇത് നടയ്ക്കുവച്ചത്. വാസ്തവത്തിൽ ഏഴരപ്പൊന്നാന വൈക്കത്ത് നേരാൻ വച്ചിരുന്ന വഴി പാടായിരുന്നുവത്രേ!തിരുവനന്തപുരത്തുനിന്ന് വൈക്കത്തേയ്ക്ക് കൊണ്ടു പോകുന്ന വഴി യിൽ ഏറ്റുമാനൂരെത്തിയപ്പോൾ അല്പനേരം വിശ്രമിയ്ക്കാനും മറ്റുമായി രാജാവും ഭടന്മാരും കൂടി ഏറ്റുമാനൂരമ്പലത്തിലെ പടിഞ്ഞാറേ ഗോപുരത്തിലെത്തി. ഏഴരപ്പൊന്നാനകളെ ഇറക്കിവച്ച് അവർ വിശ്രമിച്ചു. എന്നാൽ പോകാൻ നേരത്ത് ആനകളുടെ ദേഹത്തുനിന്ന് ഉഗ്രസർപ്പങ്ങൾ ഫണം വിടർത്തിനിൽക്കുന്നു! ഭയാക്രാന്തരായ രാജാവും ഭടന്മാരും അടുത്തുള്ള ഒരു ജ്യോത്സ്യരെക്കൊണ്ട് പ്രശ്നം വപ്പിച്ചുനോക്കി. അപ്പോൾ, അവ ഏറ്റുമാനൂരിൽ തന്നെ സമർപ്പിയ്ക്കണമെന്നാണ് ഭഗവാന്റെ ആഗ്രഹമെന്ന് തെളിഞ്ഞു. തുടർന്ന്, 1769 മെയ് മാസം 14-ആം തീയതി വെള്ളിയാഴ്ച ഒരു ശുഭമുഹൂർത്തത്തിൽ ഏഴരപ്പൊന്നാന കളെ ഭഗവാന് നടയ്ക്കുവച്ചു. പിന്നീട് മറ്റൊരു ഏഴരപ്പൊന്നാനയുണ്ടാക്കി അത് വൈക്കത്ത് സമർപ്പിയ്ക്കാമെന്ന് ധർമ്മരാജ വിചാരിച്ചു. പക്ഷേ, ഒരു ദിവസം അദ്ദേഹത്തിന് വൈക്കത്ത പ്പന്റെ സ്വപ്നദർശനമുണ്ടായി. അതിൽ ഭഗവാന്റെ അരുളപ്പാട് ഇങ്ങനെയായിരുന്നു: ‘മകനേ, നീ എന്റെയടുത്ത് മറ്റൊരു ഏഴപ്പൊന്നാന സമർപ്പിയ്ക്കേണ്ടതില്ല. പകരം, അതിന് വന്ന ചെലവിൽ കുറച്ച് സഹസ്രകലശം നടത്തിയാൽ മതി.’ പിറ്റേന്നുതന്നെ ധർമ്മരാജ വൈക്കത്തേ യ്ക്ക് പുറപ്പെട്ടു. വൈക്കത്തെത്തിയ അദ്ദേഹം ഏഴരപ്പൊന്നാന നേരാൻ വച്ച തുക കൊണ്ട് വൈക്കത്തപ്പന് സഹസ്രകലശം നടത്തുകയും ക്ഷേത്രത്തിലെ പ്രസാദമായ പ്രാതലുണ്ട് ആനന്ദദർശനം നടത്തി നാട്ടിലേയ്ക്ക് മടങ്ങുകയും ചെയ്തു. എന്നാൽ, ഏഴരപ്പൊന്നാന കൊടുത്ത തിൽ വൈക്കത്തപ്പന് ഏറ്റുമാനൂരപ്പനുമായി പിണക്കമാണെന്ന് അടുത്തകാലം വരെ ഭക്തർ വിശ്വസിച്ചു വന്നിരുന്നു. അതിന്റെ തെളിവായി ഏറ്റുമാനൂരുകാരാരും വൈക്കത്ത് അഷ്ടമിദർശനത്തിനോ വൈക്കത്തുകാർ തിരിച്ച് ഏറ്റുമാനൂരിൽ ആസ്ഥാനമണ്ഡപദർ ശനത്തിനോ പോയിരുന്നില്ല . കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ ഈ കഥ വിശദ മായി പരാമർശിച്ചിട്ടുണ്ട്. എന്നാൽ, ഇന്ന് സ്ഥിതിയിൽ മാറ്റം വന്നുതുടങ്ങിയിട്ടുണ്ട്.\nഏറ്റുമാനൂർ ക്ഷേത്രത്തിലെ പ്രധാന പ്രതിഷ്ഠ. അഘോരമൂർത്തി സങ്കല്പത്തിലാണ് ഇവിടെ പ്രതിഷ്ഠ. ‘അഘോരൻ’ എന്ന വാക്കിന് ഒട്ടും ഘോരനല്ലാത്തവനെന്നും ഏറ്റവും ഘോരനായവനെന്നും അർത്ഥം പറഞ്ഞുവരുന്നു. ദുഷ്ടർക്ക് ഏറ്റവും ഘോരനായും, ശിഷ്ടർക്ക് ഏറ്റവും സൗമ്യനുമായി കാണപ്പെടുന്നു എന്നാണ് വിശ്വാസം. എന്നാലും, പൊതുവേ ഉഗ്രമൂർത്തീസങ്കല്പമാണ് ഈ പ്രതിഷ്ഠയ്ക്ക്. മൂന്നരയടിയോളം ഉയരമുള്ള ശിവലിംഗത്തിൽ പടിഞ്ഞാറോട്ട് ദർശനമായാണ് ഏറ്റുമാനൂരപ്പൻ കുടികൊള്ളുന്നത്. ഭഗവാൻ ഇവിടെ ദിവസവും മൂന്നുഭാവങ്ങളിൽ ദർശനം നൽകുന്നതായാണ് വിശ്വാസം. രാവിലെ ശിവശക്തി ഐക്യരൂപമായ അർദ്ധനാരീശ്വരനായും, ഉച്ചയ്ക്ക് അർജ്ജുനനെ പരീക്ഷിച്ച് അദ്ദേഹത്തിന് പാശുപതാസ്ത്രം നൽകിയ കിരാത മൂർത്തിയായും, വൈകീട്ട് പ്രപഞ്ചത്തെ മുച്ചൂടും ഇല്ലാതാക്കുന്ന സംഹാരരുദ്രനായും. രാവിലെ, അപസ്മാരയക്ഷനെ ചവുട്ടിമെതി യ്ക്കുന്ന നടരാജനും, ഉച്ചയ്ക്ക് നരസിംഹ മൂർത്തി യുടെ കോപമടക്കിയ ശരഭനും, വൈകീട്ട് അർദ്ധനാരീശ്വ രനുമാണെന്നൊരു പാഠഭേദം കൂടിയുണ്ട്. വലിയ വിളക്കിൽ എണ്ണയൊഴിയ്ക്കുന്നതാണ് ഏറ്റുമാനൂരപ്പന്റെ പ്രധാന വഴിപാട്. ധാര, ശംഖാഭിഷേകം, പിൻവിളക്ക്, കൂവളമാല എന്നിവയും പ്രധാനമാണ്.\nകൊല്ലവർഷം 720-ഇൽ ഭഗവാൻ സ്വയം കൊളുത്തിയെന്നു വിശ്വസിക്കപെടുന്ന വിളക്ക് പിന്നെ ഇതു വരെ അണഞ്ഞിട്ടില്ല. ഇതിലേക്ക് എണ്ണ നിറക്കുന്നത് ഇവിടത്തെ ഒരു പ്രധാന വഴിപാടാണ്. പുലർച്ചക്കുള്ള ആദ്യ പൂജയെ (ഉഷഃപൂജ) മാധവിപള്ളിപൂജ എന്നു പറയുന്നു. തന്റെ സഹോ ദരിയുടെ മാറാരോഗത്തിന്റെ ശമനത്തിനായി സാമൂതിരി നേർന്നു നടത്തിയ പൂജയാണിത്ഉത്സ വത്തിനു ആസ്ഥാന മണ്ഡപത്തിൽ കാണിക്ക അർപ്പിക്കുന്നത് വളരെ പ്രധാനമാണ്. ഏഴര പ്പൊന്നാനയാണു ഇവിടത്തെ ഏറ്റവും വിശേഷപ്പെട്ട കാഴ്ച. തടിയിൽ നിർമ്മിച്ചു സ്വർണ്ണ തകിടു പൊതിഞ്ഞ7വലിയ ആനകളും ഒരു കുട്ടിയാനയും കൂടുന്നതാണു ഏഴരപ്പൊന്നാന. ക്ഷേത്ര ത്തിലെ ഉൽസവക്കാലത്തു എട്ടാം ഉൽസവദിവസം ഈ പൊന്നാനകളുടെ എഴുന്നെള്ളത്തു കാണാൻ അഭൂതപൂർവ്വമായ തിരക്കാണു ഉണ്ടാകുന്നത്\nAddress: Ettumanoor Temple Rd, Ettumanoor, Kerala 686631\nPhone: 0481 271 9375\nഎരുമേലി ശ്രീധർമ്മശാസ്താക്ഷേത്രം-ERUMELY SREE DHARMASASTHA TEMPLE KOTTAYAM\nകോവിഡ് 19: ഗര്‍ഭിണികളായ രോഗികള്‍ക്ക് കണ്ണൂര് ഗവ. മെഡിക്കല് കോളേജില് പ്രത്യേക ഐ സി യുവിന് ഒന്നേകാല് കോടി കൂടി അനുവദിച്ചു: കെ കെ രാഗേഷ് എം പി


അടല് പെന്‍ഷനും ആധാര് നിര്‍ബന്ധം :: Janmabhumi Daily\nന്യൂദല്‍ഹി : അടല് പെന്‍ഷന് യോജനയില് നിക്ഷേപിക്കാന് ആധാര് കാര്‍ഡ് നിര്‍ബന്ധമാക്കുന്നു. ഈ മാസം ഒന്നുമുതല് ഇത് നിര്‍ബന്ധമാക്കിക്കൊണ്ട് പെന്‍ഷന് അപേക്ഷയിലും മാറ്റം വരുത്തി. പെന്‍ഷന് ഫണ്ട് റെഗുലേറ്ററി ആന്‍ഡ് ഡവലപ്‌മെന്റ് അതോറിറ്റിയാണ്(പിഎഫ്ആര്‍ഡിഎ) ഇതുസംബന്ധിച്ചുള്ള നിയമം കര്‍ശനമാക്കി ഉത്തരവിറക്കിയത്.\n2015 മെയിലാണ് മോദി സര്‍ക്കാര് അടല് പെന്‍ഷന് യോജന കൊണ്ടുവരുന്നത്. അസംഘടിത മേഖലയിലെ തൊഴിലാളികള്‍ക്ക് സ്വന്തമായി വിരമിക്കല് നിക്ഷേപം എന്ന നിലയ്ക്കാണ് പദ്ധതി ആവിഷ്‌കരിച്ചത്.\nസ്വന്തം സേവിങ്‌സ് അക്കൗണ്ടുള്ള ബാങ്കില് അല്ലെങ്കില് പോസ്റ്റ് ഓഫീസില് സമീപിക്കുകയാണെങ്കില് പെന്‍ഷന് പദ്ധതിയുടെ ഭാഗമാകാം.


gold | സ്വര്‍ണവിലയില് കുറവ്, പവന് 28,360 രൂപ - Malayalivartha.com Widgets Magazine\n22 NOVEMBER 2019 01:30 PM IST\nസ്വര്‍ണ വില ഇന്ന് കുറഞ്ഞു. പവന് 160 രൂപയാണ് കുറഞ്ഞത്. മൂന്ന് ദിവസത്തിന് ശേഷമാണ് ആഭ്യന്തര വിപണിയില് വില മാറുന്നത്.28,360 രൂപയാണ് പവന്റെ ഇന്നത്തെ വില. ഗ്രാമിന് 20 രൂപ താഴ്ന്ന് 3,545 രൂപയിലാണ് വ്യാപാരം പുരോഗമിക്കുന്നത്\nചൈനയുടെ കഷ്ടകാലം തുടങ്ങി; ചൈനീസ് ആപ്പുകള്‍ക്ക് ഇന്ത്യന് മോഡല് സജിക്കല് സ്‌ട്രൈക്ക് ഏര്‍പ്പെടുത്താന് അമേരിക്കയും ഒരുങ്ങുന്നു; നടപടികള് കടുപ്പിക്കാന് അണിയറയില് നീക്കം (5 minutes ago)\nവിവാഹം കഴിക്കാമെന്ന് പറഞ്ഞ് സഹ സംവിധായകന് ഒരു വര്‍ഷത്തോളം നിരന്തരമായി പീഡിപ്പിച്ചു; കൂടെ കൂടിയത് ബന്ധുവും; പരാതിയുമായി 18കാരിയായ മേക്ക്‌അപ്പ് ആര്‍ട്ടിസ്റ്റ് (17 minutes ago)\nനേപ്പാള് പ്രധാനമന്ത്രി കെപി ഒലിക്ക് കഷ്ടകാലമാണ്; ഇന്ത്യയെ തൊട്ടതിന് അത്രമാത്രം അനുഭവിക്കുന്നുണ്ട് അദ്ദേഹം; തിരിച്ചടിയായി നെഞ്ചുവേദനയും ഹണി ട്രാപ്പ് ആരോപണവും (19 minutes ago)\nമകന് എസ്എസ്എല്‍സി പരീക്ഷയില് എല്ലാ വിഷയത്തിലും എ പ്ലസ് ; സന്തോഷഅതോടെ മകനെ കാണാൻ നാട്ടിലേക്കു മടങ്ങിയ അച്ഛൻ എയർപോർട്ടിൽ കുഴഞ്ഞുവീണു മരിച്ചു (32 minutes ago)\nവിഡിയോകോൾ വിളിച്ചപ്പോൾ ഉമ്മയ്ക്കൊപ്പമിരുന്നേ സംസാരിക്കൂ എന്നു പറഞ്ഞ് ‘അൻവർ അലി’ സ്ക്രീൻ മറച്ചു പിടിച്ചിരുന്നു. മേയ് 30ന് വിവാഹാലോചനയുമായി വരുമെന്ന‌ു പറഞ്ഞെങ്കിലും ബന്ധുവിന്റെ മരണമുണ്ടെന്നു പറഞ്ഞ് അത് (38 minutes ago)\nപശുക്കളും പൂച്ചയും തമ്മിലുള്ള അപൂർവ സൗഹൃദത്തിന്റെ വീഡിയോ !.. (38 minutes ago)\nസ്വര്‍ണവിലയില് ഇന്ന് നേരിയ കുറവ്... പവന് 320 രൂപ കുറഞ്ഞു (59 minutes ago)\nപത്താം ക്‌ളാസ് കഴിഞ്ഞപ്പോൾ മുതൽ പലവിധ ജോലികൾക്ക് പോയിത്തുടങ്ങി. കൂലിപ്പണി, പെയിന്റിങ്, കെട്ടിടംപണി..എന്നിട്ടും ഡിഗ്രി വരെ പഠിച്ചു (59 minutes ago)\nഓറഞ്ചില് പച്ച നിറമുള്ള പട്ട് സാരി ഉടുത്ത് ശിഖ! അച്ഛനാകാൻ പോകുന്നുവെന്ന സന്തോഷവാർത്ത പങ്കുവെച്ച് താരം! സ്‌കന്ദയുടെയും ഭാര്യ ശിഖയുടെയും ബേബി ഷവര് ചിത്രങ്ങൾ ഏറ്റെടുത്ത് സോഷ്യൽമീഡിയ (1 hour ago)


യുഡിഎഫ് ഭരണകാലത്ത് ഉദ്യോഗസ്ഥ അഴിമതി; കെഎസ്ആർടിസി ഭൂമി സ്വകാര്യവ്യക്തിക്ക് മുറിച്ചുവിറ്റു-KSRTC land sold to Private party\nയുഡിഎഫ് ഭരണകാലത്ത് ഉദ്യോഗസ്ഥ അഴിമതി; കെഎസ്ആർടിസി ഭൂമി സ്വകാര്യവ്യക്തിക്ക് മുറിച്ചുവിറ്റു\nതിരുവനന്തപുരം അന്താരാഷ്ട്ര വിമാനത്താവളത്തിന് സമീപത്തെ സ്ഥലമാണ് മുറിച്ചുവിറ്റത്\nOctober 15, 2017 8:55:25 am\nതിരുവനന്തപുരം: കെഎസ്ആർടിസി ഭൂമി ഉദ്യോഗസ്ഥർ മുറിച്ചുവിറ്റതായി സ്ഥാനമൊഴിഞ്ഞ മാനേജിംഗ് ഡയറക്ടറുടെ കണ്ടെത്തൽ. നിയമവിരുദ്ധമായി ഭൂമി മറിച്ചുവിറ്റതുവഴി കോർപ്പറേഷന് കനത്ത നഷ്ടമുണ്ടായെന്നും എംഡിയായിരിക്കെ രാജമാണിക്യം കണ്ടെത്തി. മാതൃഭൂമിയാണ് ഈ വാർത്ത റിപ്പോർട്ട് ചെയ്തത്.\nതിരുവനന്തപുരം വിമാനത്താവളത്തിന് സമീപമുള്ള ഈഞ്ചയ്ക്കൽ ഡിപ്പോയുടെ ഭൂമിയാണ് മുറിച്ചുവിറ്റത്. 10 സെന്റ് ഭൂമിക്ക് ആകെ 1.45 ലക്ഷം രൂപയാണ് കെഎസ്ആർടിസിക്ക് സ്ഥലം വാങ്ങിയ വ്യക്തി നൽകിയത്. ഈ വസ്തുവിന് 15 ലക്ഷത്തിലേറെ വിലയുണ്ട്.\nയുഡിഎഫ് സർക്കാർ അധികാരത്തിലിരിക്കെ നാല് വർഷം മുൻപാണ് ഈ ഇടപാട് നടന്നത്. വാങ്ങിയ പണം പലിശസഹിതം തിരികെ നൽകി സ്ഥലം വീണ്ടെടുക്കാൻ എംഡി ഉത്തരവിട്ടെങ്കിലും സ്വകാര്യവ്യക്തി സ്ഥലം നൽകുന്നില്ലെന്നായിരുന്നു എസ്റ്റേറ്റ് വിഭാഗം ഉദ്യോഗസ്ഥർ നൽകിയ മറുപടി.\nവിശദമായ അന്വേഷണത്തിന് എംജി രാജമാണിക്യം തയ്യാറെടുക്കുന്നതിന് മുൻപ് അദ്ദേഹത്തിന് സ്ഥാനമാറ്റം ലഭിച്ചു. മുൻ എസ്റ്റേറ്റ് ഓഫീസറുടെ ബന്ധുവിന് എസ്റ്റേറ്റ് ഓഫീസർ തന്നെയാണ് സ്ഥലം കൈമാറിയതെന്നാണ് സൂചന.\nദീര്‍ഘദൂര ബസുകള്‍ക്ക് പ്രത്യേക ടെര്‍മിനല് സ്ഥാപിക്കുന്നതിനുവേണ്ടിയാണ് ഈഞ്ചയ്ക്കലില് അഞ്ച് ഏക്കര് കെഎസ്ആർടിസി ഏറ്റെടുത്തത്. എന്നാല്, ടെര്‍മിനല് നിര്‍മാണം മുന്നോട്ട് പോയില്ല.\nWeb Title: Ksrtc staffs sold land worth 20 lakhs to relative


അയ്മൻ അൽ സവാഹിരി (2001)\nഈജിപ്തുകാരനായ ഒരു ഭിഷഗ്വരനും, അൽ ഖാഇദയുടെ നിലവിലെ തലവനാണ് അയ്മൻ സവാഹിരി എന്നറിയപ്പെടുന്ന അയ്മൻ മുഹമ്മദ് റാബി അസ്സവാഹിരി (അറബി: أيمن محمد ربيع الظواهري) (ജനനം 1951 ജൂൺ 19). ശൈഖുൽ മുജാഹിദ്, ശൈഖ് ഥാനി, ദക്തൂർ, ഇമാം എന്നൊക്കെ അറിയപ്പെടുന്നു. നിരോധിത സംഘടനയായ അൽ ജിഹാദിന്റെ തലവനുമാണ് ഇദ്ദേഹം. ഈജിപ്ത് പ്രസിഡണ്ടായിരുന്ന അൻവർ സാദത്തിന്റെ കൊലപാതക്കേസിൽ ഇദ്ദേഹം ശിക്ഷിക്കപ്പെട്ടിട്ടുമുണ്ട്.\n"https://ml.wikipedia.org/w/index.php?title=അയ്മൻ_അൽ_സവാഹിരി&oldid=3424125" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:50, 28 ഓഗസ്റ്റ് 2020.


പ്രഭാതഭക്ഷണം ഒഴിവാക്കിയാൽ സംഭവിക്കുന്നത് ഇതാണ് – East Coast Daily Malayalam\nപ്രഭാതഭക്ഷണം ഒഴിവാക്കിയാൽ സംഭവിക്കുന്നത് ഇതാണ്\nDec 5, 2017, 11:22 pm IST\nദിവസം മുഴുവൻ ഉന്മേഷവും ഊർജ്ജവും നിലനിർത്താൻ പ്രഭാതഭക്ഷണം വളരെ പ്രധാനമാണ്. കൂടാതെ ശരീരവണ്ണവും ഭാരവും കുറയ്‌ക്കാന് ആഗ്രഹിക്കുന്നവര് ഉറപ്പായും പ്രഭാത ഭക്ഷണം കഴിക്കണം. രാവിലെ ഭക്ഷണം കഴിക്കാതിരിക്കുക വഴി, ശരീര വണ്ണവും ഭാരവും ഒട്ടും കുറയില്ല. ഉച്ചയ്‌ക്കും രാത്രിയിലും കഴിക്കുന്ന ഭക്ഷണത്തിന്റെ അളവാണ് ശരീര ഭാരവും വണ്ണവും കുറയുന്നതിനെയോ കൂടുന്നതിനെയോ സ്വാധീനിക്കുന്നത്. എന്നാൽ ഭക്ഷണം ഒഴിവാക്കിയാൽ എന്താണ് സംഭവിക്കുന്നതെന്ന് നോക്കാം.\nരാവിലെ ഭക്ഷണം ഒഴിവാക്കുന്നവര്‍ക്ക് ദിവസം മുഴുവന് ക്ഷീണം അനുഭവപ്പെടും . കൂടാതെ എപ്പോഴും വിശക്കുന്നതായി തോന്നുകയും ചെയ്യും. രാവിലെ കഴിക്കാതെ ഉച്ചയ്‌ക്കും രാത്രിയിലും കഴിച്ചാല് പോലും ഇടയ്‌ക്കിടെ ഈ വിശപ്പ് അലട്ടും.മാത്രവുമല്ല ചെയ്യുന്ന കാര്യങ്ങളിലൊക്കെ മന്ദത അനുഭവപ്പെടുകയും ചെയ്യും. പ്രഭാത ഭക്ഷണം ഒഴിവാക്കുന്നയാൾക്ക് ഉച്ചയാകുമ്പോൾ നല്ല വിശപ്പും ക്ഷീണവും ഉണ്ടാകും . അപ്പോൾ സ്വാഭാവികമായും കൊഴുപ്പ് കൂടിയ ഭക്ഷണത്തിനോടും ഫാസ്റ്റ് ഫുഡിനോടും ആർത്തി തോന്നും. ഇത് ആരോഗ്യകരമല്ലാത്ത ഭക്ഷണശീലമായി മാറും.\nആരോഗ്യ സംരക്ഷണത്തില് പ്രധാനമാണ് വ്യായാമം. മിക്കവരും ശരീര ഭാരവും വണ്ണവും കുറയ്‌ക്കുന്നതിനായി രാവിലെ വ്യായാമം ചെയ്യും. എന്നാൽ പ്രഭാത ഭക്ഷണം ഒഴിവാക്കുകയും ചെയ്യും. പക്ഷേ പ്രഭാത ഭക്ഷണം ഒഴിവാക്കിക്കൊണ്ട്, വ്യായാമം മാത്രം ചെയ്‌താൽ ഫലം ഒന്നും ഉണ്ടാകില്ല.പ്രഭാത ഭക്ഷണം ഒഴിവാക്കുന്നതുവഴി, ഒരു ദിവസത്തെ ആഹാരക്രമത്തില് മൊത്തം മാറ്റമുണ്ടാകുന്നു. ഉച്ചയ്‌ക്കും രാത്രിയിലുമൊക്കെ കൂടുതല് ഭക്ഷണം കഴിക്കുന്നതുകാരണം ഉറക്കത്തെ കാര്യമായി അത് ബാധിക്കും. ഉറക്കസമയത്തില് കുറവ് ഉണ്ടാകും.


മിനി ചിത്രശാല 'photos': വംശഹത്യയുടെ ബാക്കിപത്രം\nPosted by mini//മിനി at 4:04 PM\nവീ കെ November 27, 2011 1:00 AM\nഒരു ജനതതിയെ ഒന്നോടെ മുച്ചൂടും മുടിച്ചുവല്ലെ...??\nഅവരും ഈ ഭൂമിയുടെ അവകാശികളല്ലെ...?\nഈ പാപങ്ങളൊക്കെ എവിടെക്കൊണ്ടു കഴുകിക്കളയുമെന്റെ മിനി ടീച്ചറെ...?!!\nവിധു ചോപ്ര November 27, 2011 3:09 PM\nകൊല്ലാൻ ഓരോ കാരണങ്ങൾ. ചാവാൻ ഓരോ വിഭാഗത്തിനും ഓരോ ദുര്യോഗങ്ങൾ!\nഅധിനിവേശത്തിന്റെ ആശാന്മാർ അമേരിക്ക മാത്രമല്ല. കൈയൂക്കും, മുഷ്ക്കും ഉള്ള എല്ലാവരും ചെയ്യുന്നതാണീ പോക്രിത്തരം. നമ്മളല്ലാതെ ഒന്നും ഈ ഏരിയയിൽ വേണ്ട, അനുവദിക്കില്ല എന്ന മനോഭാവം എത്ര കണ്ട് ശരിയാണ്?\nകത്തിച്ചു കളഞ്ഞല്ലോ? ഇനി നേരാം ആത്മാവിനു ശാന്തി!\nകാവലാന് December 01, 2011 3:32 PM\nനശിപ്പിച്ചുകളഞ്ഞത് നന്നായി അല്ലെങ്കില് തെങ്ങോലയോ മറ്റോവീണ് കൂടിളകിയാല് ആ പരിസരത്തെ ഒരഞ്ചുപത്തുപേരെങ്കിലും ആശുപത്രിയിലും കുറച്ചുപേര് നിത്യശാന്തിയിലും നിദ്രചെയ്തേനെ :). തേനീച്ചകളെ പോലെയല്ല ഇത് കടന്നലുകളാണ് നല്ല നാലു കുത്തു കിട്ടിയാല് ആളുപടമാവും.\nkeraladasanunni December 01, 2011 7:12 PM\nഎന്‍റെ വീടിന്ന് തൊട്ടടുത്തുണ്ടായിരുന്ന ആല് മരത്തില് വലിയ വലിയ കടന്നല് കൂടുകള് ഉണ്ടായിരുന്നു. പലര്‍ക്കും കുത്ത് കിട്ടിയിട്ടുണ്ട്, ഒരിക്കല് എനിക്കും. രണ്ടു തവണ ഇതേ മട്ടില് പെട്രോളും മണ്ണെണ്ണയും ഉപയോഗിച്ച് നശിപ്പിച്ചു. ഏറെ താമസിയാതെ വീണ്ടും കൂട് കൂട്ടി. ഒടുവില് നിലത്തു നിന്നും സ്പ്രേ ചെയ്യാവുന്ന വലിയ സ്പ്രെയര് ഉപയോഗിച്ച് കീടനാശിനി അടിച്ച് മുഴുവന് എണ്ണത്തേയും\nകൊന്നു. ആല്‍മരം ഇല്ലാതായതിനാല് ഇപ്പോള് കടന്നലിന്‍റെ ശല്യമില്ല.\nഷിബു തോവാള December 01, 2011 7:45 PM\nഎല്ലാവരും പറയുന്നതുപോലെ കടന്നൽ അപകടകാരി തന്നെയാണ്...ശല്യപ്പെടുത്തിയാൽ ഭീകരമായിത്തന്നെ ആക്രമിക്കും.പലപ്പോഴും അത് മാരകവുമായിരിക്കും..എങ്കിലും അവർക്കുകൂടി അവകാശപ്പെട്ടതല്ലേ ഈ ഭൂമി..ചെറുപ്പത്തിൽ ഞങ്ങളും കടന്നൽക്കൂട് കത്തിച്ചിട്ടുണ്ട്..പക്ഷെ ഇപ്പോൾ സാധിക്കുമെങ്കിൽ, രാത്രിയിൽ കൂട് ചാക്കിനുള്ളിലാക്കിയശേഷം, കാട്ടിൽകൊണ്ടുപോയി തുറന്നുവിടുകയാണ് ചെയ്യാറ്...ധൈര്യമുള്ളവരുണ്ടെങ്കിൽ ഈ വഴി ഒന്ന് പരീക്ഷിച്ചുനോക്കുക...എന്തിന് ഒരു ജീവി വർഗ്ഗത്തെ മുഴുവനായും ഭൂമിയിൽനിന്നും ഇല്ലാതാക്കാൻ നമ്മൾ കൂട്ടുനിൽക്കണം...\nSabu M H December 02, 2011 5:32 PM\nEngineers of Mother Nature.\nഉഗ്രൻ പോസ്റ്റ്..സൂക്ഷിച്ചോ..രക്ഷപെട്ട ചിലര് പ്രതികാരത്തിനു കൊമ്പും കൂർപ്പിച്ച് അവിടെ നടപ്പുണ്ടാവും..\nmini//മിനി December 02, 2011 10:40 PM\nനശിപ്പിക്കാതെ മരത്തിൽ കയറുന്ന മനുഷ്യർ അപൂർവ്വമാഇക്കൊണ്ടിരിക്കുന്ന ഇന്നത്തെ കാലത്ത് അവയെ രക്ഷിക്കാൻ നമ്മുടെ നാട്ടിൽ ആവില്ല. അഭിപ്രായം എഴുതിയ എല്ലാവർക്കും നന്ദി.\nപഞ്ചാരകുട്ടന് -malarvadiclub December 03, 2011 12:08 PM\nപണ്ട് ഇതിനെയൊക്കെ കൊള്ളിന്നത് ഒരു ഹരം ആയിരുന്നു


'ഞാനല്ലേ ഭംഗി', ആദ്യം ചിത്രം പിന്നെ ചിരി; ഗീതു, മഞ്ജു, സംയുക്ത; പ്രിയ സുഹൃത്തുക്കള് ഒന്നിച്ചപ്പോള് | Geethu Mohandas shares picture with Manju Warrier and Samyuktha Varma – News18 Malayalam\n'ഞാനല്ലേ ഭംഗി', ആദ്യം ചിത്രം പിന്നെ ചിരി; ഗീതു, മഞ്ജു, സംയുക്ത; പ്രിയ സുഹൃത്തുക്കള് ഒന്നിച്ചപ്പോള്\nമലയാളത്തിന്റെ പ്രിയ നടിമാര് ഒന്നിച്ചപ്പോഴെടുത്ത ചിത്രം പങ്കുവച്ചെത്തിയിരിക്കുകയാണ് നടിയും സംവിധായികയുമായ ഗീതു വോഹന്‍ദാസ്\nLast Updated : September 04, 2021, 18:12 IST\nമലയാളികളുടെ ഇഷ്ട താരങ്ങളായ മഞ്ജു വാര്യരും സംയുക്തയും ഗീതു മോഹന്‍ദാസും അടുത്ത സുഹൃത്തുക്കളാണ്. സമയം കിട്ടുമ്പോഴെല്ലാം ഒന്നിച്ചു കൂടുകയും വിശേഷങ്ങള് പങ്കുവയ്ക്കാനും ഇവര് മറക്കാറില്ല. ഇപ്പോഴിതാ, മൂവരും ഒന്നിച്ചപ്പോഴെടുത്ത ചിത്രം പങ്കുവച്ചെത്തിയിരിക്കുകയാണ് നടിയും സംവിധായികയുമായ ഗീതു വോഹന്‍ദാസ്.\nകാഷ്വല് അപ്പിയറന്‍സില് സിമ്പിളായി പോസ് ചെയ്യുന്ന താരങ്ങളെയാണ് ചിത്രത്തില് കാണാന് കഴിയുന്നത്. ചിരിയും കളിയും നിറയുന്ന ചിത്രത്തിന് കമന്റുമായി നിരവധി താരങ്ങളും എത്തിയിട്ടുണ്ട്.\nസിനിമയ്ക്ക് അപ്പുറം ജീവിതത്തിലും നല്ല സൗഹൃദം കാത്തുസൂക്ഷിക്കുന്നവരാണ് ഈ താരങ്ങളെല്ലാം. കൂട്ടുകാരുടെ ജന്മദിനം ആഘോഷമാക്കുന്നതും യാത്രകള് ഒരുമിച്ച് പോവുന്നതുമെല്ലാം ഇവര്‍ക്ക് സന്തോഷമാണ്. അതിന്റെ ചിത്രങ്ങളെല്ലാം തന്നെ സോഷ്യല് മീഡിയയില് പങ്കുവയ്ക്കുവാനും ഇവര് മടിക്കാറില്ല.\nകഴിഞ്ഞ ദിവസം മഞ്ജു വാര്യര് ഇന്‍സ്റ്റാഗ്രാമില് പങ്കുവെച്ച ചിത്രം ശ്രദ്ധ പിടിച്ചു പറ്റിയിരുന്നു. ഗീതുവിന്റെ ചിത്രം പകര്‍ത്തുന്ന മഞ്ജുവിനെയാണ് ചിത്രത്തില് കാണാനാവുക. 'ഗാഥാ ജാം' എന്നാണ് ഗീതുവിനെ മഞ്ജു അതില് വിശേഷിപ്പിക്കുന്നത്.\nമരക്കാര്, ജാക്ക് ആന്‍ഡ് ജില്, കയറ്റം, ലളിതം സുന്ദരം എന്നു തുടങ്ങി ഒരുപിടി ചിത്രങ്ങളാണ് മഞ്ജുവിന്റേതായി ഇറങ്ങാനുള്ളത്. സനല് കുമാര് ശശിധരന് സംവിധാനം ചെയ്യുന്ന 'കയറ്റം' എന്ന ചിത്രത്തിലെ ആദ്യത്തെ വീഡിയോ ഗാനം കഴിഞ്ഞ ദിവസം റിലീസ് ചെയ്തിരുന്നു. 'ഇസ്ത്തക്കോ' എന്ന് തുടങ്ങുന്ന ഈ ?ഗാനം ആലപിച്ചിരിക്കുന്നതും മഞ്ജു വാര്യര് ആണ്\nFirst published: September 04, 2021, 18:09 IST\nmanju warrierSamyuktha Varmasocial media


90000 ലോണ് - രൂ. 90000 പേഴ്സണല് ലോണ് ഓണ്‍ലൈനായി നേടുക | ബജാജ് ഫിന്‍സെര്‍വ്\n90,000 രൂപയുടെ പേഴ്സണല് ലോണ് നേടുക\n90,000 രൂപയുടെ പേഴ്സണല് ലോണ്\nരൂ. 90,000 ന്‍റെ ഇൻസ്റ്റന്‍റ് ലോണിന്‍റെ സവിശേഷതകളും നേട്ടങ്ങളും\nബജാജ് ഫിന്‍സെര്‍വില് നിന്ന് ഒരു പേഴ്സണല് ലോണ് പ്രയോജനപ്പെടുത്തുന്നതിന് നിങ്ങള് കൊലാറ്ററല് നല്‍കേണ്ടതില്ല അല്ലെങ്കില് ഒരു ഗ്യാരണ്ടറുടെ ആവശ്യമില്ല.\nവരുമാനവും ഐഡന്‍റിറ്റിയും തെളിയിക്കുന്ന ഡോക്യുമെന്‍റുകൾ സമർപ്പിച്ച് രൂ. 90,000 വരെ തൽക്ഷണ പേഴ്സണൽ ലോൺ നേടുക.\n60 മാസം വരെയുള്ള ഫ്ലെക്സിബിൾ കാലയളവിൽ ഞങ്ങൾ ഒരു പേഴ്സണൽ ലോൺ ഓഫർ ചെയ്യുന്നു.\nഫ്ലെക്സി ലോൺ സൗകര്യം ഉപയോഗിച്ച് നിങ്ങളുടെ ഇഎംഐ 45%* വരെ കുറയ്ക്കുക.\nലോൺ അപ്രൂവൽ ലഭിച്ച് 24 മണിക്കൂറിനുള്ളിൽ* നിങ്ങളുടെ അക്കൗണ്ടിൽ ഫണ്ടുകൾ സ്വീകരിക്കുകയും അതനുസരിച്ച് നിങ്ങളുടെ ആവശ്യങ്ങൾ നിറവേറ്റുകയും ചെയ്യുക.\nബജാജ് ഫിന്‍സെര്‍വ് അധിക ചാര്‍ജ്ജുകള് ഈടാക്കുന്നില്ല, റീപേമെന്‍റ് നിബന്ധനകളും വ്യവസ്ഥകളും സംബന്ധിച്ച് സുതാര്യതയും നൽകുന്നു.\nഅപേക്ഷാ ഫോം ഓൺലൈനിൽ പൂരിപ്പിച്ച് തൽക്ഷണ പേഴ്സണൽ ലോണിന് അപേക്ഷിക്കുക, ഡോക്യുമെന്‍റേഷൻ പൂർത്തിയാക്കുക.\nനിലവിലുള്ള ഉപഭോക്താക്കൾക്ക് അടിസ്ഥാന വിവരങ്ങൾ എൻ്റർ ചെയ്ത് പ്രീ-അപ്രൂവ്ഡ് ഓഫറുകൾ പരിശോധിക്കാം.\nരൂ. 90,000 ന്‍റെ ഇൻസ്റ്റന്‍റ് പേഴ്സണൽ ലോണിനുള്ള യോഗ്യതാ മാനദണ്ഡം\nഞങ്ങളിൽ നിന്ന് രൂ. 90,000 ഇൻസ്റ്റന്‍റ് പേഴ്സണൽ ലോൺ ലഭ്യമാക്കുന്നതിന് നിങ്ങൾ ഏതാനും അടിസ്ഥാന യോഗ്യതാ മാനദണ്ഡങ്ങൾ പാലിക്കണം. താഴെയുള്ള മാനദണ്ഡം പരിശോധിക്കുക. കൂടാതെ, നിങ്ങൾക്ക് എത്ര ലോൺ ലഭിക്കും എന്ന് അറിയാൻ ഞങ്ങളുടെ പേഴ്സണൽ ലോൺ യോഗ്യതാ കാൽക്കുലേറ്റർ ഉപയോഗിക്കുക.\nസ്വയം തൊഴിൽ ചെയ്യുന്ന വ്യക്തി അല്ലെങ്കിൽ ഒരു എംഎൻസി, സ്വകാര്യ അല്ലെങ്കിൽ പബ്ലിക് ലിമിറ്റഡ് കമ്പനിയിലെ ശമ്പളമുള്ള ജീവനക്കാരൻ.\nഅപേക്ഷകന്‍റെ ലൊക്കേഷനെ ആശ്രയിച്ചിരിക്കുന്നു\nഞങ്ങളിൽ നിന്ന് രൂ. 90,000 വരെയുള്ള പേഴ്സണൽ ലോണിന് അപേക്ഷിക്കുന്നതിന് നിങ്ങൾ ഒരുകൂട്ടം ഡോക്യുമെന്‍റുകൾ സമർപ്പിക്കേണ്ടതുണ്ട്. ആവശ്യമായ ഡോക്യുമെന്‍റുകളെക്കുറിച്ച് മുൻകൂട്ടി മനസ്സിലാക്കുന്നത് ഉറപ്പാക്കുക.\nരൂ. 90,000 പേഴ്സണല് ലോണിനുള്ള പലിശ നിരക്കുകളും ചാര്‍ജ്ജുകളും\nബജാജ് ഫിന്‍സെര്‍വ് മത്സരക്ഷമമായ പലിശ നിരക്കുകളും ചാര്‍ജ്ജുകളും ഒരു പേഴ്സണല് ലോണില് ഈടാക്കുന്നു. ഇത് റീപേമെന്‍റ് സൗകര്യപ്രദമാക്കുകയും ഡെബ്റ്റ് മാനേജ്മെന്‍റിന് സഹായിക്കുകയും ചെയ്യുന്നു.\n90,000 രൂപയ്ക്കുള്ള ലോണിന് ഓൺലൈനായി എങ്ങനെ അപേക്ഷിക്കാം?\nരൂ. 90,000-ന്‍റെ ലോണിന് ഓൺലൈനിൽ അപേക്ഷിക്കാൻ ഈ ഘട്ടങ്ങൾ പിന്തുടരുക:\nഘട്ടം 1: പേഴ്സണൽ ലോൺ ആപ്ലിക്കേഷൻ പേജിലേക്ക് നാവിഗേറ്റ് ചെയ്യുക\nഘട്ടം 2: പേഴ്സണൽ, വരുമാനം, ലോൺ വിശദാംശങ്ങൾ എന്നിവ ഉപയോഗിച്ച് ഓൺലൈൻ അപേക്ഷാ ഫോം പൂരിപ്പിക്കുക\nഘട്ടം 3: ആവശ്യമായ ഡോക്യുമെന്‍റുകൾ ഞങ്ങളുടെ കസ്റ്റമർ എക്സിക്യൂട്ടീവിന് സമർപ്പിക്കുക\nഈ ഘട്ടങ്ങൾ പൂർത്തിയായാൽ, അനുമതി ലഭിച്ച ലോൺ തുക അപേക്ഷകന്‍റെ ബാങ്ക് അക്കൗണ്ടിലേക്ക് ക്രെഡിറ്റ് ചെയ്യുന്നതാണ്.\nതൽക്ഷണ പേഴ്സണൽ ലോണിന് ആവശ്യമായ ഡോക്യുമെന്‍റുകൾ എന്തൊക്കെയാണ്?\nതൽക്ഷണ പേഴ്സണൽ ലോണിന് അപേക്ഷിക്കുന്നതിന് നിങ്ങൾ ഈ ഡോക്യുമെന്‍റുകൾ സമർപ്പിക്കേണ്ടതുണ്ട്:\nഎന്‍റെ ബജാജ് ഫിൻസെർവ് ലോൺ യോഗ്യത എനിക്ക് എങ്ങനെ പരിശോധിക്കാം?\nപേഴ്സണല് ലോണ് യോഗ്യതാ മാനദണ്ഡം പരിശോധിക്കുന്നതിന് പുറമേ, നിങ്ങള്‍ക്ക് ഞങ്ങളുടെ ലോണ് യോഗ്യതാ കാല്‍ക്കുലേറ്റര് ഓണ്‍ലൈനായി ഉപയോഗിക്കാം. നിങ്ങൾക്ക് അനുവദിക്കാൻ സാധ്യതയുള്ള ലോൺ തുക നിർണ്ണയിക്കാൻ ഈ ടൂൾ സഹായിക്കുന്നു.


ശമൂവേൽ -2 16 : സത്യവേദപുസ്തകം - പഴയ നിയമം.\nശമൂവേൽ -2 - അദ്ധ്യായം 16\n2 രാജാവു സീബയോടു: ഇതു എന്തിന്നു എന്നു ചോദിച്ചു. അതിന്നു സീബാ: കഴുതകൾ രാജാവിന്റെ കുടുംബക്കാർക്കു കയറുവാനും അപ്പവും പഴവും ബാല്യക്കാർക്കു തിന്മാനും വീഞ്ഞു മരുഭൂമിയിൽ ക്ഷീണിച്ചവർക്കു കുടിപ്പാനും തന്നേ എന്നു പറഞ്ഞു.\n3 നിന്റെ യജമാനന്റെ മകൻ എവിടെ എന്നു രാജാവു ചോദിച്ചതിന്നു സീബാ രാജാവിനോടു: അവൻ യെരൂശലേമിൽ പാർക്കുന്നു; യിസ്രായേൽഗൃഹം എന്റെ അപ്പന്റെ രാജത്വം ഇന്നു എനിക്കു തിരികെ തരുമെന്നു അവൻ പറയുന്നു എന്നു പറഞ്ഞു.\n5 ദാവീദ്‌രാജാവു ബഹൂരീമിൽ എത്തിയപ്പോൾ ശൌലിന്റെ കുലത്തിൽ ഗേരയുടെ മകൻ ശീമെയി എന്നു പേരുള്ള ഒരുത്തൻ അവിടെനിന്നു പുറപ്പെട്ടു ശപിച്ചുംകൊണ്ടു വരുന്നതു കണ്ടു.\n8 ശൌൽ ഗൃഹത്തിന്റെ രക്തം യഹോവ നിന്റെമേൽ വരുത്തിയിരിക്കുന്നു; അവന്നു പകരമല്ലോ നീ രാജാവയതു; യഹോവ രാജത്വം നിന്റെ മകനായ അബ്ശാലോമിന്റെ കയ്യിൽ ഏല്പിച്ചിരിക്കുന്നു; നീ രക്തപാതകനായിരിക്കയാൽ ഇപ്പോൾ ഇതാ, നിന്റെ ദോഷത്തിന്റെ ഫലം നിനക്കു വന്നുഭവിച്ചിരിക്കുന്നു.\n11 പിന്നെ ദാവീദ് അബീശായിയോടും തന്റെ സകല ഭൃത്യന്മാരോടും പറഞ്ഞതു: എന്റെ ഉദരത്തിൽ നിന്നു പറപ്പെട്ട മകൻ എനിക്കു പ്രാണഹാനി വരുത്തുവാൻ നോക്കുന്നു എങ്കിൽ ഈ ബെന്യാമീന്യൻ ചെയ്യുന്നതു ആശ്ചര്യമോ? അവനെ വിടുവിൻ; അവൻ ശപിക്കട്ടെ; യഹോവ അവനോടു കല്പിച്ചിരിക്കുന്നു.\n12 പക്ഷേ യഹോവ എന്റെ സങ്കടം നോക്കി ഇന്നത്തെ ഇവന്റെ ശാപത്തിന്നു പകരം എനിക്കു അനുഗ്രഹം നല്കും.\n18 അതിന്നു ഹൂശായി അബ്ശാലോമിനോടു: അങ്ങനെയല്ല, യഹോവയും ഈ ജനവും യിസ്രായേല്യരൊക്കെയും ആരെ തിരഞ്ഞെടുക്കുന്നുവോ അവന്നുള്ളവൻ ആകന്നു ഞാൻ; അവന്റെ പക്ഷത്തിൽ ഞാൻ ഇരിക്കും.


NOTEBOOK: ക്യു.ആര്.കോഡ് എന്ന അത്ഭുതചതുരം\nക്യു.ആര്.കോഡ് എന്ന അത്ഭുതചതുരം\nകുറപ്പും വെളുപ്പും കലര്‍ന്ന, തപാല് സ്റ്റാമ്പിന്റെ വലിപ്പം മാത്രമുള്ള ഒരു ചതുരം. ക്യു.ആര്. കോഡിനെ ഒറ്റവാചകത്തില് ഇങ്ങനെ വിവരിക്കാം. എന്നാല് ഒരായിരം വാചകങ്ങളിലൊതുക്കാവുന്നതല്ല ക്യു.ആര്. കോഡ് നമ്മുടെ ജീവിതങ്ങളില് വരുത്താന് പോകുന്ന മാറ്റങ്ങള്. ഒരു വര്‍ഷത്തിനുള്ളില് നമ്മള് കണ്ണോടിക്കുന്നിടത്തെല്ലാം നിറയാന് പോകുകയാണ് ഈ അദ്ഭുതചതുരം. പത്രങ്ങളിലും മാസികകളിലും ചുമരുകളിലും പരസ്യങ്ങളിലും ഇനി നമുക്കിവനെ പ്രതീക്ഷിക്കാം. പ്രശസ്തനാകാന് പോകുന്ന ക്യു.ആര്. കോഡിന്റെ വിശേഷങ്ങളാണ് ഇവിടെ.\nകറുത്ത വരകളുള്ള സാധാരണ ബാര് കോഡുകള് ഏവര്‍ക്കും പരിചിതമാണ്. എന്നാല്, പ്രത്യേക രീതിയിലുള്ള ദ്വിമാന മാട്രിക്‌സ് ബാര്‍കോഡുകളാണ് 'ക്വിക് റെസ്‌പോണ്‍സ് കോഡുകള്' അഥവാ ക്യു.ആര്. കോഡുകള്. പരമ്പരാഗത ബാര്‍കോഡുകളേക്കാള് നൂറുമടങ്ങ് വിവരങ്ങള് സൂക്ഷിക്കാന് ക്യു.ആര്. കോഡുകള്‍ക്കാകും. ക്യു.ആര്. റീഡര് എന്ന അപ്ലിക്കേഷന് ഇന്‍സ്റ്റാള് ചെയ്ത ഫോണുകളില് ഇതിന്റെ ചിത്രമെടുത്താല് ഉടന് തന്നെ അതിലുള്ള ഡാറ്റ നമ്മുടെ ഫോണിലേക്ക് വരും. അതു ചിലപ്പോള് ഒരു വെബ്‌സൈറ്റിലേക്കുള്ള ലിങ്കോ, വീഡിയോയോ ആകാം.\nമലയാളപത്രങ്ങളില് കഴിഞ്ഞയാഴ്ച പ്രസിദ്ധീകരിച്ച ഒരു കാറിന്റെ പരസ്യത്തില് ക്യു.ആര്. കോഡ് കൂടി ഉള്‍പ്പെടുത്തിയിരുന്നു. ക്യു.ആര്. കോഡ് റീഡറുള്ള മൊബൈല് ഫോണില് അതിന്റെ ചിത്രമെടുക്കുമ്പോള് ഉടന് തന്നെ ആ കാറിന്റെ വെബ്‌സൈറ്റ് വിലാസമാണ് ഫോണില് ലഭിക്കുക. ആ വെബ്ബ്‌സൈറ്റിലേക്ക് ഫോണിലൂടെ അസായാസം പോകാം. പത്രപരസ്യത്തില് കാണാന് സാധിക്കാത്ത കാറിന്റെ വീഡിയോകളിലേക്കും വ്യത്യസ്തമോഡലുകളുടെ ചിത്രങ്ങളിലേക്കുമെല്ലാം അങ്ങനെ വായനക്കാര്‍ക്ക് ക്യു.ആര്. കോഡിന്റെ സഹായത്തോടെ എളുപ്പത്തില് എത്താം.\nപരമ്പരാഗത അച്ചടി മാധ്യമത്തെയും പുതിയ ഓണ്‍ലൈന് മാധ്യമത്തെയും ബന്ധിപ്പിക്കുന്ന പാലമാകാന് ഈ ചതുരത്തിന് കഴിയുന്നുവെന്ന് സാരം. ഇത് ക്യു.ആര്. കോഡിന്റെ ഒരു സാധ്യത മാത്രം. ഇത്തരം നൂറായിരം സാധ്യതകളാണ് ക്യു.ആര്. കോഡ് തുറന്നുതരുന്നത്.\nപത്രമാസികകളില് വരുന്ന ലേഖനങ്ങളുടെ വെബ്‌സൈറ്റ് ലിങ്കുകള് അതിനൊപ്പം നല്‍കിയിട്ടുണ്ടാകും. എന്നാല് ലിങ് പലപ്പോഴും നീളമേറിയതിനാല് മൊബൈല്‍ഫോണില് അത് തെറ്റുകൂടാതെ ടൈപ്പ് ചെയ്യുക ശ്രമകരമകും. അതിനുപകരം ക്യു.ആര്. കോഡാണ് നല്‍കുന്നതെങ്കില് ആവശ്യക്കാര്‍ക്ക് മൊബൈലില് ഫോട്ടോെയടുത്താല് ആ ലിങ്കിലേക്ക് ഉടന് പ്രവേശിക്കാനാകും. മലയാളത്തില് ആദ്യമായി മാതൃഭൂമി ഡോട്ട് കോമിന്റെ ടെക്‌നോളജി പേജില് ഈ സൗകര്യം നടപ്പിലാക്കിക്കഴിഞ്ഞു. http://www.mathrubhumi.com/tech/home ല് വരുന്ന ലേഖനങ്ങള്‍ക്കൊപ്പം ഇപ്പോള് ക്യു.ആര്. കോഡ് കൂടി നല്‍കിവരുന്നുണ്ട് (ഈ പേജിന്റെ വലതുവശത്തെ ബ്ലാക്ക് ആന്‍ഡ് വൈറ്റ് ചതുരം ശ്രദ്ധിക്കുക. അത് ഈ ലേഖനത്തിലേക്കുള്ള ലിങ്കാണ്. മൊബൈല് വഴി മേല്‍വിവരിച്ചത് പോലെ ചെയ്താല് മതി). ഇന്ത്യയില് മിഡ്‌ഡേ, പി.സി. ക്വെസ്റ്റ് തുടങ്ങിയ പ്രസിദ്ധീകരണങ്ങളാണ് നിലവില് ക്യു.ആര്. കോഡ് ഉപയോഗിക്കുന്നത്.\nന്യൂയോര്‍ക്ക്, ടോക്യോ പോലുള്ള മഹാനഗരങ്ങളിലെ തെരുവു പരസ്യപലകകളില് ഇപ്പോള് ക്യു.ആര്. കോഡുകള് വ്യാപകമായി കണ്ടുവരുന്നുണ്ട്. വലിയൊരു ഹോര്‍ഡിങില് ചിലപ്പോള് ആകെയുണ്ടാകുക ഒരു ക്യു.ആര്. കോഡ് മാത്രമാകും. എന്താണ് അതെന്നറിയാന് മൊബൈലില് ഫോട്ടോയെടുത്താല് മതി! വിദേശരാജ്യങ്ങളിലെ ലൈബ്രറികളിലും ഹോട്ടലുകളിലും ക്രൈസ്തവദേവാലയങ്ങളില് പോലും ക്യു.ആര്. കോഡുകള് ഉപയോഗിച്ചു തുടങ്ങിക്കഴിഞ്ഞു. ഒക്‌ലഹോമയിലെ എഡ്മണ്ട് ഫസ്റ്റ് ബാപ്റ്റിസ്റ്റ് ചര്‍ച്ചാണ് ആദ്യമായി ക്യു.ആര്. കോഡ് ഉപയോഗിച്ച ദേവാലയമെന്ന ചരിത്രനേട്ടം സ്വന്തമാക്കിയത്.\nനമ്മുടെ അഡ്രസും ഫോണ്‍നമ്പറുകളും ഈമെയില് വിലാസവുമെല്ലാം അടങ്ങിയ ക്യു.ആര്. കോഡുകള് വിസിറ്റിങ് കാര്‍ഡുകളില് ഉള്‍പ്പെടുത്തുന്നവരുമുണ്ട്. ഫോണില് ഒരു ഫോട്ടോയെടുത്താല് കാര്‍ഡിലെ മുഴുവന് വിവരങ്ങളും ഒറ്റയടിക്ക് മൊബൈലിലെത്തും.\nകണ്ടുപിടുത്തങ്ങളുടെ ആശാന്‍മാരായ ജപ്പാന്‍കാര് തന്നെയാണ് ക്യു.ആര്. കോഡുകളുടെയും സൃഷ്ടാക്കള്. 1994-ല് ടൊയോട്ടയുടെ അനുബന്ധ സ്ഥാപനമായ ഡെന്‍സോ-വേവിലാണ് ഈ സംവിധാനം ആദ്യമായി നിലവില് വന്നത്. വാഹനനിര്‍മാണത്തിനാവശ്യമായ സ്‌പെയര്‍പാര്‍ട്‌സുകളുടെ സുഗമമായ നീക്കം ഉറപ്പുവരുത്തുന്നതിനായിട്ടായിരുന്നു ആദ്യം ഉപയോഗിച്ചിരുന്നത്.\nസ്മാര്‍ട്‌ഫോണുകളുടെ വരവോടെ ഈ സാങ്കേതികവിദ്യക്ക് പുതിയ മാനങ്ങള് കൈവന്നു. എല്ലാവിധ ലൈസന്‍സുകളില് നിന്നും സ്വതന്ത്ര്യമാണ് ക്യു.ആര്. കോഡ്. ഇതിന്റെ അവകാശങ്ങള് ഡെന്‍സോ-വേവ് കമ്പനിക്കാണെങ്കിലും ഇത് സ്വതന്ത്രമായ ഉപയോഗത്തിന് നല്‍കാന് അവര് തീരുമാനിക്കുകയായിരുന്നു.\nhttp://qrcode.kaywa.com/, http://www.qrstuff.com/, goqr.me തുടങ്ങി ഒട്ടേറെ സൈറ്റുകള് നമുക്കാവശ്യമായ ക്യു.ആര്. കോഡുകള് നിര്‍മിച്ചുനല്‍കുന്നുണ്ട്. കോഡില് ഉള്‍ക്കൊള്ളിക്കേണ്ട വിവരങ്ങള് ടൈപ്പ്‌ചെയ്താല് സെക്കന്‍ഡുകള്‍ക്കുളളില് കോഡ് തയ്യാറാകും. ആ കോഡ് നമുക്കെവിടെവേണമെങ്കിലും അച്ചടിക്കാം.\nആന്‍ഡ്രോയ്ഡ്, ബ്ലാക്ക്‌ബെറി, ഐഫോണ് അപ്ലിക്കേഷന് സ്‌റ്റോറുകളില് നിലവില് നൂറുകണക്കിന് ക്യു.ആര്. േകാഡ് റീഡറുകള് ലഭ്യമാണ്. അവയിലേതെങ്കിലുമൊന്ന് ഫോണില് ഇന്‍സ്റ്റാള് ചെയ്താല് ക്യു.ആര്.കോഡുകള് വായിക്കാനാകും. i-nigma, Kaywa, QuickMark, BeeTag, ScanLife എന്നീ വെബ്‌സൈറ്റുകളില് നിന്ന് ക്യു.ആര്. കോഡ് റീഡറുകള് ഡൗണ്‍ലോഡ് ചെയ്തും ഫോണില് ഉപയോഗിക്കാം.\nസ്മാര്‍ട്ട്‌ഫോണുകള് സാര്‍വത്രികമാകുന്നതോടെ ക്യു.ആര്. കോഡുകള് നമ്മുടെ നാട്ടിലും വ്യാപകമാകുമെന്നതില് സംശയം വേണ്ട. ആദ്യം പരസ്യമേഖലയിലും മാധ്യമരംഗത്തുമാകും ക്യു.ആര്. സാന്നിധ്യമറിയിക്കുക. പിന്നീട് ജീവിതത്തിന്റെ സമസ്തമേഖലകളിലും ഇവ സ്വാധീനം ചെലുത്തുമെന്ന് ഉറപ്പിക്കാം.


തമിഴ്‌നാട്ടിലെ തേയിലത്തോട്ടത്തില് നിന്ന് 17കാരിയുടെ മൃതദേഹം കണ്ടെത്തി; ദേഹമാസകലം കുത്തേറ്റ നിലയില് - Samakalika Malayalam\nതമിഴ്‌നാട്ടിലെ തേയിലത്തോട്ടത്തില് നിന്ന് 17കാരിയുടെ മൃതദേഹം കണ്ടെത്തി; ദേഹമാസകലം കുത്തേറ്റ നിലയില്; ദാരുണം\nBy സമകാലിക മലയാളം ഡെസ്‌ക് | Published: 08th January 2020 09:58 AM |\nLast Updated: 08th January 2020 09:58 AM | A+A A- |\nകൊച്ചി; ആണ്‍സുഹൃത്ത് കൊലപ്പെടുത്തിയ കലൂര് സ്വദേശിനി ഇവയുടെ മൃതദേഹം കണ്ടെത്തി. തമിഴ്‌നാട്ടിലെ വരട്ടപ്പാറയില് തേയിലത്തോട്ടത്തിലാണ് മൃതദേഹം കണ്ടത്. ദേഹമാസകലം കുത്തേറ്റ നിലയിലായിരുന്നു ശരീരം. ഇവയെ കൊലപ്പെടുത്തിയതിന് അറസ്റ്റിലായ നെട്ടൂര് സ്വദേശി സഫര് ഷായുമായി നടത്തിയ തിരച്ചിലിലാണ് മൃതദേഹം കണ്ടെത്തിയത്.\nകലൂര് സ്വദേശിനിയായ ഇവയെ കാണാനില്ലെന്ന് പരാതി ലഭിച്ചതിനെ തുടര്‍ന്ന് സഫറിനെ പൊലീസ് കസ്റ്റഡിയിലെടുത്തിരുന്നു. തുടര്‍ന്നു നടത്തിയ ചോദ്യം ചെയ്യലില് ഇവയെ കൊന്ന് കാട്ടില് തള്ളിയതായി സമ്മതിക്കുകയായിരുന്നു. തമിഴ്‌നാട് പൊലീസും കേരള പൊലീസും സംയുക്തമായി നടത്തിയ അന്വേഷണത്തിലാണ് മൃതദേഹം കണ്ടെത്തിയത്.\nപെണ്‍കുട്ടിയെ കാണാനില്ലെന്ന് കാണിച്ച് ചാലക്കുടി പൊലീസിന് ലഭിച്ച വിവരത്തിന്റെ അടിസ്ഥാനത്തില് നടത്തിയ അന്വേഷണത്തിലാണ് കൊലപാതകം പുറത്തറിഞ്ഞത്. കാറിലാണ് പെണ്‍കുട്ടി പോയത് എന്ന വിവരത്തിന്റെ അടിസ്ഥാനത്തിലാണ് പൊലീസ് അന്വേഷണം ആരംഭിച്ചത്. കാറിന്റെ നമ്പര് ലഭിച്ചത് പ്രതിയെ പിടികൂടാന് സഹായകമായി.\nപെണ്‍കുട്ടിയെ കാണാനില്ലെന്ന വിവരത്തിന്റെ അടിസ്ഥാനത്തില് ചാലക്കുടി അതിരപ്പിളളി റൂട്ടില് പൊലീസ് തെരച്ചില് ആരംഭിച്ചു.അതിനിടെയാണ് മലക്കപ്പാറയില് വച്ച് കാറില് ഒരു പെണ്‍കുട്ടിയെയും ആണ്‍സുഹൃത്തിനെയും കണ്ടതായുളള വിവരം പൊലീസിന് ലഭിച്ചത്. ഇതനുസരിച്ച് തമിഴ്‌നാട് പൊലീസിന് വിവരം കൈമാറി. തുടര്‍ന്ന് തമിഴ്‌നാട് ഭാഗത്തുളള മലക്കപ്പാറയില് പൊലീസ് നടത്തിയ അന്വേഷണത്തില് കാര് കണ്ടെത്തുകയായിരുന്നു.\nഎന്നാല് കാറില് പെണ്‍കുട്ടി ഉണ്ടായിരുന്നില്ല.കാറിനകത്തെ രക്തക്കറ കണ്ട് സംശയം തോന്നിയ പൊലീസ് സഫറിനെ കസ്റ്റഡിയില് എടുത്ത് ചോദ്യം ചെയ്തു. തുടര്‍ന്നായിരുന്നു കൊലപാതക വിവരം പുറത്തറിയുന്നത്. തമിഴ്‌നാട് ഭാഗത്തുളള മലക്കപ്പാറയില് വച്ച് കാമുകിയെ കൊലപ്പെടുത്തിയതായി യുവാവ് കുറ്റസമ്മതം നടത്തിയതായി പൊലീസ് പറയുന്നു. ബന്ധം അവസാനിപ്പിച്ചതാണ് യുവാവിന്റെ പ്രകോപനത്തിന് കാരണമെന്ന് പൊലീസ് പറയുന്നു.\nകലൂര് സ്വദേശിനി ഇവ മൃതദേഹം boyfriend


Mental pressure may even leads to cancer | മാനസിക പ്രശ്നങ്ങൾ കാൻസറിന് കാരണമാകാം; പ്രത്യേകിച്ചും സ്ത്രീകളിൽ - Malayalivartha.com Widgets Magazine\nമാനസിക പ്രശ്നങ്ങൾ കാൻസറിന് കാരണമാകാം; പ്രത്യേകിച്ചും സ്ത്രീകളിൽ\n29 APRIL 2019 01:17 PM IST\nഒട്ടു മിക്ക ശാരീരിക പ്രശ്നങ്ങളുടെയും ഉത്ഭവം മാനസിക പ്രശ്നങ്ങളിൽ നിന്നാണെന്ന് വൈദ്യശാസ്ത്രം കണ്ടെത്തിയിട്ടുണ്ട്. ഭേദമാകാൻ ബുദ്ധിമുട്ടേന്നു വിധിഎഴുതിയ അസുഖങ്ങൾ പോലും രോഗിയുടെ വിൽ പവറിന് മുന്നിൽ മുട്ട് മടക്കിയ അനേകം ഉദാഹരണങ്ങൾ നമുക്ക് ചുറ്റുമുണ്ട് . മനുഷ്യ മനസും ശരീരവും തമ്മിലുള്ള ബന്ധമാണ് ഇവിടെ പ്രകടമാകുന്നത്.\nനീണ്ടുനില്‍ക്കുന്ന മാനസികസമ്മര്‍ദം സ്തനാര്‍ബുദത്തിനു കരണമാകാമെന്നാണ് ചൈനയിലെ ഗവേഷകരുടെ പഠനറിപ്പോർട്ട് . ഒരു പക്ഷെ അര്‍ബുദ ചികിത്സയില് തന്നെ നിര്‍ണായകമാവുന്നതാണീ പഠനം. കേരളത്തിലെ ഒരു ലക്ഷം സ്ത്രീകളില് അമ്പതു പേര്‍ക്ക് സ്തനാര്‍ബുദമുണ്ടെന്നാണ് കണക്ക്. സ്തനകോശങ്ങളുടെ അമിത വളര്‍ച്ചമൂലമുണ്ടാകുന്ന രോഗമാണിത്\nമാനസിക പ്രശ്നങ്ങൾ കാൻസറിന് കാരണമാകുന്നത് ഇങ്ങനെയാണ് . ഉയര്‍ന്ന മാനസികസമ്മര്‍ദം ശരീരത്തില് അഡ്രിനാലിന് എന്ന ഹോര്‍മോണ് വര്‍ധിപ്പിക്കുന്നു. ഇത് ലാക്റ്റേറ്റ് ഡീഹൈഡ്രോജെനേസ് എ(എല്‍ഡിഎച്ച്എ) എന്ന രാസാഗ്നിയുടെയും സ്തനാര്‍ബുദ മൂലകോശങ്ങളുടെയും ഉത്പാദനം വര്‍ധിപ്പിക്കുമെന്നും ഗവേഷകര് കണ്ടെത്തി.\nഅഡ്രിനാലിന് എന്നത് വളരെ അത്യാവശ്യം സന്ദര്‍ഭങ്ങളില് മാത്രം ശരീരത്തിന് വേണ്ടതും, നിരന്തരം സ്രവിച്ചാല് ഡയബറ്റിസ്, അവയവനാശം എന്നീ അവസ്ഥകള് ഉണ്ടാക്കാന് സാധ്യതയുള്ളതുമായ ഹോര്‍മോണ് ആണ്. അതിനാല് നിരന്തരമായ മനസ്സമര്‍ദ്ദം അനുഭവിക്കുന്നയാള് ശരീരത്തിന്റെ സന്തുലനാവസ്ഥ നഷ്ടപ്പെട്ട് കാലക്രമത്തില് കാൻസർ പോലെ മാരകമായ പല രോഗങ്ങള്‍ക്കും അടിമയായിത്തീരുന്നു.\nനിയമസഭാ തിരഞ്ഞെടുപ്പിനുള്ള അന്തിമ വോട്ടര്‍പട്ടികയില് 2.67 കോടി വോട്ടര്‍മാര്; വോട്ടര് പട്ടികയില് ഉള്‍പ്പെടാത്തവര്‍ക്ക് പേര് ചേര്‍ക്കുന്നതിന് ഇനിയും അവസരമുണ്ടായിരിക്കുമെന്ന് മുഖ്യ തിരഞ്ഞെടുപ്പ് ഓഫീസ (21 minutes ago)\nഎ.ഐ.സി.സി അംഗത്തിന്റെ കുടുംബം ജപ്തി ഭീഷണിയില്; കടുത്ത പ്രതിസന്ധിയില് സി.ആര് മഹേഷും കുടുംബവും; സഹായം അഭ്യര്‍ത്ഥിച്ച് കോണ്‍ഗ്രസ് നേതാവ് സി.പി.എം മന്ത്രിയുടെ മുന്നില്; കുടിശിക പെരുകി 23.94 ലക്ഷത്തിലേ (51 minutes ago)


ആരോഗ്യസുരക്ഷ: സഹകരണ ജീവനക്കാര്‍എങ്ങനെ പുറത്തായി ?- കെ. സിദ്ധാര്‍ഥന് – MoonamVazhi – Entire Cooperative News Online\nHome Cover Story ആരോഗ്യസുരക്ഷ: സഹകരണ ജീവനക്കാര്‍എങ്ങനെ പുറത്തായി ?- കെ. സിദ്ധാര്‍ഥന്\nസംസ്ഥാന സര്‍ക്കാരിന്റെ ആരോഗ്യ സുരക്ഷാപദ്ധതി ജൂണ് മുതല് പ്രാബല്യത്തിലാവുകയാണ്. ഇതിന് മന്ത്രിസഭായോഗം അംഗീകാരം നല്‍കിക്കഴിഞ്ഞു. പദ്ധതി നടത്തിപ്പിന് റിലയന്‍സ് ഇന്‍ഷൂറന്‍സ് കമ്പനിയെ ചുമതലപ്പെടുത്തുകയും ചെയ്തു. സര്‍ക്കാര് ജീവനക്കാര്‍ക്കും പെന്‍ഷന്‍കാര്‍ക്കും അവരുടെ കുടുംബത്തിനുമാണ് ഈ പദ്ധതിയിലൂടെ ആരോഗ്യ പരിരക്ഷ ലഭിക്കുന്നത്. അതായത് 11 ലക്ഷം പേര്‍ക്ക് ഇതിന്റെ ഗുണം ലഭിക്കുമെന്നാണ് സര്‍ക്കാരിന്റെ കണക്ക്. 2017 നവംബറില് ധനവകുപ്പ് ഇറക്കിയ ഉത്തരവ് അനുസരിച്ച് ഈ പദ്ധതിയില് സഹകരണ മേഖലയിലെ ജീവനക്കാരെയും ഉള്‍പ്പെടുത്തിയിരുന്നു. എന്നാല്, അന്തിമ തീരുമാനത്തില് സഹകരണ ജീവനക്കാരില്ല.\nകേരള ഗവ. മെഡിക്കല് അറ്റന്‍ഡന്റ് ചട്ടങ്ങള് ബാധകമായ ഹൈക്കോടതിയിലേതുള്‍പ്പടെയുള്ള സംസ്ഥാന സര്‍ക്കാര് ജീവനക്കാര്, എയ്ഡഡ് മേഖലയിലേതടക്കമുള്ള അധ്യാപകര്, അനധ്യാപകര്, പാര്‍ട് ടൈം അധ്യാപകര്, പാര്‍ട് ടൈം കണ്ടിന്‍ജന്റ് ജീവനക്കാര്, തദ്ദേശ സ്വയംഭരണ സ്ഥാപനങ്ങളിലെയും സര്‍കലാശാലകളിലെയും ജീവനക്കാര്, പേഴ്‌സണല് സ്റ്റാഫ് അംഗങ്ങള്, ഈ വിഭാഗത്തില് വരുന്ന പെന്‍ഷന്‍കാര്, കുടുംബ പെന്‍ഷന്‍കാര്, ഇവരുടെയെല്ലാം ചട്ടപ്രകാരമുള്ള ആശ്രിതര് എന്നിവര്‍ക്കാണ് മെഡിക്കല് ഇന്‍ഷൂറന്‍സ് സ്‌കീം ഫോര് സ്‌റ്റേറ്റ് എംപ്ലോയീസ് ആന്‍ഡ് പെന്‍ഷനേഴ്‌സ് ( മെഡിസെപ് ) എന്ന പദ്ധതി ബാധകമാകുന്നത്. ഈ വിഭാഗത്തില് മാത്രമായി 11 ലക്ഷം ഗുണഭോക്താക്കളുണ്ടാകുമെന്നും കണക്കാക്കുന്നു.\n2017 നംവബറില് ഇറങ്ങിയ ഉത്തരവനുസരിച്ച് സര്‍ക്കാര് ജീവനക്കാര്‍ക്ക് പുറമെ സര്‍വകലാശാല, തദ്ദേശ സ്വയംഭരണ സ്ഥാപനങ്ങള്, സ്വയംഭരണ സ്ഥാപനങ്ങള്, പൊതുമേഖലാസ്ഥാപനങ്ങള്, സഹകരണ സ്ഥാപനങ്ങള് എന്നിവയിലെ ജീവനക്കാരെല്ലാം പദ്ധതിയുടെ ഗുണഭോക്താക്കളായിരുന്നു. ഇതില്, അന്തിമ ഉത്തരവില് സഹകരണ സ്ഥാപനങ്ങളിലെയും സ്വയംഭരണ സ്ഥാപനങ്ങളിലെയും ജീവനക്കാര് പുറത്തായി.\nആരോഗ്യ ഇന്‍ഷൂറന്‍സ് പദ്ധതിയുമായി ബന്ധപ്പെട്ട് സമീപകാലത്തിറങ്ങിയ ഉത്തരവുകളിലെല്ലാം സഹകരണ ജീവനക്കാര് പദ്ധതിക്ക് പുറത്താകുന്നുവെന്ന സൂചനയുണ്ടായിരുന്നു. മറ്റു വകുപ്പുകളിലെ ജീവനക്കാരുടെ വിവരങ്ങള് ശേഖരിക്കുന്ന ഘട്ടത്തിലൊന്നും സഹകരണ മേഖലയിലെ ജീവനക്കാരില്‍നിന്ന് വിവരമൊന്നും തേടിയിരുന്നില്ല. നേരത്തെ ഉത്തരവില് സഹകരണ ജീവനക്കാര്‍ക്കും പദ്ധതി ബാധകമാണെന്ന് പറയുന്നുണ്ടെങ്കിലും പിന്നീട് ആ ഭാഗവും ഒഴിവാക്കി. ഈ ഘട്ടത്തിലൊന്നും ഇടപെടാനും സര്‍ക്കാരിനെക്കൊണ്ട് തിരുത്തിക്കാനും സഹകരണ ജീവനക്കാരുടെ സംഘടനകള്‍ക്ക് കഴിഞ്ഞില്ലെന്നത് വലിയ വീഴ്ചയായി കാണേണ്ടിവരും.\nഇന്ത്യയില് ആദ്യമായി സഹകരണ നയം രൂപവത്കരിച്ച സംസ്ഥാനമാണ് കേരളം. കണ്ണൂരില് നടന്ന സഹകരണ കോണ്‍ഗ്രസ്സിലാണ് സഹകരണ നയത്തിന്റെ കരട് അവതരിപ്പിച്ചത്. 3000 സഹകാരികള് ഈ കോണ്‍ഗ്രസ്സില് പങ്കെടുത്തിരുന്നു. ഇവരുടെയെല്ലാം നിര്‍ദേശങ്ങളും ഭേദഗതിയും ഉള്‍ക്കൊണ്ടാണ് കേരളത്തിലെ സഹകരണ നയത്തിന് സര്‍ക്കാര് അംഗീകാരം നല്‍കിയത്. ഈ സഹകരണ നയത്തിലെ കാതലായ ഭാഗം സഹകരണ സ്ഥാപനങ്ങളുടെ പ്രാധാന്യത്തെക്കുറിച്ചുള്ളതാണ്.\nഒരു പഞ്ചായത്തിന്റെ ഔദ്യോഗിക ധനകാര്യ സ്ഥാപനമായി പ്രാഥമിക സഹകരണ ബാങ്കുകളെ മാറ്റുകയെന്നതാണിതില് പ്രധാനം. സര്‍ക്കാരിന്റെ പദ്ധതി നിര്‍വഹണത്തില് സഹകരണ ബാങ്കുകളെ പങ്കാളികളാക്കും, മത്സ്യത്തൊഴിലാളികളുടെയും വനിതകളുടെയും ഭിന്നലിംഗക്കാരുടെയും ഉന്നമനത്തിന് സഹകരണ മേഖലയിലൂടെയുള്ള ഇടപെടല് സര്‍ക്കാര് നിര്‍വഹിക്കും- ഇതൊക്കെയാണ് സഹകരണ നയത്തില് പറയുന്നത്. കേരളബാങ്ക് എന്നത് കേരളത്തിന്റെ സ്വന്തം ബാങ്കായി സര്‍ക്കാര് അവതരിപ്പിക്കുകയും നടപ്പാക്കുകയും ചെയ്യുന്നു. ഇതൊക്കെയും സഹകരണ മേഖലയുടെ പ്രാധാന്യവും വിശ്വാസ്യതയുമാണ് കാണിക്കുന്നത്. മാത്രവുമല്ല, സഹകരണ സ്ഥാപനങ്ങള് സര്‍ക്കാരിനോട് ചേര്‍ന്നുനില്‍ക്കുന്നവയാണെന്ന ഉറപ്പും ഇതിലുണ്ട്. എന്നിട്ടും, സര്‍ക്കാര് നടപ്പാക്കിയ ഇന്‍ഷൂറന്‍സ് പദ്ധതിയില്‍നിന്ന് സഹകരണ ജീവനക്കാര് പുറത്തായത് നിസ്സാരമായി കാണാനാവുന്നതല്ല.\nഇനി സര്‍ക്കാരിന്റെ പ്രവര്‍ത്തനത്തിന് സഹകരണ സ്ഥാപനങ്ങള് നല്‍കുന്ന സഹായം കൂടി പരിശോധിക്കേണ്ടതുണ്ട്. സഹകരണ മേഖലയുടെ ശക്തിയും സ്വാധീനവും ഏറെ പ്രകടമായത് പ്രളയകാലത്തും അതിന് ശേഷവുമായിരുന്നു. സഹകരണ സംഘങ്ങള് പണവും സഹായവും വാഹനവുമെല്ലാം പൊതുജനങ്ങള്‍ക്കായി നല്‍കി. പ്രളയാനന്തര കേരളത്തിന് 100 കോടിയിലേറെ സംഭാവന നല്‍കിയത് സഹകരണ സ്ഥാപനങ്ങള് മാത്രമാണ്. സംസ്ഥാനത്തെ ഒരു പൊതുമേഖലാ സ്ഥാപനത്തിനും ഇത്തരമൊരു നിലപാട് സ്വീകരിക്കാനായിട്ടില്ല. വീടു നഷ്ടപ്പെട്ടവര്‍ക്ക് 5000 വീടുകളാണ് സഹകരണ മേഖല നല്‍കിയത്. ഇത് സാമൂഹിക പ്രതിബദ്ധതയുടെ ഒരു ഭാഗം മാത്രം.\nസര്‍ക്കാരിന്റെ സാമ്പത്തിക പ്രതിസന്ധിയില് താങ്ങായി നില്‍ക്കുന്നതും സഹകരണ സ്ഥാപനങ്ങളാണെന്നതാണ് മറ്റൊരു കാര്യം. പെന്‍ഷന് കിട്ടാതെ കെ.എസ്.ആര്.ടി.സി. മുന്‍ജീവനക്കാര് ആത്മഹത്യ ചെയ്തപ്പോഴാണ് സാമ്പത്തിക സഹായം നല്‍കാനുള്ള മനസ്സുമായി സഹകരണ ബാങ്കുകളെത്തിയത്. സാമൂഹികക്ഷേമ പെന്‍ഷന് സര്‍ക്കാരിന് പണം നല്‍കുന്നതും അത് പെന്‍ഷന്‍കാര്‍ക്ക് നേരിട്ട് വീട്ടിലെത്തിക്കാനുള്ള ദൗത്യമേറ്റടുത്തതും സഹകരണ ബാങ്കുകളാണ്. ഏറ്റവും ഒടുവില്, 2018-19 സാമ്പത്തിക വര്‍ഷത്തിന്റെ ഒടുവിലത്തെ മാസം സംസ്ഥാനം നേരിട്ട ഗുരുതരമായ സാമ്പത്തിക പ്രതിസന്ധിയില്‍നിന്ന് കരകയറാന് ട്രഷറികളില് പണം നിക്ഷേപിച്ചതും സഹകരണ സ്ഥാപനങ്ങളാണ്. ഇത്രയൊക്കെ സര്‍ക്കാരിനൊപ്പം നില്‍ക്കുന്ന, സര്‍ക്കാര് സംവിധാനത്തോളമോ അതിലേറെയൊ സാമൂഹിക പ്രതിബദ്ധത പുലര്‍ത്തുന്ന സഹകരണ സ്ഥാപനങ്ങളെയും അതിലെ ജീവനക്കാരെയും സര്‍ക്കാര് പദ്ധതിയില്‍നിന്ന് പുറത്തു നിര്‍ത്തിയതിന് ഒരു ന്യായവുമില്ല. ആരോഗ്യപദ്ധതിയിലെ പ്രീമിയം നല്‍കുന്നത് ജീവനക്കാരാണ്. അതിനാല്, സഹകരണ ജീവനക്കാര്‍ക്ക് കൂടി ഈ പദ്ധതി ബാധകമാക്കിയാല് സര്‍ക്കാരിന് അധികബാധ്യത ഒന്നുമുണ്ടാവുന്നില്ല. എന്നിട്ടും, സഹകരണ ജീവനക്കാര് പുറത്തായിട്ടുണ്ടെങ്കില് അത് അവഗണനതന്നെയാണ്.\nസഹകരണസംഘം രജിസ്ട്രാര്‍ക്കും ഫങ്ഷണല് രജിസ്ട്രാര്‍ക്കും കീഴിലായി 25,000 ത്തോളം സഹകരണ സ്ഥാപനങ്ങളാണ് കേരളത്തിലുള്ളത്. ഇവിടെയാകെ രണ്ടു ലക്ഷത്തോളം ജീവനക്കാരുണ്ടെന്നും കണക്കാക്കുന്നു. നിലവില് സഹകരണ സംഘം ജീവനക്കാര്‍ക്ക് എല്.ഐ.സി.യുമായി ചേര്‍ന്നുള്ള ഇന്‍ഷൂറന്‍സ് പരിരക്ഷയാണുള്ളത്. ഇതില് ചികിത്സാസഹായം കിട്ടില്ല. അതിനാല്, ഇത്തരം പരിരക്ഷകള്‍ക്ക് മറ്റ് ഇന്‍ഷൂറന്‍സ് കമ്പനികളെ വ്യക്തിപരമായി ആശ്രയിക്കുന്ന രീതിയാണ് നിലവിലുള്ളത്.\nസര്‍ക്കാര് ജീവനക്കാരെപ്പോലെ മെച്ചപ്പെട്ട സേവന-വേതന വ്യവസ്ഥകളുള്ളവരല്ല എല്ലാ സഹകരണ ജീവനക്കാരും. സംഘങ്ങളുടെ സാമ്പത്തിക സ്ഥിതി അനുസരിച്ചാണ് സഹകരണ ജീവനക്കാരുടെ ശമ്പളം നിശ്ചയിക്കുന്നത്. അതിനാല്, കുറഞ്ഞ പ്രീമിയവും മെച്ചപ്പെട്ട പരിരക്ഷയും ഉറപ്പാക്കിയുള്ള സര്‍ക്കാരിന്റെ ആരോഗ്യ ഇന്‍ഷൂറന്‍സ് പദ്ധതിയില് സഹകരണ ജീവനക്കാരെ എന്തുകൊണ്ടും ഉള്‍പ്പെടുത്തേണ്ടതാണ്. സാധാരണ കേരള സര്‍വീസ് റൂള്‍സ് ബാധകമായ മേഖലകളില് നടപ്പാക്കുന്ന പദ്ധതികളെല്ലാം സഹകരണ സംഘങ്ങളിലെ ജീവനക്കാര്‍ക്കും ബാധകമാക്കാറുണ്ട്. ഇതിന് സര്‍ക്കാര് അനുമതി നല്‍കുകയും സഹകരണ സംഘം രജിസ്ട്രാര് പ്രത്യേക സര്‍ക്കുലര് ഇറക്കുകയുമാണ് ചെയ്യുന്നത്. എന്നാല്, ആരോഗ്യ പദ്ധതിയുടെ കാര്യത്തില് ഇതുണ്ടായില്ല.\nവിവിധ സംഘടനകള്‍ക്കു കീഴില് സംഘടിതമായ വിഭാഗമാണ് കേരളത്തിലെ സഹകരണ സംഘം ജീവനക്കാര്. എന്നിട്ടും, ഇത്തരമൊരു ഒഴിവാക്കല് നടന്നിട്ട് ആവശ്യമായ ഇടപെടല് നടത്താന് സഹകരണ ജീവനക്കാരുടെ സംഘടനകള്‍ക്ക് കഴിഞ്ഞില്ല. രണ്ടു ലക്ഷം ജീവനക്കാര്‍ക്ക് ആശ്വാസമാകുന്ന പദ്ധതിയില് അന്തിമ തീരുമാനമുണ്ടാകുമ്പോഴാണ് സഹകരണ ജീവനക്കാര് പരിധിക്ക് പുറത്താണെന്ന് സംഘടനാ നേതാക്കള് തിരിച്ചറിയുന്നത്. എന്നിട്ടും, കാര്യമായ ഇടപെടല് ഇക്കാര്യത്തിലുണ്ടായില്ല. ഇനിയെങ്കിലും അത്തരമൊരു നീക്കത്തിന് സംഘടനാ നേതാക്കള് ശ്രമിക്കേണ്ടതുണ്ട്.\nസംസ്ഥാന സര്‍ക്കാര് ജീവനക്കാര്‍ക്കും പെന്‍ഷന്‍കാര്‍ക്കുമായി പ്രത്യേക ആരോഗ്യ ഇന്‍ഷൂറന്‍സ് പദ്ധതി നടപ്പാക്കുന്ന കാര്യം രണ്ടുവര്‍ഷം മുമ്പാണ് സര്‍ക്കാര് പ്രഖ്യാപിച്ചത്. 2017-18 സാമ്പത്തിക വര്‍ഷത്തെ ബജറ്റിലായിരുന്നു പദ്ധതി പ്രഖ്യാപനം. മെഡിക്കല് ഇന്‍ഷൂറന്‍സ് സ്‌കീം ഫോര് സ്‌റ്റേറ്റ് എംപ്ലോയീസ് ആന്‍ഡ് പെന്‍ഷനേഴ്‌സ് ( മെഡിസെപ് ) എന്നതാണ് പദ്ധതിയുടെ പേര്. ഇതിനുള്ള രൂപരേഖ തയാറാക്കലും നടത്തിപ്പിനുള്ള കമ്പനിയെ നിശ്ചയിക്കലുമെല്ലാമായി രണ്ടു വര്‍ഷമായിട്ടും പദ്ധതി തുടങ്ങാനായില്ല. ജൂണ് മുതല് ഇത് നടപ്പാക്കാനാണ് സര്‍ക്കാര് തീരുമാനിച്ചിട്ടുള്ളത്. മൂന്നുവര്‍ഷമാണ് ഇന്‍ഷൂറന്‍സ് കാലാവധി.\nമൂന്നു വിധത്തിലുള്ള പരിരക്ഷയാണ് പദ്ധതിയനുസരിച്ച് ലഭിക്കുന്നത്. അടിസ്ഥാന പരിരക്ഷയും അധിക പരിരക്ഷയും അധികസഹായവുമാണിത്. പദ്ധതിയിലുള്‍പ്പെട്ടവരുടെ കുടുംബത്തിന് വര്‍ഷം രണ്ടു ലക്ഷം രൂപയുടേതാണ് അടിസ്ഥാന ഇന്‍ഷൂറന്‍സ് പരിരക്ഷ. അവയവ മാറ്റം ഉള്‍പ്പടെയുള്ള ഗുരുതര രോഗത്തിന് പരമാവധി ആറു ലക്ഷം രൂപ വരെ ലഭിക്കുന്നതാണ് അധിക പരിരക്ഷ. ഇത് ഒരു കുടുംബത്തിന് മൂന്നു വര്‍ഷത്തേക്ക് ലഭിക്കുന്ന തുകയാണ്. അടിസ്ഥാന പരിരക്ഷയ്ക്ക് പുറമെയാണിത്. അധിക പരിരക്ഷയും ഗുരുതര രോഗങ്ങളുടെ ചികിത്സച്ചെലവിന് തികയുന്നില്ലെങ്കില് മുന്നു ലക്ഷം രൂപ കൂടി നല്‍കുന്നതാണ് അധിക സഹായം. പോളിസി കാലയളവില് ഒരു കുടുംബത്തിന് പരമാവധി ലഭിക്കുന്ന അധികസഹായമാണ് മൂന്നു ലക്ഷം. ഇതിനായി ഇന്‍ഷൂറന്‍സ് കമ്പനി വര്‍ഷം 25 കോടി രൂപയുടെ സഞ്ചിത നിധി രൂപവത്കരിക്കും. ഇതില് നിന്നായിരിക്കും അധിക സഹായം നല്‍കുക.\nജീവനക്കാരുടെ ശമ്പളത്തില്‍നിന്ന് മാസം 250 രൂപയാണ് പ്രീമിയമായി പിടിക്കുക. പെന്‍ഷന്‍കാര്‍ക്ക് മെഡിക്കല് അലവന്‍സായി നല്‍കുന്ന 300 രൂപയില്‍നിന്ന് പ്രീമിയം തുക കുറയ്ക്കും. ഇന്‍ഷൂറന്‍സ് പ്രീമിയം മൂന്ന് ഗഡുക്കളായി സര്‍ക്കാര് ഇന്‍ഷൂറന്‍സ് കമ്പനിക്ക് മുന്‍കൂറായി നല്‍കും. ഒ.പി. ചികിത്സകള്‍ക്ക് നിലവിലുള്ള മെഡിക്കല് റീ ഇമ്പേഴ്‌സ്‌മെന്റ് പദ്ധതി തുടരും.\nജീവനക്കാരുടെ വിവരങ്ങള് ഓരോ വകുപ്പില്‍നിന്നും ലഭിക്കുന്നതിലും കമ്പനികളെ നിശ്ചയിക്കുന്നതിലുമുണ്ടായ കാലതാമസമാണ് പദ്ധതി തുടങ്ങുന്നത് വൈകാനിടയാക്കിയത്. മൂന്നു പൊതുമേഖലാ കമ്പനികളടക്കം അഞ്ച് ഇന്‍ഷൂറന്‍സ് കമ്പനികളാണ് ടെന്‍ഡറില് പങ്കെടുത്തത്. റിലയന്‍സ്, ബജാജ് അലയന്‍സ്, ഓറിയന്റല് ഇന്‍ഷൂറന്‍സ്, നാഷണല് ഇന്‍ഷൂറന്‍സ്, ന്യൂ ഇന്ത്യ ഇന്‍ഷൂറന്‍സ് എന്നിവയാണ് ഈ കമ്പനികള്. ഏറ്റവും കുറഞ്ഞ തുക പ്രീമിയമായി ക്വാട്ട് ചെയ്ത റിലയന്‍സിനെയാണ് ധനവകുപ്പ് ഇന്‍ഷുറന്‍സ് നടത്തിപ്പിനായി തിരഞ്ഞെടുത്തത്. ഇതിന് മന്ത്രിസഭാ യോഗം അംഗീകാരം നല്‍കുകയും ചെയ്തു.\nമറ്റു കമ്പനികള് ആവശ്യപ്പെട്ട വാര്‍ഷിക പ്രീമിയം ഇങ്ങനെയാണ് : ബജാജ് അലയന്‍സ്- 9438.82 രൂപ, ന്യൂ ഇന്ത്യ ഇന്‍ഷൂറന്‍സ്- 17,700 രൂപ, ഓറിയന്റല് ഇന്‍ഷൂറന്‍സ്- 6772 രൂപ , നാഷണല് ഇന്‍ഷൂറന്‍സ് കമ്പനി- 7298.30 രൂപ.


എടച്ചേരി ദാസന്റെ താളുകൾ: August 2010\nഗുപ്ത സാമ്രാജ്യത്തിലെ അടിമത്ത സമൂഹത്തിന്റേയും ദക്ഷിണേഷ്യയിലെ അടിമത്ത രാജ്യങ്ങളുടേയും തകർച്ചക്ക് ശേഷം ഫ്യൂഡൽ ഘടകങ്ങൾ ക്രമേണ ഇന്ത്യൻ സമൂഹത്തിൽ ആധിപത്യത്തിലേക്ക് വരാൻ തുടങ്ങി.\n5-ആം നൂറ്റാണ്ടിലാണു ഫ്യൂഡൽ ഘടകങ്ങൾ\nആവിർഭവിക്കാൻ തുടങ്ങിയത് .\nമുൻ കാർഷിക കമ്യൂണിലെ ചില കർഷകർ ചെരുകിട ഭൂവുടമകളായിത്തീർന്നിരുന്നു.\nഇവർ വൻ കിട ഗണങ്ങളേയും ക്ഷേത്രങ്ങളേയും പോലെ ,ഫ്യൂഡൽ രീതിയിലുള്ള ചൂഷണത്തേയാണു അവലംബിച്ചതു.\nമുൻ കമ്യൂണുകളിലെ ദരിദ്രരാക്കപ്പെട്ട കർഷകരും ഭൂമിയിൽ പണിയെടുക്കുന്ന അടിമകളും പിടിച്ചടക്കപ്പെട്ട ഭൂമികളിലെ ജനങ്ങളുമെല്ലാം ആശ്രിത കാർഷികാധ്വാന ശക്തിയായി അവശേഷിച്ചു.\nവടക്കെ ഇന്ത്യയിലും തെക്കേ‍ഇന്ത്യയിലും ഫ്യൂഡലീകരണ പ്രക്രിയ ഒരേകാലത്താണു നടന്നത്.\nഎങ്കിലും അവ ഭിന്ന മാതൃകകളെ പിൻ തുടർന്നു.\nഇന്ത്യൻ ഫ്യൂഡലിസത്തിൽ പല വ്യതിരിക്ത സവിശേഷതകളും പ്രകടിപ്പിച്ചിട്ടുണ്ടു.\nഭൂമിയുടെ സ്റ്റേറ്റുടമസ്ഥത്യുടെ സാവകാശമായ ദൃഡീകരണവും രാജാക്കന്മാർക്ക് സേവനമനുഷ്ടിക്കുന്ന കുലീനരുടെ സോപാതികഭൂവുടമസ്ഥതയും ഇവയിൽ പ്രത്യേകം പ്രാധാന്യമർഹിക്കുന്നവയാണു.\nസ്വകാര്യ ഉടമസ്ഥതയിലുള്ള എസ്റ്റേറ്റുകൾക്കായിരുന്നു മുഖ്യ സ്ഥാനം.\nഫ്യൂഡൽ മേധാവിത്വം പരമ്പരാഗത ഭൂവുടമാമേധാവിത്വവുമായി ബന്ധിപ്പിക്കപ്പെട്ടിരുന്നു.\nഅതേ അവസരത്തിൽ ഫ്യൂഡൽ സമ്പ്രദായമനുസരിച്ചു ചൂഷണം ചെയ്യപ്പെട്ട കമ്യൂൺ ഗണ്യമായ തോതിലുള്ള ആഭ്യന്തര സ്വാതന്ത്ര്യം (സാമ്പത്തികവും ഭരണപരവും)നിലനിർത്തിപ്പോന്നു.\nഫ്യൂഡൽ സമൂഹത്തിലെ വ്യത്യസ്ത എസ്റ്റേറ്റുകളുടെ (പടവുകളുടെ) രൂപീകരണത്തിൽ ജാതി വ്യവസ്ഥ സുപ്രധാനമായ ഒരു പങ്കുവഹിച്ചു. ചൂഷണത്തിന്റെ മുഖ്യരൂപം ഭൂമി പാട്ടത്തിന്നു കൊടുക്കുന്നതും വെറും പാട്ടത്തിന്റെ സംഭരണവുമായിരുന്നു.\nഇന്ത്യയിലെ ആദ്യകാല ഫ്യൂഡലിസം രാഷ്ട്രീയ വികേന്ദ്രീകരണവുമായികൈകോർത്തു മുന്നേറി.\nഇവിടെ പട്ടണങ്ങളുടേയും സസ്കാരത്തിന്റേയും വികാസാധപ്പതനം ഈ കാലഘട്ടത്തിൽ പ്രത്യേകിച്ചും യാതോരഘാതവും ഉളവാക്കിയില്ല.\nഫല പ്രദമായപട്ടണ ഭരണമായിരുന്നു.ഇതിന്നു പ്രധാന ആധാരം .അക്കാലത്ത് വളരെ പുരോഗമിച്ചിരുന്ന വിദേശവാണിജ്യമായിരുന്നു\nപല പട്ടണങ്ങളുടേയും ,സമൃദ്ധിയുടെ ഉറവിടമെന്ന വസ്തുതയും\nഗ്രാമ കമ്യൂണുകളിൽ കൈത്തൊഴിൽ വിദഗ്ദരുണ്ടായിരുന്നത്കൊണ്ടു ഗ്രാമങ്ങളും പട്ടണങ്ങളും തമ്മിലുള്ള ചർക്കുകളുടെ കൈമാറ്റം ,ഏഷ്യയിലെ മറ്റു രാജ്യങ്ങളെ അപേക്ഷിച്ച് (ചൈന,ജപ്പാൻ തുടങ്ങിയവ)ഇന്ത്യയിൽ താരതമ്യേന പ്രാധാന്യം കുറഞ്ഞ ഒരു പങ്കാണു വഹിച്ചത്.\nആദിമ ഫ്യൂഡൽ കാലഘട്ടത്തിലെ ആദ്യത്തെ ഫ്യൂഡൽ സാമ്രാജ്യം വടക്കെ ഇന്ത്യയിലെ വർദ്ധന രാജ്യമായിരുന്നു.\nഅതിന്റെ ഭരണാധികാരികൾ ഫ്യൂഡൽ രാജാക്കന്മാരുടെ ഒരു ശ്രേണിയുടെ പിൻ തുണയെ ആശ്രയിച്ചാണ് അധികാരത്തിൽ തുടർന്നത്.\nഭൂമിയുടെ സ്റ്റേറ്റ് ഉടമസ്ഥത അത്ര വ്യാപക മായിരുന്നില്ല;മാത്രമല്ല, ഭൂവുടമകളായ ഭരണ ഉദ്യോഗസ്ഥന്മാർ സമൂഹത്തിൽ മേധാവിത്വം വഹിക്കാനും തുടങ്ങിയിരുന്നില്ല .\nഫ്യൂഡൽ പ്രഭുക്കളുടെ സായുധ അനുചരന്മാരും കൂലിപ്പട്ടാളവും അടങ്ങിയതായിരുന്നു സൈന്യം .അക്കാലത്തു ഏർപ്പെടുത്തിയ ക്രൂരമായ നിയമങ്ങൾ പുതിയ രൂപങ്ങളിലുള്ള ചൂഷണം നടത്തുന്നതിനും കർഷകരിൽ കൂടുതൽ വിഭാഗങ്ങളെ അടിയായ്മപ്പെടുത്തുന്നതിനും ഉദ്ദേശിച്ച് കൊണ്ടുള്ളതായിരുന്നു,\n7-ആം നൂറ്റാണ്ടിന്റെ മധ്യത്തിൽ വർദ്ധന സാമ്രാജ്യത്തിന്റെ സ്ഥാനത്ത് രാജകുമാരന്മാരുടെ രാജവാഴ്ചകൾ ആവിർഭവിച്ചു.\nകുടിയേറിവന്ന രജപുത്ര ജനതയിലെ കുലീനരായ ജാതിക്കാർ മുൻ കമ്യൂണുകളിൽ നിന്നുമുള്ള കൂടുതൽ കർഷകരെ അവരുടെ സേവനത്തിനു വിധേയമാക്കുകയും ഓരോഭൂവുടമയും വ്യക്തിപരമായി സായുധ അനുചരന്മാരുടെ പിൻ തുണയേടുകൂടി അധികാരം ഉറപ്പിക്കുകയും ചെയ്തു.\nഅതേ അവസരത്തിൽ കേന്ദ്ര അധികാരം ദുർബ്ബലപ്പെടുകയായിരുന്നു.\nഇതിനോടോക്കെ അനുരൂപമായ പ്രക്രിയകൾ ദക്ഷിണേന്ത്യയിലും (ഡക്കാൻ )ഉണ്ടായി .\nഎന്നാൽ ഇവിടെ പുതിയ വംശീയ ഗ്രൂപ്പുകൾ അത്രതന്നെ തമ്മിൽ തമ്മിൽ കലർന്നിരുന്നില്ല .\nബൃഹത്തായ രാഷ്ട്രങ്ങൾ ഇവിടെ ഉയർന്നു വന്നു.\n(പല്ലവർ,ചാലൂക്യർ എന്നിവർ ).\nഈ സാമ്രാജ്യങ്ങളിൽ വമ്പിച്ച തീരപ്രദേശപട്ടണങ്ങൾ സുപ്രദാനമായ പങ്കുവഹിച്ചു.\nഎ ഡി ഒന്നാം സസ്രാബ്ദത്തിന്റെ മധ്യത്തിൽ മുൻ കമ്യൂണുകളിലെ കർഷകരിൽ ഭൂരിപക്ഷവും ഒന്നുകിൽ ശക്തരായ ഭൂവുടമകൾക്ക് വിധേയരാവുകയും താങ്ങാനാവാത്ത പാട്ടം കൊടുക്കാൻ നിർബ്ബന്ധിതരാവുകയും ചെയ്തു.\nഅതല്ലെങ്കിൽ,കമ്യൂണുകളിൽ മുൻപു അനുഭവിച്ചു പോന്ന മിക്കവാറും\nഎല്ലാ അവകാശങ്ങളും അവർക്ക് നിഷേധിക്കപ്പെടുകയും കമ്യൂണിലെ മൂപ്പന്മാർ ഇവരെ ചൂഷണം ചെയ്യുകയാണുമുണ്ടായത്.\nഈ മൂപ്പന്മാരാകട്ടെ ക്രമേണ ഫ്യൂഡൽ ഭൂവുടമകളോട് സാരൂപ്യമുള്ളവരായിത്തീരുകയും ചെയ്തു.\n11-ഉം 12-ഉം നൂറ്റാണ്ടുകളിൽ ചാലൂക്യർ ഭരണം നടത്തിപ്പോന്ന വടക്കൻഡക്കാനും മധ്യഡക്കാനും ചോളവംശം ഭരണം നടത്തിപ്പോന്ന ദക്ഷിണേന്ത്യയിലെ രാജസ്ഥാനങ്ങളും തമ്മിൽ സംയോജിക്കാനുള്ള ഒരു പ്രവണത കാണാമായിരുന്നു.\nഅതേ അവസരത്തിൽ ദക്ഷിണേന്ത്യയുടെ വലിയൊരു പ്രദേശത്താകെ ഭൂമിയുടെ സ്റ്റേറ്റുടമസ്ഥത പടർന്നുപിടിച്ചു;ഫൂഡൽ വർഗ്ഗത്തിന്റെ പല പ്രധിനിതികളും പരമ്പരാഗതമല്ലാത്ത ഭൂവുടമളായിത്തീർന്നു.\nഭരണ കൂടസംവിധാനമാകെ പ്രകടമായി ദൃഡീകരിക്കുകയും ചെയ്തു.\n11-ഉം 12-ഉം നൂറ്റാണ്ടുകളിൽ സാമ്പത്തികവുംസാംസ്കാരികമായ രീതികളിലും വിവിധ ഇന്ത്യൻ സ്റ്റേറ്റുകളൂടെ വിദേശനയങ്ങളിലും ഒരു ഐക്യരൂപം സ്പഷ്ടമായി വളർന്നുകോണ്ടിരിന്നു.\nവാണിജ്യമായിരുന്നു ഇതിന്ന് മുഖ്യകാരണം .\nപട്ടണങ്ങളിൽ വ്യാപാരികളുടേയും കൈത്തൊഴിൽ വിദഗ്ദരുടേയും ഗിൽഡുപോലേയുള്ള സംഘടനകൾ സുപ്രധാനമായ ഒരു പങ്കു വഹിച്ചു.\nഅവ ആത്യന്തികമായി,ഫ്യൂഡൽ പ്രഭുക്കളുടെ നിയന്ത്രണത്തിൽ ഒതുങ്ങുകയാണ് ഉണ്ടായത്.\nകമ്യൂൺകർഷകരെ സാർവ്വർ ത്രികമായി അടിയാളാരാക്കിയതും ഫ്യൂഡൽ രാഷ്ട്രങ്ങളുടെ ദൃഡീകരണവും ചൂഷിതരുടെ ഭാഗത്തു നിന്നുള്ള ചെറുത്തു നിൽപ്പിന്നു വഴിതെളിച്ചു.\nഇതു നിരവധി മതവിഭാഗങ്ങളുടെ സ്ഥാപനത്തിലാണു ചെന്നെത്തിയത്. ഇവയെല്ലാം മതപരമായ സമത്വവും വ്യ്ത്യസ്ഥ തരത്തിലുള്ള സാമ്പത്തിക സമത്വവും (ഭക്തി,ലിംഗായത്)എന്ന ആശയം പ്രചരിപ്പിക്കുകയും ജാതിയുടെ അടിസ്ഥാനത്തിലുള്ള പ്രതേക അവകാശങ്ങളെ എതിർക്കുകയും ചെയ്തു.\nഎന്നാൽ ഇക്കാലമായപ്പോഴേക്കും മനുഷ്യരുടെ തൊഴിലുകളും സാമ്പത്തിക ചുമതലകളും സംബന്ധിച്ച പരമ്പരാഗത ജാതിവ്യവസ്തയുടെ നിർണ്ണയങ്ങൾ സങ്കീർണ്ണവും യാഥാസ്തിതികവുമായ ഒരു ഭരണ കൂട ഘടനയുടെ സ്ഥാപനത്തിലേക്ക് നയിക്കുകയാണുണ്ടായത്.\nഈ പുതിയ എതിർപ്പിനെ നേരിടുവാൻ വേണ്ടി ,മാറിക്കൊണ്ടിരിക്കുന്ന സാമൂഹ്യ മാതൃകകളുടെ സമ്മർദ്ദത്തിന്ന് വിദേയമായ പരമ്പരാഗത ബ്രാഹ്മണ മതം പരിഷ്കരിക്കപ്പെടുകയും തൽസ്ഥാനത്തു ഹിന്ദു മതം രൂപം പ്രാപിക്കുകയും ചെയ്തു.\nമത മേധാവിത്വ ശ്രേണിയുടേയും മത ഭരണ സംവിധാനത്തിന്റേയും പൂർണ്ണമായ അഭാവമായിരുന്നു ഇതിന്റെ ശ്രദ്ധേയമായ പ്രത്യേകത .\nഏറ്റവും ഉയർന്ന ജാതിയിലെ ഒരോ അംഗവും -ഓരോബ്രാഹ്മണരും-അയാളുടെ ജന്മംകൊണ്ട് തന്നെ വിശ്വാസികളുടെ ആത്മീയ ഉപദേഷ്ടാവായിത്തീർന്നു .\nഹിന്ദു വിശ്വാസപ്രകാരം ,ബ്രഹ്മണരെ അനുസരിക്കാതിരുന്നാൽ ദേവന്മാരുടെ കോപം ഉണർത്തും .\nസൈനിക ജാതിയായ ക്ഷത്രിയരോട് ചേർന്ന് ബ്രാഹ്മണർ താഴ്‌ന്ന ജാതികളായ വൈശ്യരേയും ശൂദ്രരേയും ചൂഷണം ചെയ്തു.\nകൃഷിക്കാർ, കരകൗശല വിദഗ്ദർ ,വ്യാപാരികൾ എന്നിവരെല്ലാം വൈശ്യ-ശൂദ്ര ജാതിക്കാരായിരുന്നു.\nഇവരെപ്പോലെ തന്നെ ജാതിവ്യവസ്ഥക്ക് വെളിയിൽ ,സാമൂഹ്യ ശ്രേണിയുടെ ഏറ്റവും അടിത്തട്ടിൽ പെട്ടവരും ,ബ്രാഹ്മണരുടേയും ക്ഷത്രിയരുടേയും ചൂഷണത്തിന് വിധേയരാക്കപ്പെട്ടു.\nഇന്ത്യയിലെ ആദിമ ഫ്യൂഡൽ യുഗത്തിൽ മഹത്തായ പല സാംസ്കാരിക നേട്ടങ്ങളും കൈവരിക്കാൻ കഴിഞ്ഞു.\nതഞ്ചാവൂർ ക്ഷേത്രവും എല്ലോറയിലെ കരിങ്കൽ ക്ഷേത്രവും പോലെ മനസ്സിൽ മായാത്ത മുദ്രപതിപ്പിക്കുന്ന ശിൽപകലാ സ്മാരകങ്ങൾ നിർമ്മിക്കപ്പെട്ടു. മതപരമായ ശിൽപവേലയുടെ മണ്ഡലത്തിൽ ആദ്യത്തെ അഞ്ചു നൂറ്റാണ്ടുകളിലെ റിയലിസ്റ്റിക്ക് കലയുടെ സ്ഥാനത്തു വിവിധ ദേവീ ദേവന്മാരും ,\nപ്രത്യേക ശൈലിയിലുള്ള ,സുന്ദര ചിത്രീകരണങ്ങൾ സ്ഥാനം പിടിച്ചു ഇവയാകട്ടെ അവയുടെ വലിപ്പം കൊണ്ടും അസാധാരണമായ അംഗവിന്യാസ-ഭാവരൂപങ്ങൾ കൊണ്ടും അത്യാകർഷങ്ങളായിരുന്നു.\nഈ ശിൽപ്പങ്ങളെല്ലാം പ്രബോദനപരമായി സുപ്രധാനമായൊരു\nപങ്കു വഹിക്കുകയും ചെയ്തു.\nഈ കാലഘട്ടത്തിലെ സാഹിത്യം ,വിവിധരാജാക്കന്മാരെ പ്രശംസിച്ചുകൊണ്ടുള്ള സ്തുതി കീർത്തനങ്ങൾ കൊണ്ട് സമ്പുഷ്ടമായിരുന്നു,\nഅതേ അവസരത്തിൽ ചരിത്രപരമായ രചന ഏതാണ്ട് പൂർണ്ണമായി തന്നെ ഇല്ലായിരുന്നു എന്നുപറയാം.\nദാർശനിക സാഹിത്യം വളർന്നു പുഷ്ടിപ്പെട്ടു.\nഎന്നാൽ ഇവിടേയും ,സാഹിത്യത്തിൽ മൊത്തത്തിലെന്ന പോലെ ,ആദ്യകാല ക്ലാസിക്കൽ മാതൃകകളുടെ അനുകരണം മാത്രമായിരുന്നു പ്രചാരത്തിൽ വന്നത്.\n(പ്രഭാത് ബുക്സിന്റെ "ലോക ചരിത്ര"ത്തിൽ നിന്ന്)\nപോസ്റ്റ് ചെയ്തത് kadathanadan:കടത്തനാടൻ ല് 8/16/2010 07:23:00 PM അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\nഎ ഡി മൂന്നാം നൂറ്റാണ്ടിൽ അടിമത്ത വ്യവസ്ഥയുടെ ശിഥിലീകരണം ഹാൻ സാമ്രാജ്യത്തിന്റെ തകർച്ചക്കിടയാക്കി.\nസാമ്രാജ്യത്തിൽ ഹാൻ ഗോത്രക്കാർ പാർത്തിരുന്ന മധ്യ മേഖലകളിലെ രാഷ്ട്രീയാധപ്പതനത്തിന്ന് അതു വഴി വെച്ചു.\nഹാൻ സാമ്രാജ്യത്തിനുള്ളിൽ (യെല്ലോ നദീ തടം)ആത്യന്തികമായി ,വെയ് രാഷ്ട്രം സ്ഥാപിതമായി.അതേ സമയം ഒരുകാലത്ത് ഹാൻ സാമ്രാജ്യത്തിൽ തന്നെ ഉൾപ്പെട്ടിരുന്ന യാങ്ങ്സെ നദീതട പ്രദേശത്ത് വൂ,ഷൂ എന്നീ രാജ്യങ്ങൾ ആവിർഭവിക്കുകയും ചെയ്തു.\nഅങ്ങിനെ മധ്യകാല ചൈനയിൽ രണ്ടു പ്രധാന കേന്ദ്രങ്ങൾ ഉണ്ടായി തീർന്നു.\nവളരെയേറെ പ്രദേശം കൃഷിചെയ്യാതെ കിടന്നിരുന്ന ദക്ഷിണ പ്രദേശത്ത് വികസനം വളരെ സാവധാനത്തിലായിരുന്നു.\nഎന്നാൽ നാടോടികളുടെ ആക്രമണത്തിന്നെതിരായി കോട്ടകൾ കെട്ടുകയും കൃഷിക്കു വേണ്ടി ജലസേചനത്തോടുകൾ ഉണ്ടാക്കുകയും വേണ്ടി വന്ന വടക്കൻ പ്രദേശത്ത് ഒരു കേന്ദ്രീകൃത രാഷ്ട്രം ആവിർഭവിക്കുകയും കൂടുതൽ വേഗത്തിൽ അതു വികസിക്കുകയും ചെയ്തു.\nവടക്ക് ,ത് സിൻ സ്റ്റേറ്റിൽ ,എ ഡി മൂന്നാം നൂറ്റാണ്ടിൽ തന്നെ പുതിയ ഫ്യൂഡൽ ചൂഷണ രൂപത്തിലേക്കുള്ള പരിവർത്തനം ആരംഭിച്ചു കഴിഞ്ഞിരുന്നു .\nകമ്യൂൺകർഷകരിൽ ചിലരും അടിമകളും ആശ്രിത കർഷകരായിത്തീർന്നു.\nകരുത്തരായിരുന്ന അടിമയുടമകളുടെ സായുധ പരിവാരങ്ങൾക്ക് ഭൂമി അനുവധിച്ചു കൊടുത്തിരുന്നു.\nമുൻ അടിമകളുടേതിനേക്കാൾ കൂടുതൽ അനുകൂലമായ വ്യവസ്ഥകളിലാണിങ്ങനെ ഭൂമി നൽകിയത്. -അതേ അവസരത്തിൽ ,എ ഡി 280 മുതൽ പരമ്പരാഗതമായി ഭൂമി പതിച്ചു കൊടുക്കുന്ന വ്യവസ്ഥ നിലനിന്നിരുന്നു.\nഈ ചട്ടക്കൂടിന്നകത്തു ഒരു വിഭാഗം കർഷകർ ഗവൺമന്റിന്റെ നിലങ്ങളിൽ ഫൂഡൽ രീതിയിലിള്ള പാട്ടക്കാരായിതീർന്നു.(നികുതികൾ നൽകുക ,സ്റ്റേറ്റുവക ഭൂമികൾ കൃഷി ചെയ്യുക ,സൈനിക സേവനം നടത്തുക തുടങ്ങിയവ കുടിയായ്മയുടെ അടിസ്ഥാനവുമായിരുന്നു).\nഅതേവസരത്തിൽ പുതിയ ഫ്യൂഡൽ ബ്യൂറോക്രസിയുടെ ചട്ടക്കൂടിനകത്തെ ഉദ്യോഗസ്ഥന്മാർക്ക് അവർ ജോലിയിലിരിക്കുന്നിടത്തോളം കാലം കൂടുതൽ നിലങ്ങൾ നൽകപ്പെട്ടു .\nരണ്ടാം നൂറ്റാണ്ടിന്റെ അവസാനത്തിലും മൂനാം നൂറ്റാണ്ടിന്റെ ആരംഭത്തിലും നടന്ന യുദ്ധങ്ങളിൽ ഉപേക്ഷിക്കപ്പെട്ട ഭൂ എസ്റ്റേറ്റുകളിൽ ഭൂ രഹിതരായ കർഷകർക്ക് ഭൂമി പതിച്ചു കൊടുക്കാനുള്ള ഒരു ഭൂ ശേഖരമായിത്തീർന്നു.\nഎന്നാൽ യെല്ലോ നദീതടത്തിൽ ഈ പുതിയ ഫ്യൂഡൽ ബന്ധങ്ങൾ ഉറക്കുന്നതിന്ന് മുമ്പ് അവയെ നാടോടി ഗോത്രങ്ങൾ (ഹൺ, ടോബ തുടങ്ങിയവ)ആക്രമിക്കുകയും ത് സീൻസ്റ്റേറ്റ് നശിപ്പിക്കുകയും ചെയ്തു.\nഹാൻ രാഷ്ട്രങ്ങൾ തകർച്ച കൂടാതെ അവശേഷിച്ചത് യാങ്ങ്സേ തടത്തിൽ മാത്രമായിരുന്നു.\nഅവിടെ ഫ്യൂഡൽ ബന്ധങ്ങൾ താരതമ്യേന പതുക്കെയാണു രൂപം കൊണ്ടതും .Varamozhi Editor: Text Exported for Print or Save\nനാടോടികൾ വടക്കൻ പ്രദേശങ്ങൾ വ്യാപകമായി കൊള്ളയടിച്ചു നശിപ്പിച്ചു എങ്കിലും തുടർന്ന് അവർ ഹൺ ഗോത്രക്കാരുമായി ഇടകലർന്ന് ജീവിച്ചു.അവസാനം അവരുമായി തികച്ചും ഇടചേരുകയും ചെയ്തു,\nഇത് ഫ്യൂഡൽ ബന്ധങ്ങളുടെ ആവിർഭാവത്തിന്ന് വഴി തെളിച്ചു.\nഅതേ അവസരത്തിൽ ഭൂമിയുടെ സ്റ്റേറ്റ് ഉടമസ്ഥത തുടരുകയും ചെയ്തു.\nവമ്പിച്ച ജലസേചനത്തോടുകളുടെ ശരിയായ സംരക്ഷണം ഉറപ്പു വരുത്തേണ്ടതിന്റേയും നാടോടികൾക്കെതിരായി കൂട്ടായി ചെറുത്തു നിൽക്കേണ്ടതിന്റേയും ആവശ്യം ഒരു വൻ കിട കേന്ദ്രീകൃത രാഷ്ട്രത്തിന്റെ സൃഷ്ടിയെ സഹായിച്ചു,\nഅതിന്ന് പ്രധാനമായും പി'ന്തുണ നൽകിയത് ചെറു കിടക്കാരും സാമാന്യം ഭേദപ്പെട്ടവരുമായ ഭൂവുടമകളായ യോദ്ധാക്കളായിരുന്നു. അവരുടെ ഭൂ എസ്റ്റേറ്റുകൾ സേവന വ്യവസ്ഥകളെ ആശ്രയിച്ചാണിരുന്നത് ബുദ്ധ മതക്കാരായ ശക്തരായ ഭൂവുടമകളെ നിഷ്ക്കാസനം ചെയ്യുന്നതിൽ ഇവർ സുപ്രധാനമായ ഒരു പങ്കുവഹിച്ചു.\nവടക്കൻ വേയിലെഹാൻ തോബാ സ്റ്റേറ്റിൽ(അഞ്ചാം നൂറ്റാണ്ടിലും ആറാം നൂറ്റാണ്ടിന്റെ ആദ്യ പകുതിയിലും)ഭൂമി അനുവദിക്കുന്നത് സംബന്ധിച്ച് പുതിയതും കൂടുതൽ ക്രമീകൃതവുമായ വ്യവസ്ഥ ഏർപ്പെടുത്തിയിരുന്നു;\nകൃഷിക്കാർ അവരുടെ കൈവശ ഭൂമിക്ക് പ്രതിഫലമായി ഗവണ്മേന്റ് ഭൂമിയിൽ നിർബന്ധിത അദ്ധ്വാനം ചെയ്യുക എന്നത് മാറ്റി നികുതി ഏർപ്പെടുത്തി\nഇതിന്റെ ഒരു ഭാഗം ഗവൺമന്റിന്നും ,ബാക്കി പ്രസ്തുത പ്രദേശത്തെ ഭരണ ച്ചുമതല വഹിക്കുന്ന ഓദ്യോഗസ്ഥന്മാർക്കും വിഭജിച്ചു കൊടുക്കുകയും ചെയ്തു.\nഗവൺമന്റു ഭൂമിയോടൊപ്പം സ്വകാര്യ സ്വത്തും തുടർന്ന് നില നിന്നു.ഈ സ്വകാര്യ ഭൂ എസ്റ്റേറ്റുകകളിൽ കൃഷി ചെയ്തത് ആശ്രിത കർഷകരായിരുന്നു.\nസ്വകാര്യ എസ്റ്റേറ്റുകളിൽ മുഖ്യ ചൂഷണരൂപം കടുത്തതും അസഹനീയവുമായിരുന്ന പാട്ടമായിരുന്നു.\nകൃഷിക്കാർ അവരുടെ വിളവിൽ ഏതാണ്ട് പകുതി ആ ഇനത്തിൽ നൽകണമെന്നായിരുന്നു വ്യവസ്ഥ നിബന്ധിതവും ഒഴിച്ചുകൂടാൻ പാടില്ലാത്തതുമായിരുന്നു ഇത് .\nതൊഴിലിനെ ചൂഷണം ചെയ്യുന്നതിൽ കൂടുതൽ പുതിയതും പുരോഗമന പരവുമായ രൂപങ്ങൾ ഏർപ്പെടുത്തിയത് വടക്കൻ ഭാഗത്തെ ദൃഡീകരിക്കാൻ സഹായിച്ചു.\nഅതേ സമയം,ഫ്യൂഡൽ സ്റ്റേറ്റ് സ്വത്തിന്റെ ആവിർഭാവം കൂടുതൽ സാവകാശത്തിലാവുകയും ഭൂവുടമകളുടെ കുലീനാധിപത്യം അപ്പോഴും കൂടുതൽ ശക്തമായിരിക്കുകയും ചെയ്തു.\nദക്ഷിണ സ്റ്റേറ്റിനെ 589-ൽ വടക്കൻ സ്റ്റേറ്റ് കീഴടക്കുകയും ചെയ്തു.\nഒരു പുനരേകോപിത ചൈനയിൽ ,സൂയി രാജ വംശത്തിന്റെ ഭരണ കാലത്ത് ,\nഭൂമി പതിച്ചു കൊടുക്കുന്നത് സംബന്ധിച്ച് പുത്യ വ്യവസ്ഥ തെക്കോട്ടും വ്യാപിച്ചു.\nഅതു പോലെത്തന്നെ ചൂഷണ രീതികളും ചൈനയിലെങ്ങും ഏകരൂപ മാക്കപ്പെട്ടു.\nസ്റ്റേറ്റിനോടുള്ള വിധേയത്വ മായിരുന്നു ഔദ്യോഗിക മതമായ കൺഫ്യൂഷനിസത്തിന്റെ പ്രധാന സിദ്ധാന്തം .\nസൂയി വംശത്തിന്റെ കീഴിൽ നടപ്പിലാക്കപ്പെട്ട ഹാൻ ഭൂമികളുടെ ഏകീകരണത്തെ തുടർന്നു പിടിച്ചടക്കൽ യുദ്ധങ്ങളുടെ ഒരു കാലഘട്ടം ആരംഭിച്ചു.\nവൻ തോതിലുള്ള നിർമ്മാണ പദ്ധതികൾ തുടങ്ങി വച്ചു.\nയെല്ലൊ-യാങ്ങ്ട്സെ നദികളെ തമ്മിൽ ബന്ധിപ്പിക്കുന്ന വൻ കനാൽ പദ്ധതി പൂർത്തിയാക്കി.\nഗവൺമന്റ് ഭൂമികളിലെ തൊഴിൽ സേവനങ്ങൾ വൻ തോതിൽ അധികമാക്കിയതിനാൽ വമ്പിച്ചകലാപങ്ങൾ പൊട്ടിപ്പുറപ്പെടുകയുണ്ടായി.\nസൂയി വംശത്തെ പിൻ തുടർന്ന ടാംഗ് വംശത്തിലെ (618-907)ചക്രവർത്തിമാർ ചൂഷണത്തിന്റെ ഫ്യൂഡൽ-ഉദ്യോഗസ്ഥ വ്യവ്സ്ഥ അന്യൂനമാക്കാനുള്ള ശ്രമം തുടേന്നു.\nവിരുത്തിപ്പണി(റോഡ് സംരക്ഷണം ,പൊതു സ്ഥലം സൂക്ഷിപ്പ് തുടങ്ങി പ്രതിഫലം കൂടാതെ കുടിയാൻ ചെയ്യുന്ന ജോലി)വെട്ടിക്കുറക്കപ്പെട്ടു .\nപാട്ടവും നികുതികളും പിരിക്കുന്നത് പുനസംഘടിപ്പിക്കപ്പെട്ടു.കച്ചവടക്കാർക്കും കൈത്തെഴിലുകാർക്കും സ്റ്റേറ്റ് അടിമകൾക്കും ഭൂമി അനുവദിക്കപ്പെട്ടു.\nഈ കാര്യങ്ങൾ കർഷക കലാപകാരികളുടെ വേലിയേറ്റത്തിന്ന് ഒരറുതി വരുത്താൻ സഹായിക്കുകയും സാമ്പത്തികവും സംസ്കാരികവുമായ പുരോഗതിക്കും ,കച്ചവടത്തിന്റേയും കൈത്തൊഴിലിന്റേയും വിപുലീകരണത്തിന്ന് സഹായിക്കുകയും ചെയ്തു .\nഈ പുരോഗതി ന ല്ലൊരു പരിധിവരെ നേടിയെടുത്തത് ഹാൻ വംശക്കാരല്ലാത്ത ജനതയുടെ വിട്ടു വീഴ്ചയില്ലാത്ത ചൂഷണത്തിലൂടെയാണ്.\nഈ പുതിയ നയങ്ങൾ നടപ്പിലാക്കുവാൻ വേണ്ടി അങ്ങേയറ്റം കെട്ടു പിണഞ്ഞ ഒരു ഭരണ സംവിധാനം സ്ഥാപിക്കപ്പെട്ടു.\nഇതിന്റെ പ്രവർത്തനം കണ്ണിലെണ്ണയുമൊഴിച്ചിരുന്ന ഒരു സംഘം ഇൻസ്പെക്റ്റർ മാരെ ബോധ്യപ്പെടുത്തണ മായിരുന്നു.\nഇവർക്ക് പിൻ ബലമായി ഹാൻ കർഷരിൽ നിന്ന് റിക്രൂട്ട് ചെയ്യപ്പെട്ട കാലാൾപ്പടയും പിടിച്ചടക്കപ്പെട്ട ദേശങ്ങളിലെ കുതിരപ്പടയും അടങ്ങുന്ന ഒരു സൈന്യം സജ്ജരായി നിന്നു.\nടാംഗ് വംശം ദക്ഷിണ മംഗോളിയയിലും ദക്ഷിണ മഞ്ചൂറിയയിലും താറിം നദിയുടേയും അപ്പർ യാംഗ് സേ യുടേയും തടങ്ങളിലും യുദ്ധങ്ങൾ നടത്തി.\nഈ യുദ്ധങ്ങൾ ചൈനയുടെ സമ്പത്ഘടനയെ തുരങ്കം വെച്ചു .\n8-ആം നൂറ്റാണ്ടിൽ പരമ്പരാഗത ഭൂവുടമസ്ഥതയുടെ വളർച്ചമൂലം ഈ സമ്പത്ഘടന മൗലികമായ ഒരു മാറ്റത്തിന്ന് വിധേയമായിക്കൊണ്ടിരുന്നു.\nമാത്രമല്ല ,നികുതി നൽകുന്ന കർഷകരെ അടിയാന്മാരെന്ന നിലയിൽ അക്കാലത്ത് വർദ്ധിച്ചു വരുന്ന തോതിൽ വ്യക്തികളായ\nഭൂ പ്രഭുക്കന്മാരുടെ സേവനത്തിൽ എടുത്തുകൊണ്ടിരിക്കുകയും ചെയ്തിരുന്നു.\nയുദ്ധങ്ങൾ രാജ്യത്തെ അങ്ങേയറ്റം ദുർബ്ബലമാക്കി.\nകേന്ദ്ര സംവിധാനത്തെ അവ ക്ഷയിപ്പിച്ചു .\nനാടോടികളായ അതിക്രമികൾ ഏൽപിച്ച ഒട്ടനവധി തോൽ വി കാരണം ഭൂവുടമസ്ഥ ബ്യൂറോക്രസിയുടെ രാഷ്ട്രീയപദവി എന്നന്നേക്കുമായി തകർന്നു.\nദക്ഷിണ പ്രദേശത്തെ തോൽപ്പിക്കപ്പെട്ട ജനതകൾ (വിയറ്റ്നാം കാരെപ്പോലെയുള്ളവർ )അവരുടെ സ്വാതന്ത്ര്യം വീണ്ടെടുത്തു.\nതുടർന്നു പ്രാദേശിക ഗോത്രനായകന്മാർ ശക്തരായ ഭൂവുടമകളായി തീർന്നു .\nഅവർ സ്വതന്ത്രരാണെന്നു സ്വയം പ്രഖ്യാപിക്കുകയും ചെയ്തു.\nഈ സാഹചര്യങ്ങളിൽ സ്വകാര്യ ഭൂവുടമസ്ഥത അതിവേഗം വ്യാപിച്ചു .\nഅതനുസരിച്ചു സ്റ്റേറ്റിന്റെ വരുമാനം കുറയുകയും ചെയ്തു.\nഭൂമി പതിച്ചുകൊടുക്കുന്ന വ്യവസ്ഥ പുനസ്ഥാപിക്കുവാൻ സാദ്ധ്യമല്ലാത്തതിനാൽ ഫ്യൂഡൽ നായകന്മാരുടെ എസ്റ്റേറ്റുകളെ സംബന്ധിച്ച അവരുടെ ഉടമസ്ഥത ഭാഗികമായി ഗവണ്മന്റിന്ന് അംഗീകരിക്കേണ്ടതായിവന്നു.\nഅതുപോലെ തന്നെ അടിയാന്മാരുടെ മേലുള്ള അവരുടെ അധികാരവും അംഗീകരിക്കേണ്ടി വന്നു.\n(തങ്ങളുടെ എസ്റ്റേറ്റുകളിൽ തമസിക്കുന്ന കർഷകരിൽ നിന്നും അവർ അപ്പോൾ തന്നെ നികുതി പിരിച്ചെടുത്തിരുന്നു)\nമാത്രമല്ല ,ഏതു വലിപ്പത്തിലുള്ള ഭൂ എസ്റ്റേറ്റുകളുടെ ഉടമയാകാനുള്ള അവകാശവും അംഗീകൃതമായി.\nമറ്റു ഫ്യൂഡൽ രാഷ്ട്രങ്ങളിലെന്നപോലെ ചൈനയിലും\nപുതിയ സമ്പത് വ്യവസ്ഥയുടെ വികാസം ചെറു കിടയും ഇടത്തരവുമായ ഭൂ എസ്റ്റേറ്റുകളുടെ എണ്ണം കൂട്ടുന്നതിന്നിടയാക്കി.\nഇവയുടെ ഉടമകൾ കർഷകരുടെ അദ്ധ്വാനം നേരിട്ട് ചൂഷണം ചെയ്തു.\nഎന്നാൽ ജലസേചനപദ്ധതികളെ കാത്തു സൂക്ഷിക്കേണ്ടതായും നാടോടികളായ അതിക്രമികൾക്കെതിരായി ഫലപ്രദമായ പ്രധിരോധ നടപടികൾ എടുക്കേണ്ടതായും വന്നു.\n(ചൈനയിൽ ഇത് വിശേഷിച്ചും മർമ പ്രധാന്യമുള്ളതായിരുന്നു.)\nഅതുകാരണം ഇവിടെ ബ്യൂറോക്രസി അപ്രത്യക്ഷമായില്ല.\nഫ്യൂഡൽ കാലഘട്ടത്തിന്റെ പ്രാരംഭദശയിൽ\nവിദൂര പൂർവ്വ ദേശത്തെ മറ്റു രാഷ്ട്രങ്ങളിൽ നിന്നും തികച്ചും ഭിന്നമായിരുന്നു ഇവിടുത്തെ നില.\n9-ആം നൂറ്റാണ്ടിൽ ടാംഗ് വംശത്തിന്റെ കീഴിൽ പുതുതായി ആവിർഭവിച്ച ഭൂവുടമകൾ ഫ്യൂഡൽ ബ്യൂറോക്രസിയോടൊപ്പം കർഷകരെ ചൂഷണം ചെയ്തു.\nകർഷകരും പിടിച്ചടക്കപ്പെട്ട ജനതകളും ഇതിന്നെതിരായി\nനിരവധി കലാപങ്ങൾ കൂട്ടി .\n881-ൽ ഹ്വാംഗ് ചാ വോ കലാപകാരികൾ തലസ്ഥാന നഗരമായ ചാങ്ങ്-ആൻ പിടിച്ചടക്കി.\nപിന്നീട് കലാപം അടിച്ചമർത്തപ്പെട്ടു.\nഇതിനെ തുടർന്നു ദ്വിമുഖ ചൂഷണ സംമ്പ്രദായം റദ്ദാക്കുകയും അധികാരം ക്രമേണ ശക്തരായ പ്രഭുക്കളുടെ കൈകളിൽ സാന്ദ്രീകരിക്കുകയും ചെയ്തു.\nഇവർക്കാകട്ടെ ശക്തമായ ഒരു ഭരണകൂട സംവിധാനത്തെ ആശ്രയിക്കേണ്ട ആവശ്യമില്ലായിരുന്നു.\n7-ഉം 8-ഉം 9-ഉം നൂറ്റാണ്ടുകൾ ചൈനീസ് സംസ്കാരത്തിന്റെ മഹത്തായ വസന്ത കാലമായിരുന്നു.\nവെടിമരുന്നു കണ്ടു പിടിച്ചതും കടലാസും പിഞ്ഞാണവും നിർമ്മിക്കാനുള്ള സാങ്കേതിക വിദ്യ പരുവപ്പെടുത്തിയതും തടിയിൽ അക്ഷരങ്ങളും മറ്റും കൊത്തി അച്ചടിക്കുന്ന സമ്പ്രദായം കണ്ടുപിടിച്ചതുമെല്ലാം ഇക്കാലത്തായിരുന്നു.\nസ്കൂളുകളുടെ സംഖ്യ വർദ്ധിച്ചു,അക്കാദമികൾ സ്ഥാപിതമായി,ഗണിതശാസ്ത്രം ,ജ്യോതിശ്ശാസ്ത്രം,ഭൗതികം,ഭൂമിശാസ്ത്രം,ചരിത്രം എന്നീ മണ്ഢലങ്ങളിൽ നിരവധി പ്രമുഖ കണ്ടുപിടിത്തങ്ങൾ ചൈനീസ് പണ്ഢിതന്മാർ നടത്തി.\nടാംഗ് വംശത്തിന്റെ ഭരണം മഹാ കാവ്യങ്ങളുടെ ഒരു കാലഘട്ടമായും ഉയർന്നു നിൽക്കുന്നു.\nലിപോ,തുഫു,പോചൂയി എന്നിവരുടെ കാലഘട്ടമായിരുന്നു അതു .താംഗ് ഷുവാൻ-ചി(അത്ഭുതങ്ങളുടെകഥകൾ)അക്കാലത്തെ സാഹിത്യ സംഭാവനയായിരുന്നു.\nകൽപ്പിത ക്ഥാസാഹിത്യത്തിന്റെ ആദ്യത്തെ ഗണനീയമായ ശ്രമമായിരുന്നു ഇതു .\nഈ എഴുത്തുകാരിൽ ഒട്ടനവധിപേരുടെ കൃതികളിൽ യഥാർത്ഥലോകത്തോടുള്ള ഒരു ഭൗതികാത്മക സമീപനം ദൃശ്യമായിരുന്നു.\nചിത്ര കലയിലും ശിൽപകലയിലും പുതിയ സരണികൾ പ്രത്യക്ഷപ്പെട്ടു.\nപ്രധിഭാ ധനരായ നിരവധി കലാകാരന്മാർ പ്രശസ്തരാവുകയും ചെയ്തു.\n10-ആം നൂറ്റാണ്ടിന്റെ ആദ്യ പകുതി ,ചൈനക്കാരും തുർക്കിക് വംശജരും തായ് വംശക്കാരും മറ്റുമായ കരുത്തന്മാരായ ഭൂവുടമകളും യുദ്ധ പ്രഭുക്കളും തമ്മിൽ നടന്ന യുദ്ധങ്ങൾ നിറഞ്ഞതായിരുന്നു.\nപഴയ സാമ്രാജ്യത്തിന്റെ നാശനഷ്ടങ്ങളിന്മേൽ നിരവധി രാജ്യങ്ങൾ ഉയർന്നു.\nഅവയിൽ ഏറ്റവും കരുത്തുറ്റത് ഖൈത്താൻ ഗോത്രം സ്ഥാപിച്ചതായിരുന്നു\nയെല്ലോ നദീ തടത്തിൽ ഖൈത്താന്മാരുടെ കടന്നാക്രമണം ചൈനയിലെ പ്രബലരായ ഭൂവുടമകൾ തമ്മിൽ ഒട്ടൊക്കെ സഹരണം ഉളവാക്കി.\nഇവർക്ക് നഗരങ്ങളുടേയും പൗരോഹിത്യത്തിന്റേയും പിൻ തുണയുണ്ടായിരുന്നു.\nപക്ഷേ കേന്ദ്രീകരണത്തിലേക്കുള്ള ഈ പുതിയ പ്രസ്ഥാനത്തിന്റെ പിന്നിലെ മുഖ്യ പ്രേരക ശക്തി ധനികരിലെ ചെറുകിടയും ഇടത്തരവുമായ ഭൂവുടമകളായ യോദ്ധാക്കളായിരുന്നു.\nഅവർ ചാവേ ക്വാംങ്ങ് യിൻ എന്നയാളെ ചക്ര വർത്തിയാക്കി.\nസുംഗ് വംശം(960-1279)സ്ഥാപിച്ചത് ഈ ചക്ര വർത്തിയാണു. കേന്ദ്രീകരണത്തിലേക്കുള്ള പ്രസ്ഥാനത്തിൽ കൂടുതൽ വികസിതമായ ഒരു സമ്പത്ഘടനയുടെ അടിസ്ഥാനത്തിൽ പുതിയ കാലഘട്ടം ആരംഭിച്ചു.\nടാംഗ് വംശത്തേക്കാൾ ചെറിയൊരു ഭൂപ്രദേശത്താണു സുംഗ് വശം ഭരണം നടത്തിയത് .\nയെല്ലോ നദിയുടേയും ,യാംഗ് സെയുടേയും ഹ് സി ച്യംഗിന്റേയും തടങ്ങളിലെ ഭൂപ്രദേശത്താകെ വംശീയമായും സാമൂഹ്യമായും ഏക ജാതീയമായ ഒരു ജനതയാണു (ചൈനീസ്) പാർത്തിരുന്നത്.\nസൂംഗ് രാഷ്ട്രത്തിന്റെപുരോഗതി ഖൈത്താൻ,താംഗൂത് ,തായ് തുടങ്ങിയജനതകളുട് ആക്രമണമ്മൂലം തടയപ്പെട്ടു.\nപ്രബലമായ ഭൂവുടമകളും ,ചെറുകിടയും ഇടത്തരവുമായ ഭൂവുടമകളുടെ പിൻ തുണയോടുകൂടിയ കേന്ദ്ര അധികാരവും തമ്മിലുള്ളസമരം കൂടുതൽ രൂക്ഷമായി .\nഈ സമരത്തിന്റെ ഗതിയിൽ സാമൂഹ്യസംഘടനയുടെ പഴയ രൂപങ്ങൾ മണ്ണടിയുകയും തൽ സ്ഥാനത്തു പുതിയ രൂപങ്ങൾ ഉയരുകയും ചെയ്തു.\nഈ കാലഘട്ടത്തിൽ ഏറ്റവും പ്രധാനപ്പെട്ട പുതിയ സവിശേഷത ,സ്വകാര്യ ഭൂ എസ്റ്റേറ്റുകളുടെ ആരംഭമായിരുന്നു,\nപാട്ടക്കാരായ കർഷകരാണു ഇവ കൃഷി ചെയ്തിരുന്നത്.\nതാങ്ങാൻ ആവാത്ത പാട്ടം നൽകാൻ ഇവർ ബാദ്ധ്യസ്ഥരായിരുന്നു.\nപ്രധാനപ്പെട്ട കച്ചവട പാതകളുടെ കവലകളിൽ പട്ടണങ്ങൾ വളർന്നു വരികയും ധനവും വായ്പയും സംബന്ധിച്ചൊരു സംങ്കീർണ്ണമായ വ്യവസ്ഥ രൂപപ്പെടുകയും ചെയ്തു.\nപട്ടണങ്ങളിലെ കൈത്തൊഴിൽ വിദഗ്ദരും ബന്ധപ്പെട്ട വ്യവാസായശാലകളിലെ വ്യാപാരികളും ചേർന്നു ഗിൽഡുകളിൽ ഏകോപിതരായി.\nഈ ഗിൽഡുകൾ നിശ്ചിത ചരക്കുകളുടെ നിർമ്മാണം സംബന്ധിച്ച പ്രശ്നങ്ങളും അതു പോലെത്തന്നെ ഭരണപരമായ പ്രശ്നങ്ങളും കൈകാര്യം ചെയ്തു. Varamozhi Editor: Text Exported for Print\n(നേതാക്കളുടെ തെരഞ്ഞെടുപ്പു ,ഗിൽഡിലെ ബുദ്ധിമുട്ടുന്ന അംഗങ്ങൾക്ക് ധനസഹായം ,അംഗങ്ങൾ തമ്മിലുള്ള തർക്കങ്ങൾ തീർക്കൽ ,നഗരാധികൃതരുമായി ബന്ധം പുലർത്തൽ തുടങ്ങിയവയായിരുന്നു ഭരണപരമായ കാര്യങ്ങൾ).\nനഗരങ്ങളിൽ അധികാരം ,സാമ്രാജ്യ ഉദ്യോഗസ്ഥന്മാരുടെ കൈകളിലായിരുന്നു.\nസ്വതന്ത്രമായ ഒരു നഗര ഭരണം ഇല്ലായിരുന്നു.\nഏറ്റവും പ്രധാനപ്പെട്ട ചരക്കുകളുടെ ഉൽ പ്പാദനത്തിലും വിപണനത്തിലുമുള്ള സ്റ്റേറ്റ് കുത്തക അത്തരം ഒരു സ്വതന്ത്ര ഭരണത്തിന്റെ ആവിർഭാവത്തെ തടയുകയും ചെയ്തു.\nവെറുതേ കിടക്കുന്ന ഭൂമിയുടെ അഭാവവും ഗ്രാമീണത്തൊഴിലിന്റെ ചൂഷണം രൂക്ഷമാക്കുവാനുള്ള ശ്രമവും കൂടി ചേർന്നു ,പത്തും പതിനൊന്നും നൂറ്റാണ്ടുകളിൽ നികുതികളുടെ വർദ്ധനവിനിടയാക്കി.\nഇവ കർഷക കലാപങ്ങൾക്ക് കാരണ മായിതീരുകയും ചെയ്തു.\nഹാൻ വംശജരല്ലാത്ത കർഷകർക്കിടയിലാണു ഇതു മുഖ്യമായും സംഭവിച്ചതു.ഏറ്റവും കഠിനമായ ചൂഷണത്തിന്ന് വിധേയമാക്കപ്പെട്ടതും ഇവരായിരുന്നു.\nസർക്കാർ സ്വത്തു ഏർപ്പെടുത്താനുള്ള ഒരു ശ്രമം വീണ്ടും നടന്നു.(ഭൂവുടമകളുടേയും വ്യാപാരികളുടേയും ഭാഗികമായ ചിലവിൽ ).എന്നാൽ ഇതു പൂർണ്ണമായും പരാജയപ്പെട്ടു,.\nസ്ഥിതിഗതികൾ അങ്ങേയറ്റം മൂർച്ചിച്ചു.\nതുടർന്നുണ്ടായ നാടോടികളുടെ വമ്പിച്ച കടന്നാക്രണത്തിൽ സാമ്രാജ്യം ഛിന്നഭിന്നമായിത്തുടങ്ങി .\n1127-ൽ ചിൻ എന്നപേരിൽ ഒരു ഹാൻ-ജർച്ചൻ രാജ്യം വടക്ക് സ്ഥാപിതമായി .\nഅതേ അവസരത്തിൽ ദക്ഷിണ ഹാൻ പ്രവിശ്യകൾ സുംഗ് വംശത്തിന്റെ കൈകളിൽ അവശേഷിച്ചു.\nഇരു രാഷ്ട്രങ്ങളും സാമ്പത്തികമായും രാഷ്ട്രീയമായും ദുർബ്ബലരായിരുന്നു.\nവടക്ക് ,യുദ്ധങ്ങൾ സമ്പത്ഘടനയുടെ അടിതകർത്തു.\nതെക്ക്,ജർച്ചൻ-ന്റെ മുമ്പിൽ പരാജയപ്പെട്ടതിനെത്തുടർന്നു ,മുമ്പുതന്നെ കരുത്തരായ പ്രഭുക്കൾ അതിനേക്കാളും സ്വതന്ത്രരായി .ഇത് ദക്ഷിണ സുംഗ് സാമ്രാജ്യത്തിന്റെ സാമ്പത്തികശക്തിയെ ക്ഷയിപ്പിച്ചു.\nകച്ചവടത്തിലും നഗരവ്യാപനത്തിലും ഒരു താൽക്കാലിക തിരിച്ചടി അതു ഏൽപ്പിക്കുകയും ചെയ്തു;രാജ്യത്തിന്റെ സൈനിക ശക്തിയും ദുർബ്ബലമായി.\nപോസ്റ്റ് ചെയ്തത് kadathanadan:കടത്തനാടൻ ല് 8/07/2010 12:13:00 AM 1 അഭിപ്രായം: ഈ പോസ്റ്റിലേക്കുള്ള ലിങ്കുകള്


ബിനീഷ് കോടിയേരിക്ക് സർക്കാരിന്റെ സഹായമോ, ആസ്തി വിവരങ്ങള് നൽകുന്നില്ല – NavaKerala News\nHome/Kerala News/ബിനീഷ് കോടിയേരിക്ക് സർക്കാരിന്റെ സഹായമോ, ആസ്തി വിവരങ്ങള് നൽകുന്നില്ല\nബിനീഷ് കോടിയേരിക്ക് സർക്കാരിന്റെ സഹായമോ, ആസ്തി വിവരങ്ങള് നൽകുന്നില്ല\nഎന്‍ഫോഴ്സ്മെന്‍റ് കേസില് സി പി എം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകൻ ബിനീഷ് കോടിയേരിയുടെ ആസ്തി വിവരങ്ങള് നൽകാൻ സംസ്ഥാന രജിസ്ട്രേഷന് വകുപ്പ് വൈകിപ്പിക്കുന്നു. ഇക്കാര്യത്തിൽ ബിനീഷിനു ഒരു ചെറിയ കൈ താങ്ങാവാൻ നോക്കുകയാണ് രജിസ്‌ട്രേഷൻ വകുപ്പും, സർക്കാരും.\nബിനീഷ് കോടിയേരിക്കെതിരായ എന്‍ഫോഴ്സ്മെന്‍റ് കേസില് അന്വേഷണസംഘം ആവശ്യപ്പെട്ട വിവരങ്ങള് രജിസ്ട്രേഷന് വകുപ്പ് ഇതുവരെ കൈമാറിയിട്ടില്ല. ബിനീഷ് കോടിയേരിയുടെ ആസ്തി വിവരങ്ങള് ഇ.ഡി ആവശ്യപ്പെട്ടിട്ട് മൂന്നാഴ്ച കഴിഞ്ഞു. വിവരങ്ങള് കൈമാറുന്നത് വൈകിക്കുന്നതില് രജിസ്ട്രേഷന് വകുപ്പിന് മേല് ഉന്നത ബന്ധ സമ്മർദ്ദമുണ്ടെന്ന വാർത്തകളാണ് പ്രചരിക്കുന്നത്. സ്വർണ്ണ ക്കടത്ത്, മയക്കുമരുന്ന്, ഹവാല ഇടപാടുകൾ തുടങ്ങി,പെട്ടെന്ന് രക്ഷക്കായി തട്ടിക്കൂട്ടിയ വിജിലെൻസ് അന്വേഷണവും, ഈന്തപ്പഴ വിതരണവും വരെ പിണറായി സർക്കാരിൽ ജനത്തിനുണ്ടായിരുന്ന സർവ്വ വിധ വിശ്വാസ്യതയും തച്ചുടച്ചിരിക്കുമ്പോഴാണ്,പാർട്ടി സെക്രട്ടറിയുടെ\nമകന്റെ ആസ്തി വിവരങ്ങള് ഇ ഡി ക്ക് നൽകാതെ സംസ്ഥാന റജിസ്ട്രേഷൻ വകുപ്പ് ചവിട്ടു നാടകം കളിക്കുന്നത്.\nതന്റെ മകൻ കുറ്റം ചെയ്തിട്ടുണ്ടെങ്കിൽ ശിക്ഷ അനുഭവിയ്ക്കട്ടെ എന്നും, അക്കാര്യത്തിൽ താനോ, പാർട്ടിയോ ഇടപെടില്ലെന്നും, സംരക്ഷണം നൽകില്ലെന്നും കോടിയേരി ബാലകൃഷ്ണൻ പ്രസ്താവന നടത്തിയിരുന്നതാണ്.\nഎന്‍ഫോഴ്സ്മെന്‍റ് ഡയറക്ടറേറ്റിന്‍റെ കൊച്ചി സോണല് ഓഫീസില് രജിസ്റ്റര് ചെയ്ത കേസിലെ അന്വേഷണത്തിന്‍റെ ഭാഗമായാണ് ബിനീഷ് കോടിയേരിയുടെ ആസ്തി വിവരങ്ങള് ശേഖരിക്കാന് ഇ.ഡി കഴിഞ്ഞ മാസം നടപടികള് ആരംഭിച്ചത്. കള്ളപ്പണം വെളുപ്പിക്കല് നിരോധന നിയമത്തിലെ 54ാം വകുപ്പ് പ്രകാരം ബിനീഷ് കോടിയേരിയുടെ ആസ്തി വിവരങ്ങള് കൈമാറാന് സെപ്റ്റംബര് 11ന് ഇ.ഡി രജിസ്ട്രേഷന് വകുപ്പിന് കത്ത് നല്‍കിയിരുന്നു. എന്നാല് 21 ദിവസം കഴിഞ്ഞിട്ടും, ഇ.ഡിക്ക് രജിസ്ട്രേഷന് വകുപ്പ് വിവരങ്ങള് കൈമാറാൻ കൂട്ടാക്കിയിട്ടില്ല.\nവിവരങ്ങൾ ശേഖരിച്ച് വരുകയാണ് എന്ന മറുപടിയാണ് രജിസ്‌ട്രേഷൻ വകുപ്പ് ഉദ്യോഗസ്ഥര് ഇ.ഡിയെ അറിയിച്ചിരിക്കുന്നത്. രജിസ്ട്രേഷന് വകുപ്പിന് കീഴിലുള്ള 315 സബ് രജിസ്ട്രാര് ഓഫീസുകളില് നിന്നാണ് ഇ.ഡിക്ക് വിവരങ്ങള് നല്‍കേണ്ടത്. എല്ലായിടത്തും വിവരശേഖരണത്തിന് ഓണ്‍ലൈന് സൗകര്യം ഉള്ളപ്പോൾ മൂന്നാഴ്ചയായിട്ടും\nവിവരങ്ങൾ കൈമാറാത്തത് ഇ.ഡിയുടെ അന്വേഷണ നടപടികള്‍ക്ക് തീർത്തും തടസ്സമുണ്ടാക്കിയിരിക്കുകയാണ്. വിവരശേഖരണം വൈകിക്കുന്നതിന് പിന്നില് വകുപ്പ് ഉദ്യോഗസ്ഥര്‍ക്ക് മേലുള്ള ഉന്നതതല സമ്മര്‍ദ്ദമാണെന്ന ആക്ഷേപം ശക്തമായിട്ടുണ്ട്. നടപടികള് വേഗത്തിലാക്കാന് രജിസ്ട്രേഷന് വകുപ്പിനോട് ഇ.ഡി ഈ സാഹചര്യത്തിൽ വീണ്ടും ആവശ്യപ്പെടാനിരിക്കുകയാണ്. യു.എ.പി.എ വകുപ്പുകള് പ്രകാരം ബിനീഷ് കുറ്റം ചെയ്തെന്ന് സംശയിക്കുന്നതിന്‍റെ ഭാഗമായി കൂടിയാണ് ആസ്തിവിവരങ്ങള് ശേഖരിക്കുന്നതിന് ഇ. ഡി നടപടികള് ആരംഭിച്ചിരുന്നത്. ആസ്തി വിവരങ്ങള് കൊടുത്താൽ കൂടുതൽ കേസുകൾ ചുമത്തപ്പെടുമോ എന്ന ഭയവും ഇക്കാര്യത്തിൽ ഉണ്ട്. എന്നാല് ബിനീഷിന്‍റെ ആസ്തികളിന്മേല് ക്രയവിക്രയം നടത്തരുതെന്ന ഇ.ഡി നിര്‍ദ്ദേശത്തിന് നിയമസാധുതയില്ല എന്ന പ്രചാരണം ചില കേന്ദ്രങ്ങളിൽ നിന്ന് ഉണ്ടായിട്ടുണ്ട്. ഇത് ബിനീഷിന്റെ പേരിലുള്ളതും , ബിനാമിവഴിയുള്ളതുമായ ആസ്തികൾ ക്രയം നടത്താനോ, എഗ്രിമെന്റുകൾ ഉണ്ടാക്കുവാണോ ഉള്ള സാധ്യതകൾ വർധിച്ചിരിക്കുകയാണ്. ഈ സാഹചര്യത്തില് ഇക്കാര്യത്തിൽ എന്‍ഫോഴ്സ്മെന്‍റ് കോടതിയെ സമീപിക്കാനിരിക്കുകയാണ്\nവനത്തിൽ സൂക്ഷിച്ചു ലഹരി ഗുളികകൾ കണ്ടെടുത്തു


ശ്രീരംഗം ക്ഷേത്രം ഇന്ത്യയുടെ തെക്കേയറ്റത്തു നിന്നും 10 ഡിഗ്രി 52‘ വടക്കു മാറിയും 78 ഡിഗ്രി 42’ കിഴക്കുമാറിയും കാവേരി നദിയുടെ രണ്ടു കൈവഴികളാൽ നിർമ്മിതമായ ഒരു ചെറു ദ്വീപിൽ സ്ഥിതി ചെയ്യുന്നു.ഈ ക്ഷേത്രത്തിന്റെ വിസ്തീർണ്ണം ഏകദേശം 6,31,000 ചതുരശ്രമീറ്ററാണ് (156 ഏക്കർ). ഈ ക്ഷേത്രത്തിന്‌റെ ശ്രീകോവിലിനു ചുറ്റുമായി ഏകകേന്ദ്രിതമായ ഏഴ് ചുറ്റമ്പലങ്ങളുണ്ട്. ഇന്ത്യയിലുള്ള ക്ഷേത്രങ്ങളിൽ ശ്രീരംഗം ക്ഷേത്രത്തിനു മാത്രമാണ് ഏഴു ചുറ്റമ്പലങ്ങളുള്ളത്. ഇന്നത്തെ വൈഷ്ണവ വിശ്വാസികളുടെ ദിവ്യപ്രതീക സംഖ്യയായ ഏഴ് പ്രതിനിധീകരിക്കുന്നത് ഒന്നുകിൽ യോഗയുടെ ഏഴ് കേന്ദ്രങ്ങൾ, അല്ലെങ്കിൽ മനുഷ്യശരീരം നിർമ്മിതമായിരിക്കുന്ന ഏഴ് ഘടകങ്ങളെയാണ്. ഇവയുടെ കേന്ദ്രത്തിലാണ് ആത്മാവ് കുടികൊള്ളുന്നത് എന്ന് അവർ വിശ്വസിക്കുന്നു.\nഏഴാമത്തെ ചുറ്റമ്പലത്തിന്റെ ഗോപുരങ്ങൾ അപൂർണ്ണമാണ്. അവയെ രായഗോപുരം എന്ന് വിളിക്കുന്നു. ആകർഷകമായ അവയുടെ അടിസ്ഥാന അളവുകൾ തെളിയിക്കുന്നത് അവ പൂർണ്ണമായിരുന്നുവെങ്കിൽ ഏകദേശം 50 മീറ്റർ നീളത്തിൽ ഉയർന്നു നിൽക്കുമായിരുന്നു എന്നാണ്.\nആറാം ചുറ്റമ്പലത്തിന് നാല് ഗോപുരങ്ങളുണ്ട്; വലിപ്പത്തിലും, പതിമൂന്നാം നൂറ്റാണ്ടിൽ കോറിയിടപ്പെട്ട ശിലാലിഖിതങ്ങളുടെ കാര്യത്തിലും ഇവയിൽ കിഴക്കേ ഗോപുരമാണ് ഏറ്റവും ആകർഷകമായി നിലകൊള്ളുന്നത്. ഘോഷയാത്രാരഥങ്ങളൊക്കെ ഈ ചുറ്റമ്പലത്തിലാണ് സൂക്ഷിച്ചിരിക്കുന്നത്.\nഅഞ്ചാം ചുറ്റമ്പലത്തിൽ ചോള ശൈലിയിൽ നിർമ്മിച്ച മണവാള മാമുനികളുടെ മന്ദിരമാണുള്ളത്.\nനാലാം ചുറ്റമ്പലത്തിന്റെ തെക്കെ നടയിൽ, അഹിന്ദുക്കളെ അതിശയിപ്പിക്കുന്ന രീതിയിലുള്ള ഒരു വേണുഗോപാല ക്ഷേത്രമുണ്ട്. ഇതിന്റെ പുറമതിലുകൾ അലങ്കരിച്ചിരിക്കുന്നത് കൊത്തുപണികളുടെ രൂപത്തിൽ മനോഹരികളായ ചെറുപ്പക്കാരികൾ വീണ വായിക്കുന്നതും, തത്തയെ പിടിച്ചുകൊണ്ടു നിൽക്കുന്നതും, കണ്ണാടിയിൽ നോക്കി തിലകം ചാർത്തുന്നതുമായ ശിൽപ്പങ്ങൾ കൊണ്ടാണ്. ഈ ക്ഷേത്രത്തിന്റെ മുകളിലുള്ള മട്ടുപ്പാവിൽ കയറി നിന്നു നോക്കിയാൽ ശ്രീരംഗം ക്ഷേത്രത്തിന്റെ ആകമാനമുള്ള ഒരു കാഴ്ച്ച ലഭിക്കുന്നതാണ്. ഈ ചുറ്റമ്പലത്തിൽ അനേകം കൗതുകവസ്തുക്കൾ നിറച്ച ഒരു പ്രദർശനാലയവും സജ്ജീകരിച്ചിട്ടുണ്ട്. തലയുയർത്തി നിൽക്കുന്ന വെള്ളി ഗോപുരം കൊണ്ട് അലങ്കരിക്കപ്പെട്ട ഈ ചുറ്റമ്പലത്തിന്റെ കിഴക്കെ മുറ്റത്ത് അഹിന്ദുക്കൾക്കും പ്രവേശനം ലഭിക്കുന്നതാണ്. തെക്കുവശത്തായി പ്രസിദ്ധമായ ശേഷരായർ മണ്ഡപം സ്ഥിതി ചെയ്യുന്നു. ഈ മണ്ഡപത്തിന് എതിരായി ആയിരം സ്തൂപങ്ങളുള്ള വിശാലമായ ഒരു നടപ്പുര (തളം) കാണാം. ഇവിടെയാണ് ഡിസംബർ ജനുവരി മാസങ്ങളിൽ നടക്കുന്ന മഹത്തായ വാർഷിക ഏകാദശി ഉൽസവക്കാലത്ത് ദേവന്മാരുടെയും, ദേവതമാരുടെയും, ആചാര്യപ്രമുഖന്മാരുടെയുമൊക്കെ ശില്പങ്ങൾ ഒരുക്കിനിർത്തുന്നത്.\nഗരുഡമണ്ഡപത്തിലേക്ക് നയിക്കുന്ന കാർത്തിക ഗോപുരമാണ് മൂന്നാം ചുറ്റമ്പലത്തിലുള്ളത്. പതിനാല് വരികളായി നിർമ്മിച്ചിരിക്കുന്ന ഈ മണ്ഡപമാണ് ഈ ക്ഷേത്രത്തിലെ ഏറ്റവും മനോഹരമായ മണ്ഡപം. പടിഞ്ഞാറെ നടയിൽ അടുക്കളകളും, അരി സൂക്ഷിക്കുന്ന പുരകളും കാണാൻ സാധിക്കും. ഈ ചുറ്റമ്പലത്തിന്റെ കിഴക്കേ നടയിലാണ് ചന്ദ്രപുഷ്കരണി എന്ന ദിവ്യമായ കിണർ സ്ഥിതി ചെയ്യുന്നത്. കിഴക്കും പടിഞ്ഞാറും വശങ്ങളിലൂടെ പടിക്കെട്ടുകൾ താഴേക്ക് ചുറ്റിവളഞ്ഞു പോകുന്ന മാതൃകയിലാണ് ഈ കിണർ നിർമ്മിച്ചിരിക്കുന്നത്. കിഴക്കേ നടയിൽ ഒറ്റപ്പെട്ട ചില ഗർഭഗൃഹങ്ങളും, മണ്ഡപങ്ങളും കാണാവുന്നതാണ്.\nരണ്ടാം ചുറ്റമ്പലത്തിൽ എത്തുന്നതിനായി നമുക്ക് തെക്കൻ ആര്യഭട്ടാലിലൂടെ കയറി വരേണ്ടിവരും. മറ്റുള്ളവയിൽ നിന്നും താരതമ്യേന ഇടുങ്ങിയ ഈ ചുറ്റമ്പലം സന്ദർശകരുടെ ശ്രദ്ധയെ വേഗത്തിൽ ആകർഷിക്കുന്നത് അതിൽ ഒഴുകി പരക്കുന്ന വെളിച്ചം കൊണ്ടാവും. കാരണം ഈ ചുറ്റമ്പലം നിറയെ പൊട്ടിത്തകർന്ന നിലയിലുള്ള മണ്ഡപങ്ങളുടെ ഒരു ശ്രേണിയാണ് കാണുവാൻ സാധിക്കുക. ഇതിന്റെ വടക്കുകിഴക്കേ മൂലയിൽ ഈശ്വരന്റെ ഭക്ഷണശാലകളാണ്.മുൻകാലങ്ങളിൽ ഇവിടെ പാലും ഭഗവാന് കാണിക്കയായി ലഭിക്കുന്ന ഭക്ഷണ പദാർത്ഥങ്ങളും വയ്ക്കുകയും, ഇവ തീർത്ഥാടകർക്ക് വിതരണം ചെയ്യുകയും ചെയ്തിരുന്നു.\nഅവസാനമായി സന്ദർശകർ രണ്ടാം ചുറ്റമ്പലം പോലെതന്നെ തെക്കുവശത്ത് ഒരു പ്രവേശന കവാടം മാത്രമുള്ള ഒന്നാം ചുറ്റമ്പലത്തിൽ എത്തിച്ചേരുന്നു. ഇതാണ് നചികേതൻ ഗോപുരം. ഇതിന്റെ രണ്ടു വശത്തുമായി ശംഖനിധി, പത്മനിധി എന്ന രണ്ട് പ്രതിമകളുണ്ട്. ഇവ മഹാവിഷ്ണുവിന്റെ പ്രതീകങ്ങളായ ശംഖിനെയും, പത്മത്തെയും സൂചിപ്പിക്കുന്നു. ഈ ഗോപുരത്തിന്റെ തെക്കുപടിഞ്ഞാറേ ദിക്കിലായി കലവറകൾ സജ്ജീകരിച്ചിരിക്കുന്നു. ഈ ചുറ്റമ്പലത്തിന്റെ മൂലകളിൽ വലിയ നിലക്കണ്ണാടികൾ സ്ഥാപിച്ചിരിക്കുന്നു. ശ്രീകോവിലിൽ വിളക്കുകൊളുത്തുമ്പോൾ തെളിയുന്ന പ്രഭയിൽ, ഈ കണ്ണാടികളിൽ ഭഗവാന്റെ വിഗ്രഹം പ്രതിഫലിച്ചു കാണുന്നു. വടക്കുപടിഞ്ഞാറെ ദിക്കിലായി യാഗശാലയും, തോണ്ടൈമാൻ മണ്ഡപവും കാണാം ഇവയുടെ മേൽക്കൂരകൾ വിവിധരൂപങ്ങളുടെ ചിത്രങ്ങളാൽ അലങ്കരിക്കപ്പെട്ടിരിക്കുന്നു. കിഴക്കുദിക്കിൽ രണ്ട് മണ്ഡപങ്ങളാണുള്ളത് – അർജ്ജുന മണ്ഡപവും, കിളിമണ്ഡപവും.


അരക്കിണറിലെ ജ്വല്ലറിയിലെ മുഴുവൻ സ്വർണവും കസ്റ്റംസ് പിടികൂടി\nസ്വര്‍ണക്കടത്ത്: കോഴിക്കോടുള്ള ജ്വല്ലറിയിലെ മുഴുവന് സ്വര്‍ണവും കസ്റ്റംസ് പിടികൂടി; രണ്ട് പേര് കസ്റ്റഡിയില്\nഅനധികൃതമായി സൂക്ഷിച്ച നാലു കിലോയോളം സ്വർണമാണ് അരക്കിണറിലെ ഹെസ ജ്വല്ലറിയിൽ നിന്നും പിടികൂടിയത്.\n18 Jul, 2020 at 02:38 AM\nതിരുവനന്തപുരം സ്വര്‍ണക്കടത്തുമായി ബന്ധപ്പെട്ടു നടത്തിയ പരിശോധനയിൽ കോഴിക്കോട് അരക്കിണറിലെ ജ്വല്ലറിയിലെ മുഴുവൻ സ്വർണവും കസ്റ്റംസ് പിടികൂടി. അനധികൃതമായി സൂക്ഷിച്ച നാലു കിലോയോളം സ്വർണമാണ് ഹെസ ജ്വല്ലറിയിൽ നിന്നും പിടികൂടിയത്. ജ്വല്ലറിയുടെ പാർട്ട്ണര് ഉൾപ്പെടെ രണ്ടു പേരെ കസ്റ്റംസ് കസ്റ്റഡിയിൽ എടുത്തു.\nതിരുവനന്തപുരം സ്വർണക്കടത്തു പ്രതികളിൽ നിന്നും ലഭിച്ച സൂചനകളുടെ അടിസ്ഥാനത്തിലായിരുന്നു കോഴിക്കോട്, കസ്റ്റംസ് സംഘം പരിശോധന നടത്തിയത്. അരക്കിണർ ഹെസ ജ്വല്ലറി പാർട്ട്ണറും കൊടുവള്ളി സ്വദേശിയുമായ ഷമീമിനെ കസ്റ്റംസ് ആദ്യം കസ്റ്റഡിയിൽ എടുത്തു. സ്വര്‍ണക്കടത്തിനായി നിക്ഷേപം നടത്തിയവരുടെ കൂട്ടത്തിൽ ഇയാളും ഉണ്ടെന്നാണ് കസ്റ്റംസിന് ലഭിച്ച വിവരം. തുടർന്ന് ഹെസ ജ്വല്ലറിയിലും ഷമീമിന്‍റെ വീട്ടിലും കസ്റ്റംസ് പരിശോധന നടത്തുകയായിരുന്നു. ഉച്ചക്ക് തുടങ്ങിയ പരിശോധന വൈകിട്ട് ആറരയോടെയാണ് അവസാനിച്ചത്. രേഖകളില്ലാതെ സുക്ഷിച്ച ജ്വല്ലറിയിലെ മുഴുവൻ സ്വർണവും കസ്റ്റംസ് പിടിച്ചെടുത്തു.\nഈ സ്വർണത്തിന്‍റെ ഉറവിടം സംബന്ധിച്ചും കൂടുതൽ അന്വേഷണം നടത്തുന്നുണ്ട്. ഷമീമിന്‍റെ സുഹൃത്തായ വട്ടക്കിണർ സ്വദേശി ജിപ്‍സലിനെയും കസ്റ്റംസ് കസ്റ്റഡിയിൽ എടുത്തു. അതിനിടെ തവണ വ്യവസ്ഥയിൽ സ്വർണത്തിനായി പണം നൽകിയവർ ജ്വല്ലറിക് മുമ്പിൽ എത്തി.\nകസ്റ്റംസ് സംഘം മടങ്ങിയ ശേഷം ജ്വല്ലറിക്ക് മുമ്പിൽ പ്രതിഷേധവുമായി എത്തിയ ഇവരെ ജ്വല്ലറി ജീവനക്കാരും പോലീസും ചേർന്ന് മടക്കി അയച്ചു.\nGold Smuggling caseCustomsswapna suresh


ഒന്നിനു വേണ്ടിയും അന്വേഷിക്കാതിരിക്കുക. വെറുതേ നിരീക്ഷിക്കാന് ശീലിക്കുക.\nഒന്നിനു വേണ്ടിയും അന്വേഷിക്കാതിരിക്കുക - വെറുതേ നിരീക്ഷിക്കാന് ശീലിക്കുക.\nആത്മീയതയെന്നത് ദൈവത്തേയോ സത്യത്തേയോ പരമമായതിനേയോ അന്വേഷിക്കലല്ലെന്നും വെറുതെ നിരീക്ഷിക്കാന് പഠിക്കലാണെന്നും സദ്ഗുരു പറയുന്നു. ആളുകളുടെ വീക്ഷണപാടവത്തെ പോഷിപ്പിക്കുന്നതിനെ കുറിച്ച് അദ്ദേഹം ചര്‍ച്ച ചെയ്യുന്നു. എന്തെങ്കിലും ഉദ്ദേശ്യം കൂടാതെയുളള ശ്രദ്ധ നല്‍കലിനെ സംബന്ധിച്ച് തന്‍റെ കുട്ടിക്കാലത്ത് നിന്നുമുള്ള അനുഭവങ്ങള് അദ്ദേഹം പങ്കുവെയ്ക്കുന്നു.\nസദ്ഗുരു: ഭൗതികം മുതല് മതപരം വരെയുള്ള ജീവിതത്തിന്‍റെ എല്ലാ മണ്ഡലങ്ങളേയും ഭരിയ്ക്കുന്നത് നിഗമനങ്ങളാണ്. ഇക്കാലത്ത് ഇതൊരു വലിയ പ്രശ്‌നമായിരിക്കുകയാണ്. ആത്മീയ യാത്രയെ ഞാന് ''അന്വേഷണം എന്നു വിളിയക്കുമ്പോള് ആളുകളുടെ പെട്ടെന്നുളള വിചാരം, ഞാനവരെ ദൈവാന്വേഷണത്തിന് പ്രേരിപ്പിക്കുകയെന്നാണ്. എന്നാല് ദൈവവും ഒരു നിഗമനമാണ്. നിഗമനങ്ങളോടുള്ള ഈ അഭിനിവേശം, കാര്യങ്ങള് ഏറ്റവും നല്ലപോലെ മനസ്സില്‍പ്പതിയുന്ന കാലം മുതല്, കുട്ടിക്കാലം മുതല്, നമ്മളില് കുത്തി നിറയ്ക്കപ്പെടുന്നു.\n[pullquote align="right"]വളര്‍ന്ന് വരുമ്പോള് ഞാനൊരു പിടിവാശിക്കാരനായ അവിശ്വാസിയായിരുന്നു. അഞ്ചാമത്തെ വയസ്സില് പോലും, കുടുംബത്തോടൊപ്പം ക്ഷേത്രത്തില് പോയിരുന്നപ്പോള്, എനിയ്ക്ക് സംശയങ്ങളുണ്ടായിരുന്നു.[/pullquote]\nവളര്‍ന്ന് വരുമ്പോള് ഞാനൊരു പിടിവാശിക്കാരനായ അവിശ്വാസിയായിരുന്നു. അഞ്ചാമത്തെ വയസ്സില് പോലും, കുടുംബത്തോടൊപ്പം ക്ഷേത്രത്തില് പോയിരുന്നപ്പോള്, എനിയ്ക്ക് സംശയങ്ങളുണ്ടായിരുന്നു. ആരാണ് ദൈവം? അവിടെ മുകളിലാണോ? എവിടെയാണ് ഈ മുകള്? അതു കൊണ്ട് ഞാനൊരിക്കലും ക്ഷേത്രത്തില് പ്രവേശിച്ചിരുന്നില്ല.\nതന്മൂലം മാതാപിതാക്കള് എന്നെ സ്ഥിരമായി ക്ഷേത്രത്തിന് വെളിയിലുളള ചെരിപ്പ് സൂക്ഷിപ്പുകാരന്‍റെ കാവലില് വിട്ടിരുന്നു. അദ്ദേഹമാകട്ടെ എപ്പോഴും എന്‍റെ കയ്യില് മുറുകെ പിടിച്ചിരുന്നു. താന് മറ്റൊരു വശത്തേക്ക് നോക്കിയാല് ഞാന് പോയ്ക്കളയുമെന്ന് അദ്ദേഹത്തിനറിയാമായിരുന്നു. ഭക്ഷണശാലകളില് നിന്നും വെളിയില് വരുന്നവരുടെ മുഖം, എപ്പോഴും ക്ഷേത്രദര്‍ശനം കഴിഞ്ഞ് പുറത്തിറങ്ങുന്നതിനേക്കാള് സന്തോഷം നിറഞ്ഞതായിരുന്നുവെന്ന് പിന്നീടുളള ജീവിതത്തില് ഞാന് നിരീക്ഷിച്ചറിഞ്ഞു. അതെന്നില് ജിജ്ഞാസയുളവാക്കി.\nഒരു അവിശ്വാസിയായിരുന്നപ്പോള് തന്നെ ആ ഒരു നിര്‍വചനവുമായും ഞാനൊരിക്കലും താദാത്മ്യപ്പെട്ടിരുന്നില്ല. എനിയ്ക്ക് ധാരാളം ചോദ്യങ്ങളുണ്ടായിരുന്നു. എന്നാല് ഏതെങ്കിലും നിഗമനങ്ങളില് എത്തിച്ചേരണമെന്ന് ഒരിയ്ക്കലും തോന്നിയിരുന്നില്ല. എനിയ്ക്ക് ഒന്നിനെക്കുറിച്ചും യാതൊന്നുമറിഞ്ഞു കൂടെന്ന് വളരെ നേരത്തെ ഞാന് തിരിച്ചറിഞ്ഞു. എല്ലാ കാര്യങ്ങളിലും ഞാന് വലിയ ശ്രദ്ധ നല്‍കുന്നതിന് ഇത് ഇടവരുത്തി. ഒരു ഗ്ലാസ് വെള്ളത്തിലും, ഒരു ഇലയിലും ഇരുളിന് നേര്‍ക്കു പോലും അവസാനമില്ലാതെ ഉറ്റു നോക്കുന്നതിന് എനിയ്ക്ക് കഴിയുമായിരുന്നു.\nഭാഷയെന്നത് മനുഷ്യര് തന്ത്രപൂര്‍വ്വം മെനഞ്ഞെടുത്ത ഒരു ഉപജ്ഞാപത്തില് കവിഞ്ഞ യാതൊന്നുമല്ലെന്ന് ക്രമേണ ഞാന് തിരിച്ചറിഞ്ഞു. ആരോ സംസാരിച്ചപ്പോള്, അയാള് വെറും ശബ്ദങ്ങള് മാത്രമാണുണ്ടാക്കുന്നതെന്ന് ഞാന് തിരിച്ചറിഞ്ഞു. ഞാനവയക്ക് അര്‍ത്ഥങ്ങള് കല്പിക്കുകയായിരുന്നു. അതുകൊണ്ട് അര്‍ത്ഥങ്ങള് നല്‍കുന്നത് ഞാനവസാനിപ്പിച്ചു. അപ്പോള് ആ ശബ്ദങ്ങള് അങ്ങേയറ്റം രസാവഹമായി. അവരുടെ വായില് നിന്ന് ഊര്‍ജ്ജ മാതൃകകള് നിര്‍ഗ്ഗമിക്കുന്നത് എനിയ്ക്ക് കാണാനായി. ഞാന് ഉറ്റുനോക്കല് തുടര്‍ന്നിരുന്നുവെങ്കില്, ആ വ്യക്തി ഉടഞ്ഞ് തകര്‍ന്ന് ഒരു ഊര്‍ജ്ജ കണമായി മാറിയേനേ. അപ്പോള് ആകെക്കൂടി ശേഷിക്കുന്നത് രൂപമാതൃകകള് മാത്രമാകും.\nഎന്‍റെ കണ്ണുകള് തുറന്നിരുന്നപ്പോള് എല്ലാം എനിയ്ക്കാകര്‍ഷകമായിരുന്നു. എന്നാല് എന്നെ വിസ്മയിപ്പിച്ചു കൊണ്ട്, എന്‍റെ കണ്ണുകള് അടഞ്ഞിരുന്നപ്പോള്, അതില് കൂടുതല് കാര്യങ്ങള് എന്‍റെ ശ്രദ്ധപിടിച്ചു പറ്റിയതായി ഞാന് കണ്ടറിഞ്ഞു. ശരീരം സ്പന്ദിക്കുന്നതും അവയവങ്ങള് പ്രവര്‍ത്തിയ്ക്കുന്നതും അന്തര്‍മണ്ഡലത്തിലെ ഊര്‍ജ്ജങ്ങള് ചലിക്കുന്നതും ശരീരഘടന വിന്യസിക്കപ്പെട്ടിരിക്കുന്നതുമായ വിധം. അതിരുകളുടെ പരിമിതി വാസ്തവത്തില് ബാഹ്യലോകത്ത് മാത്രമാണെന്ന് ഞാന് കണ്ടു. ഞാന് ''ഇതാണ്'' ''അതാണ്'' എന്നെല്ലാമുള്ള അതിലളിതമായ തീര്‍പ്പുകളിലെത്തിച്ചേരുന്നതിനു പകരം, ഇച്ഛിക്കുകയാണെങ്കില് എനിയ്ക്ക് എന്തുമായിരിക്കാന് കഴിയുമെന്ന് ഞാന് മനസ്സിലാക്കി. ഞാന് എന്ന നിശ്ചയാത്മകത പോലും തകര്‍ന്നടിഞ്ഞു. ഞാനൊരു സ്വയം നിര്‍ണ്ണയാവകാശമുള്ള വ്യക്തിയാണെന്ന എന്‍റെ ധാരണയെ ഈ അഭ്യാസം ഉരുക്കിയുടച്ചു. ഞാന് മേഘം പോലെയുള്ള ഒരു ജീവിയായി മാറി.\nഈ അതിരുകളില്ലാത്ത അജ്ഞതയുടെ അവസ്ഥയില് എന്തിനും എന്‍റെ ശ്രദ്ധയെ പിടിച്ചെടുക്കാന് കഴിഞ്ഞിരുന്നു. ഇത് ഡോക്ടറായ എന്‍റെ പിതാവിനെ പരിഭ്രാന്തനാക്കുകയും എനിയ്ക്ക് മനോരോഗ ചികിത്സയാവശ്യമാണെന്ന നിഗമനത്തില് എത്തിക്കുകയും ചെയ്തു. ''എനിയ്ക്കറിഞ്ഞു കൂടാ'' എന്ന അവസ്ഥയുടെ മഹിമ ലോകര് മനസ്സിലാക്കുന്നില്ലെന്ന് എനിയ്ക്കപ്പോഴും വിചിത്രമായിത്തോന്നി. വിശ്വാസങ്ങള് കൊണ്ടും ധാരണകള്‍കൊണ്ടും ആ അവസ്ഥയെ നശിപ്പിക്കുന്നവര് വിസ്മരിക്കുന്നത്, ''എനിയ്ക്കറിഞ്ഞു കൂടാ'' എന്നത് വലിയൊരു കവാടമാണെന്ന സത്യത്തെയാണ്- അറിയലിന്‍റെ പ്രക്രിയയിലേക്കുള്ള ഒരേയൊരു കവാടം.\n[pullquote align="right"]എന്തെങ്കിലും ഉദ്ദേശ്യം കൂടാതെയുള്ള നിരീക്ഷണത്തിനുളള കഴിവ് ഇക്കാലത്ത് ആളുകള്‍ക്ക് നഷ്ടമായിരിക്കുകയാണ്. എല്ലാവരും ബുദ്ധിജീവികളാണ്. എല്ലാറ്റിനും അര്‍ത്ഥമാരോപിക്കാന് ആഗ്രഹിക്കുന്നവര്.[/pullquote]\nഎന്തെങ്കിലും ഉദ്ദേശ്യം കൂടാതെയുള്ള നിരീക്ഷണത്തിനുളള കഴിവ് ഇക്കാലത്ത് ആളുകള്‍ക്ക് നഷ്ടമായിരിക്കുകയാണ്. എല്ലാവരും ബുദ്ധിജീവികളാണ്. എല്ലാറ്റിനും അര്‍ത്ഥമാരോപിക്കാന് ആഗ്രഹിക്കുന്നവര്.\nആത്മീയതയെന്നത് ദൈവപരമായതിനേയോ പരമമായതിനേയോ അന്വേഷിപ്പിക്കലല്ല. നിങ്ങളുടെ വീക്ഷണപാടവത്തെ, കാണുന്നതിനുള്ള ശരിയായ കഴിവിനെ പരിപോഷിപ്പിക്കലാണത്. ജീവിതത്തിലൊരിക്കലും ഞാന് യാതൊന്നിനേയും തേടിയിട്ടില്ല. ഇക്കാര്യം ആളുകളെ പഠിപ്പിക്കുകയെന്നതു മാത്രമാണ് എന്‍റെ ജീവിത യജ്ഞം. ആത്മീയത എന്തെന്നത് നിങ്ങള്‍ക്ക് ശരിക്കറിയണമെങ്കില്, ഒന്നിനു വേണ്ടിയും അന്വേഷിക്കാതിരിക്കുക. വെറുതെ നിരീക്ഷിക്കാന് ശീലിക്കുക.\nഅതിജീവനത്തിനുള്ള അത്ഭുതകരമായ ഒരു ഉപകരണമാണ് ബുദ്ധി. അതേസമയം ജീവിതത്തില് ഏകാത്മകതയുടെ അനുഭവം ഒരിക്കലും ഉണ്ടാകാതിരിക്കുന്നതിനുള്ള പ്രധാന തടസ്സവും ബുദ്…